粟米 2. 紅蘿蔔粒 3. 芋頭粒  —— 《1款精華海鮮粥》 啲湯底包含晒煮海鮮嘅精華同汁，食完加煮粥配料，仲配埋雞蛋同菜脯+豬油渣+冬菜，就變成超級好食嘅海鮮粥！  —— 特別一提嘅就係店員真係好貼心～隨時隨地都會留意住你嘅狀況～提醒你啲海鮮幾時食得啊～幾時要落料去煮粥，幫你收走啲殼同埋垃圾等等，好貼心！


食落一啲都唔un，肉質軟熟易咬！烤得好香，有孜然味！而且薯蓉係原隻薯仔整，真材實料～有我最鍾意食嘅咖啡菇～正！  ^鮮茄烤雞螺絲粉 Fusilli Tomato Sauce with Roast Chicken  完全感覺到個雞肉嘅鮮嫩！


配搭埋細玻璃杯仔飲好有特色！  上菜速度唔慢！而且好香，未食都覺得好吸引～哈哈！店員好nice，見有其他人走咗會問我哋轉唔轉入去大少少嘅枱！


平時一向都有食開樂園，不過一都係中午同同事一齊食多，食開牛腩河，好正！今日係觀塘做完嘢就周圍行陣，見到原來呢個位有一間，就一於就食佢，自己一個人食飯，我不嬲都係比較鍾意外賣～收工時間堂食都差唔多坐滿～我想講姨姨真係好nice～真係小店先會有呢種人情品，叫左外賣之後，我係門口等左差唔多5分鐘，就有得拎啦！


好快手！  叫左個招牌魚蛋加韭菜餃！今次試吓粗麵！同埋叫左枝凍豆腐～一品豆漿有保證～淨番最後2枝咋！好好彩！我攞完外賣之後經過一間舖頭行咗差唔多成個鐘先返屋企食，發覺個麵竟然淨係淋左少少，都仲有湯淨！


粗麵真係值得推介佢食落去唔韌，而且表面好滑！如果平時食開河粉厭厭地，想轉下新口味試新嘢，你哋都可以試吓粗麵，鹼水味唔會太重～我接受到！招牌魚蛋唔使講啦，好彈牙，鍾意食白魚蛋嘅我必叫，韭菜餃同佢都分別有三至四粒好足料～


之前經過一直都有留意呢間店，門面佈置真係超日式，未有機會飛日本可以黎呢度打下卡，過下口癮~講番正題，呢度既食物總結一句，係超級新鮮！完全feel到係新鮮空運到港！ ---  睇個樣好似白色既生腸，咁當然高級好多，入口即溶既感覺，口感特別，我第一次食，好有驚喜，絕對唔會腥，食完會想再食多幾舊 ---  一向都鐘意食蜜柑鯛，因為蜜柑鯛魚既飼料入面加左蜜柑皮，所以食果陣會散發出淡淡既蜜柑味！


薄切口感正，毫無魚腥味，唔使擔心，容易入口~ ---  食日本菜必點甲羅燒！蟹蓋入面係滿滿既蟹膏，可以鋪滿梳打餅！師傅會係你面前即刻燒，超級超級香！ ---  除左大大粒帶子，仲有海膽、蠔同大蝦，師傅繼續係我地面前即場燒，正~仲好細心幫我地剪開，方便食！


---  呢道菜既配搭超合我心意，係我超鐘意食既雜菌，加埋3款我鐘意既海鮮，鐵板燒上所以可以keep住熱~ ---  主食叫左反卷，大大舊一共有6舊，好足料~雖然好多地方都食到三文魚加州反卷，但食料新鮮係唔同d！


厚福街真係好多野食，尤其係藍馬商業大廈，頂樓呢間韓國餐廳既裝修真係不得不讚！真係好似係韓國街頭食緊野咁！好有心思，實景比相影出黎更加靚，同埋好多detail位~雖然係大排檔setting，但店家好細心，每張枱下面都有個膠箱比我地放袋，加分！


---  有芽菜同泡菜，仲送多左個醃蘿蔔比我地，都係我超鐘意食既前菜！ ---  呢道炒章魚係用韓式辣醬配搭埋椰菜去炒，章魚煮得岩岩好，唔會太老唔會太生，一d都唔會靭！我地全盤清曬，推薦，果然係招牌！


---  唔算好辣，甜甜辣辣咁特別開胃，我地叫左半份，都總共有5件！2個人食好滿足~店員好細心比埋一次性膠手套俾我地，用手食炸雞係特別好味！  ---  超級好食，韮菜好足料，多到湧出黎咁，配埋個汁食一流，不知不覺2個人就食曬了~ --- 平日晚飯時間黎食，全場滿座，同一架lift有3家人都係黎呢度haha，記得要book定！


發現每一張枱都叫左魚糕，今次無試到，下次再黎試先！


收工過嚟諗住去何文田睇貓貓，見到呢間嘢叫火鳳凰好型，朋友想食火鍋就上咗嚟試試佢，坐低都幾闊落，2個人有卡位坐，配料區全部都非常之祝，基本上你諗到嘅嘢都有。  湯底叫咗霸王藏嬌鍋，上菜嘅時候好型呀，真係有隻三黃雞好似霸王咁企咗喺度哈哈，店員建議首先要飲咗個湯先，必試！


好清甜！然後佢再幫我哋切開隻雞嚟食，入邊仲有一大個南瓜煲林咗之後溶咗落去湯底更加好飲！  見到佢有唔同嘅套餐，至尊牛魔王好吸引，有封門柳、安格斯牛肩胛同牛板腱。不過我哋得兩個人同埋朋友唔係好食牛，所以叫咗個BB版，叫做平天大聖，上菜用咗隻細牛BB造型嘅碟，好特別so cute!


我哋叫咗個蟹籽鮮蝦滑，唔好睇佢得一舊仔咁樣，但係其實拔下拔下都幾多嚿，入口幾彈牙，爽口，而且蟹籽嘅份量非常足，每一舊蝦滑都有。  韭菜餃一碟有八隻，同出面上海鋪食到嘅差唔多。  另外怕打邊爐熱氣，仲叫咗竹蔗茅根，正常一查嘅份量，兩個人絕對夠，飲落清甜降火。


整體嚟講都唔錯，而且店員親切友善，都幾多街坊同回頭客上嚟，可以一試。


本身可以揀坐出邊，但因為我哋晚飯時間比較早，太陽又未落山有少少熱，所以最尾都係揀返室內。真係好有feel裝修風格都好獨特  本身係肉醬闊條麵，但今日闊條麵賣晒， 所以就轉左意粉。意粉都一樣好好食，首先意粉唔會煮得好霖，咬落去仲係有咬口。


肉醬嘅份量好多，最尾根本食晒啲面都未食晒啲肉醬。上面嗰啲芝士都好正，佢上嚟嘅時候其實仲見到有芝士片，但冇幾耐佢就融咗落去，但食起上嚟嘅時候又會食到芝士嘅味道  嘢飲方面 librarian的味道會偏向奶昔少少，但係佢又冇單單Bananas milkshake 咁膩，多左一份清新  book mark 相比之下會更清爽，唔會太甜，夏天飲都好正  慢煮羊架，下面係羊肩。


廣東fusion菜，好似話用咗南乳整。羊架用咗少少鹽去煎香，裏面仲係好嫩，西式煮法，好味。羊肩真係食第一啖就已經食濃的廣東菜style～有趣  魷魚都新鮮，唔會咬唔開。多士烘得好脆，上面搽咗一層簿簿嘅雞肝醬，食起上嚟都幾惹味


表面充滿油脂，入口卻不太油膩，有咬口之餘唔會靭～  「鵝肝多士」  又係未嚟到離遠已經聞到佢嘅香味，唔只係鵝肝嘅油脂香味，多士麵包加左牛油整，舊鵝肝非常足料，外面係煎香左裏面肉汁鮮嫩～  「澳洲龍蝦」  原隻龍蝦拆肉，舊舊都足料啖啖肉，店員話啲醬汁係隻龍蝦本身再加蝦醬調製，非常超級好食！


必試！  「牛肉薄燒」  牛肉薄切，肉汁鮮嫩，入面包住炸蒜粒同蒽花粒，我朋友平時唔識蔥嘅都覺得唔抗拒  「野菜」  主要係椰菜切絲配以蒜粒炒，但食到非常濃烈嘅淡淡牛油香～  「炒飯」  上枱時蛋香味非常濃，而且雖然係用碗上，但係仲係非常之熱，配以櫻花蝦食落散發着淡淡鹹香，飯粒炒得粒粒分明  「味增湯」  同普遍味增湯一樣，入面有少量豆腐同海帶  總括而言，係位置有啲偏遠不過睇Google Map都一定搵到，呢個價錢係非常之抵食！


推薦～


到達門口時感覺非常神秘～按門鐘稍等一會，便會有店員過來開門給你，打開門便看到非常華麗的內部裝修，給人一種既神秘又高檔的感覺呢！  【時令海膽刺身多士】 擺盤非常漂亮，海膽味道濃郁，非常清甜，一啲都唔腥！


而且份量絕對唔係hea你，海膽量多，唔係一小片咁～推薦！非常有驚喜～掋食，會想再encore！  【法式龍蝦沙律】 最高嗰層係龍蝦，中間係鮮芒果粒，下面底層有藜麥～龍蝦係預先煮熟好放上面，配搭甜甜嘅芒果好香無渣一啲都唔酸，藜麥有些許調味過，整體配搭新清，可作為開胃菜。


【威靈頓牛柳】 10分10分10分非常推薦！真係好少食到咁高質嘅威靈頓牛柳，唔好睇佢細細舊，但係份量非常適中，食完係飽，而且仲有薯仔做配料。叫左5成熟，牛中間係有粉嫩色，但係唔會有血水，咬落去一啲都唔un，非常嫩口～好好食～  【烤焗紐西蘭羊架】 羊架焗得不錯，叫左7成熟，不過個人認為5成熟應該會更加好食～羊臊味唔算好重，近排天氣轉涼左，秋天嘅時候食特別溫補～  【Cocktail - Dream】 上菜嘅時候係一大個夢幻氣泡喺隻杯上面～然係就會如圖咁化為氣體，打卡一流！


隻藍色好靚～酒味不太重，有淡淡的蘋果味，易入口適合酒量不太好的我，哈哈～  【Cocktail - Cinderella】 份量很足，飲落感覺好似Fruit Punch～甜甜的糖果味，配埋生果粒增加生果味～不錯！


【法式焦糖蘋果酥】 個人認為嗰碟好靚，哈哈～旁邊有細細舊嘅雲呢拿nuts雪糕～另外一提，旁邊切咗四舊迷你無花果香甜清新超好食～講返個主角，蘋果酥外脆內軟，入面非常足料，而且甜度啱啱好！聽經理講係即叫即整，手工嘢值得一試～


今日收工元朗牛帶路食串燒因為第二日仲要返工，我地就比較早去食夜晚飯所以可能去到嗰陣舖頭都暫時仲未好多人，但係可以睇得出佢座位都好闊落舒服  因為天氣溫度降番啲，所以夜晚黑坐出面都幾好，別有一番風味符合番今日食串燒嘅主題雖然唔係坐喺店舖入邊，但係店員都時刻留意住我哋嘅動向，有咩需要佢哋都可以即時過嚟，欣賞  可能因為燒嘢食都需要時間嘅緣故，所以上菜速度並唔係好快但係嘢食大致上都幾好食，特別係個土匪雞翼羊肉串同埋茄子少都值得一試  嘢飲嗰度我哋除咗叫咗兩杯酒之外仲叫咗個紫薯鮮奶同埋呢個菠蘿梳打酒好飲，菠蘿梳打係夏天飲嘅時候特別清新而且，菠蘿都仲算係當造季節嘅水果，我覺得自己揀得好好～哈哈！


連續3個星期5都食meet fresh! 都係忍唔住 行行吓又行咗去門口 . 自從觀塘APM開咗之後 已經第四次食啦 omg 真係忍唔到口 . 今次試吓佢啲飲品 叫咗杯小芋圓奶綠 . 聽晚中午時分冇乜人 但係都有小貓三四隻排隊叫嘢食 叫咗杯嘢飲之後等咗差唔多15分鐘 絕對冇夜晚等得咁耐都可以接受 對於唔趕時間嘅我來講我都算還好嘅 老實講句佢哋嘅速度真係有待改善 唔怪之得夜晚要等咁耐啦！


. 講番杯嘢飲小芋圓好煙靭 奶綠茶底就正正常常啦 整體來說幾好 今次叫咗少冰少甜 所以冰度同甜度都適中


成日都幫襯 東廣場真係好多嘢食！ 叫完嘢食又忍唔住想叫飲品！ 今日叫左 蜜桃紅柚四季春  加珍珠 身為四季春fans 我竟然唔知有特調！ 今次一於試一試佢！ 又真係無失望！好飲！ 本身都有果肉，我唔知，再加左珍珠 啲珍珠好新鮮！


好彈牙！ 煙煙韌韌！正！ 但係我叫左走冰，半糖都仲係好甜！ 下次要30%糖


平時去淘大都係食開金滿堂同小方糖 一直都有心思思想試甜入心 趁住夜晚又口癢就叫外賣試試佢 . 榴槤仙草丸 Description寫係2021年夏天新品 一於試試佢 有乜咁新～ 榴槤沙冰看不見的榴槤 但係個味幾好食嘅 但榴槤沙冰反而唔冰 仙草就變咗冰？


仙草有幾舊變異咗 應該又係雪得太凍變咗仙草沙冰 同豆腐花一樣 「究竟係咪一早整好咗 放落雪櫃雪到咁？」 小丸子幾好啦 淋淋的 珍珠唔硬 都有咬口 芋圓本身應該係煙靭嘅，但食到幾粒似係雪得唔凍得滯，所以變咗好硬 sosad 西米正常 無乜特別  .


風花雪 芒果勁酸，好酸啊！依家諗起都酸到出口水 雪米糍入口似cream 但應該係雲呢拿味雪糕冇乜特別驚喜不過不失啦 同平時七仔買到嗰啲差唔多 椰汁沙冰椰汁同豆腐花陣味又幾夾喎！ 豆腐花應該改名叫豆腐花沙冰 如上 你明啦 .


總括而言 不過不失啦 無乜特別驚喜


食完米線好飽 行咗陣千色之後諗住去食鮮芋仙 仲諗緊點解無乜人堂食 坐得咁疏 哈哈 原來已經截咗單！ 疫情關係早收咗一個鐘 九點去到已經冇得坐低食 平時都係食開布丁Q麻薯牛奶冰嘅 諗住拎走嘅話 方便啲就試吓飲品啦！


平時我都會叫奶茶嘅 但係今日真係食到好飽 所以都係叫返茶底消滯穩陣啲 等咗大概10分鐘就有了～ 而且門口咁啱商場整咗洗手機好方便 . 茉香綠茶 加珍珠 少冰 少甜 嘩 足料到呢 就嚟半杯都係珍珠 個人認為其實啲珍珠都好夠甜 我唔係好鍾意飲太甜 所以下次會叫半糖 至於個茶底唔會好苦 幾好  .


小芋圓奶綠 少甜 少冰 試埋朋友個杯先 本身佢已經同我講啲芋圓應該啱啱煲好 因為食落熱嘅  令到成杯野感覺似常溫 有少少怪 不過我覺得喺冷氣地方都唔緊要嘅 最緊要係啲芋圓夠煙韌


留意左呢間蛋糕店好耐架啦！ 之前同事生日都有人買過做生日蛋糕，但未親身去過鋪頭買星期六放假就專程上去啦！  本身諗住堂食嘅，不過見坐滿曬人，收銀位置都企曬人等外賣都係拎走慢慢嘆  揀咗2件最出名嘅流心千層蛋糕 朱古力同 抹茶 2種味都唔會好甜 啱啱好 朱古力唔會太濃 又唔太甜  拿捏得幾好 會encore 至於抹茶呢 因為我本身唔太食得苦嘅茶味  有輕微苦感 鐘意食綠茶嘅朋友仔可以試吓  呢個價錢嚟講！


掋到爛啦！ M女士1件嘅價錢買到2件啦 仲有其他味 下次再去試先  btw外賣需要膠叉嘅話要自己另外問店員拎喔！


同埋一次過滿足你幾個願望，可以一試嘅！


今日嚟到調景嶺食飯，呢度嘅商場好似唔多嘢食，唯一一個吸引的就係呢間小神燈。餐廳入邊環境非常之特別，雖然係大排檔中餐館，但係裝修非常有心思。呢度有勁多菜式選擇，真係諗得到嘅都有。菠蘿咕嚕肉外皮酥脆，內裡鮮嫩多汁，酸甜醬汁更係菠蘿咕嚕肉嘅靈魂，令人食完想再食。


沙薑焗海花螺嘅肉質鮮嫩，沙薑醬嘅醬汁又蔥味，估唔到依個組合咁特別。用住竹籤撩出嚟更加有大排檔風味。金沙鬼馬百花釀油條係一個好有創意嘅菜式，其實係將油炸鬼切開，釀入墨魚滑再鋪滿鹹蛋醬落油鑊炸。真係勁惹味，好想問餐廳有冇一包裝買。


椒鹽瀬尿蝦嘅椒鹽味道非常香口，令到我本身唔係好大興趣嘅，都越食越上癮。爆膏奶油蝦嘅大蝦鮮甜彈牙，奶油汁嘅味道香滑濃郁，重點係蝦頭嘅膏真係一口爆發出嚟，非常鮮甜。奇趣脆皮豬手炸得皮脆肉嫩，估唔到嘅係豬手嘅皮爽脆得來，肉質可以保持腍滑，我覺得比起西餐廳煮嘅德國豬手仲更加好味。


本身以為調景嶺冇野好食，但好彩畀我搵到依間小神燈。


小妹剛巧今日喺觀塘收工，約埋幾個同事去食晚飯。知道觀塘好多工廈都有好多特色餐廳，幾個朋友想食中菜，又唔想去普通酒樓俾我發掘了呢間工廈入面嘅中菜館。餐廳係成業工廠大廈地下一直行入去，都好易搵。今日平日再加入座時候尚早，所以餐廳未算太多人。


但坐落慢慢開始到食飯時間，人數也變多了。好彩餐廳位置多，坐落都好寬闊。一坐落餐廳侍應送上三碟涼拌小食，尤其個涼拌雲耳同話梅苦瓜，十分醒胃，值得一讚。小妹同朋友喜歡食炸嘢，所以叫了椒鹽九肚魚和鍋貼小棠菜。


因為好小酒樓會做呢兩味餸，所以試下。椒鹽九肚魚熱辣辣，外脆內軟，九肚魚非常嫩滑又大嚿，夠椒鹽味，夠晒鹹香。鍋貼小棠菜，呢個係小妹最愛，滿滿嘅墨魚膠撈埋小棠菜去炸，粉漿夠薄，夠晒香脆，有墨魚味，值得推介。


最後，見到佢廚師推介，叫左個招牌小炒王。材料有韭菜花，魷魚，鮮蝦，銀魚仔，腰果，蝦乾。賣相十分漂亮又足料。食了幾啖，十分惹味，即刻要叫個白飯黎送飯。職員還問我們要唔要食糖水，送上每人一碗綠豆沙。免費綠豆沙亦不馬虎，除了綠豆還有薏米，係今晚餐飯劃上完美嘅句號。


小妹上星期去完泰國，對泰菜念念不忘。剛巧在荔枝角發現這間泰國餐廳，立即同朋友上去食晚飯。餐廳位於億利工業中心1樓，好近地鐵站。7點半上到去已經座無虛席，剛好有張二人坐。餐廳選擇好多，價錢合理。先叫了一個小食，手工泰式春卷。


春卷入邊包住滿滿的蔬菜，熱辣辣，夠晒鬆脆，又不油膩，好有層次感。 再叫左2個主食泰醬酸辣炒黑豚肉和黃咖喱海鮮配蒜蓉包。第一啖食到黑豚肉好入味，濃郁嘅醬汁，滿滿嘅蒜香味包住黑豚肉再加上沙律菜，口感非常清爽。


第二道黃咖喱海鮮非常有驚喜，黃咖喱味很香濃，配上青口，蝦，斑塊，非常絕配。另外咖喱配上蒜蓉包，蒜蓉包熱辣辣非常新鮮香脆，蒜蓉味好突出，配上咖喱口感更加豐富。最後叫了一個甜品，小妹不嬲對有關椰皇的甜品都非常有興趣，今次黎到見到一個叫椰皇三重奏的甜品，立刻叫了一個試下。


果然非常有驚喜，由燒椰絲，椰汁糕，椰子水啫喱，三層一齊入口，好有口感，椰子味非常突出， 為呢一餐畫上完美嘅句號。飲品選擇都多，飲品就同其他泰國餐廳一樣，正常發揮。總結，餐廳係小店形式，店員非常親切有禮，食物新鮮有誠意，性價比非常高，值得推介。


同親戚食飯，嚟到銅鑼灣嘅老北站。坐得舒服，又多嘢食，除咗北京菜之外仲有大把嘢揀。北京烤鴨呢隻北京烤鴨嘅皮真係夠脆，肉又嫩又香，完全冇一啲鴨腥味。配埋鴨醬同蔥段，包埋薄皮食，真係一個字，正！酸菜白肉鍋酸菜白肉鍋真係冇得頂！


白肉又嫩又滑，酸酸辣辣嘅酸菜味道正好中和咗白肉嘅油膩感，又有得食又有得飲湯！糖醋里脊糖醋里脊嘅醬汁真係調得好好，酸酸甜甜嘅，令人回味無窮。里脊肉又嫩又多汁，配上香脆嘅糖醋醬，愈食愈開胃。大蔥羊肉水餃大蔥羊肉水餃入面嘅羊肉香濃，加埋大蔥嘅清香，一啖咬落去，非常惹味。


高力豆沙高力豆沙好滑好綿，甜度又啱啱好，熱辣辣燙口地食最好味！


小妹見好耐無食雞煲，諗住同屋企人去食下。平時要食雞煲最近都要去到荃灣，點知比我發現位於青衣涌美有一間六記大排檔，身為青衣嘅街坊，一定要去試吓。佢有得坐室外同室內，而家夏天天氣比較熱選擇坐了室內。當日被安排到另一間細房，入到去有三張枱，地方細細，環境舒服衛生，入到去竟然見到安裝了三部分體冷氣，超級涼快，好適合夏天。


估唔到除咗雞煲，佢仲有好多特式小炒可以選擇，價錢合理。由於好想食雞煲，一坐底就叫了佢既招牌雞煲，叫左半隻，估唔到黎到都好大份，啲雞件件都好大嚿，啖啖肉。因為小妹唔係好食得辣，所以叫了微辣。估唔到佢既雞煲咁出色，雞煲醬汁非常惹味，配上芫荽同洋蔥，辣度岩岩好，令到我胃口大開。


雞煲食到咁上下，店員自動加湯，因為雞煲配了一份生菜。食雞煲一定要加火鍋配料，唔好浪費咁惹味嘅湯底。我就加了一碟手切封門柳同廣島蠔。細既手切封門柳份量也不小。黎到見到色澤好靚，牛肉紋理分佈得非常平均，食落好有牛味又不鞋口。


另外碟廣島蠔都好大粒，好有蠔味。碌完之後唔會縮水。有時好怕啲蠔碌完之後縮得好細粒。見到佢餐牌大排檔竟然有小籠包食，就叫了一份試下。小籠包大大粒熱辣辣，正常發揮。最後，黎到大排檔點都要叫一個小炒試下。就叫了一個平時小妹係大排檔必點嘅金沙鮮魷。


果然無失望，好有驚喜，鹹蛋黃外層非常鬆脆配上熱辣辣嘅鮮魷，簡直令到小妹食唔停口。總結，六記選用材料新鮮，每道菜都用心製作，性價比高，值得推介。


又黎到一年一度既父親節，小妹今年搵左間係荃灣既中式酒樓同屋企人一齊食晚飯。由於適逢父親節，酒樓座無虛席，好在酒樓樓底夠高，所以不是太嘈吵。酒樓裝修高雅坐得都非常舒服。 由於父親節既關係，所有菜式都係正價，但價錢不算高，可以接受。


如果平日黎食更加抵食。 屋企人一坐底就立刻話想食龍蝦伊麵，所以叫了西澳洲龍蝦上湯焗伊麵，上湯比想像中出色，龍蝦肉質鮮味又夠實淨，上湯汁配上伊麵，簡直係絕配。 去中式酒樓食飯一定要叫下燒味品嘗一下，我又咁岩想食叉燒，見佢呢個係非一般既叉燒，係用黑豚肉和半肥瘦做的，黎到果然有驚喜，見到佢肥瘦適中，配上蜜汁，肉質非常鬆化非常有驚喜。


再黎一個煙燻樟茶鴨，黎到見到以為肉質好乾但一食味道非常特別，佢有淡淡既煙燻味仲真係食到有茶味，連我屋企人都讚非常特別，性價比高。 另外，叫左個小炒試下，黑椒蔥爆牛柳粒。牛柳粒非常鬆化，有牛味，食得出無鬆肉粉嘅味。


佢用左大蔥和一些白色的配菜，我同屋企人還問酒樓經理呢啲白色的是什麼。原來係叫蓮藕心，食落非常爽，味道酸酸辣辣，應該有醃製過，非常新奇有趣。 最後，食左咁多肉都要叫下蔬菜中和一下。羊肚耳蟲草花泡青蔬，雖然係普通既浸菜，但一樣保持水準唔會失望。


總結，雖然係父親節，但價錢合理，性價比高。菜式選擇多，酒樓地點方便， 強烈推介大家嚟試吓。


趁住天氣仲係涼涼地，小妹係未到夏天之前帶住屋企人去過一過辣癮。 知道近年興起食酸菜魚，經朋友介紹近近地喺荃灣西鐵站上蓋海之戀商場就帶屋企人黎試下順便周圍行下。 一坐低見到餐牌就俾個招牌酸菜魚吸引住。果然冇失望，一嚟到望見已經覺得好有驚喜，超級大份，屋企人都超級興奮。


果然就係好似佢個招牌一樣一條離不開酸菜的魚，湯底熱辣辣非常惹味，叫左個小辣酸度同辣度啱啱好，魚片無骨又夠滑，真係食過返尋味。 叫了酸菜魚之外，覺得未夠辣再加個毛血旺試下。鍾意食牛柏葉，豬肚，豬腸，豬紅呢啲內臟就必叫，食食下竟然比我發現仲有最愛既午餐肉，所有配料索晒啲辣汁仲有蒜蓉同芫荽越食越開胃。


因為我哋五個人，另外再叫了三個小菜。分別係菠蘿咕嚕肉，粉蒸肉，紅燒牛肉。重點係要講下個咕嚕肉，平平無奇嘅菠蘿咕嚕肉，佢可以做到非常鬆化入口即溶，比起傳統酒樓還要出色，非常之有驚喜，屋企人都食到舔舔脷。


見到個粉蒸肉幾特別，屋企人又未試過同比較少餐廳有得叫黎食，果然真係幾特別，下面用了紅薯做底，上面係豬肉加用米組成既粉搓成，非常飽肚。 最後嘅紅燒牛肉都無失望，牛味非常重，炆得夠淋又入味，非常好送飯。所以每人叫了一碗白飯，飯竟然係用了珍珠米。


總結，除咗招牌老壇酸菜魚必叫之外，其他小菜都好有驚喜，朋友果然無介紹錯，屋企人都食得非常開心。


今日公司聚餐，嚟到銅鑼灣嘅珀麗酒店協奏坊西餐廳。餐廳地點都好方便，就係喺中央圖書館隔離，喺皇室堡行過去都係5至10分鐘左右就到。 餐廳嘅lunch 係行半自助餐嘅路線，可以喺Menu入邊揀一款主食，之後就可以食自助區嘅食物。


自助區可以拎到沙律、中西餐湯、炸物小食、兩款熱食等等。我就比較喜歡飲中湯， 中湯係紅青蘿蔔煲粟米，沒有加任何肉類落去，所以非常清甜完全沒有任何肥膩感。今日的小食炸物就有麥樂雞同埋烤薯條，用來作餐前小食就一流。


熱食仲有炒飯同埋苦瓜，如果覺得一份主食都唔夠飽的話，就可以再食一下炒飯。 主食就和同事互相share，我們分別要了燒豬寸骨同埋龍蝦汁海鮮意粉。燒豬寸骨有3條，1個人食的話真係會有D多，好彩可以一齊share，1人食1條就剛剛好了。


豬寸骨啖啖肉，肉味香濃。另外，海鮮意粉的龍蝦汁非常豐富，鹹味十足，再加埋海鮮一齊食就滋味滿分。 最後，我哋當然要以甜品同埋生果來作為結尾，依一次嘅聖誕聚餐食得非常之飽，今次公司揀餐廳揀得好～


小妹平日好小放假，襯平日傍晚人小小約下屋企人出銅鑼灣行下。行完Sogo 經過見到呢間餐廳，大家都諗起疫情前一齊去四川旅行，所以就決定去刺激一下個味蕾。同朋友一齊去食，入到去估唔到餐廳嘅裝飾咁潮，真係好似落咗bar咁，完全唔似一間食四川菜嘅餐廳，幾有意思。


而且餐廳坐得都幾舒服，並冇中餐個種嘈雜或者污糟感覺。坐定定就一於睇吓食咩辣野好～水煮江團魚嚟得麻辣派對，點都要試吓依度嘅水煮魚掛。我見到餐牌有幾款魚類可以揀，但其實我哋對於唔同嘅魚都係一竅不通，咁就不如揀個入門級嘅江團魚啦。


唔好以為水煮會真係好難，其實我哋食落又覺得幾易入口。我自己就覺得江團魚好肥美，入邊仲有薯粉、魔芋、芽菜等等配料，其實我哋都有諗過自己再嗌其他配料入去繼續食，但又想留肚食下其他嘢。下次再嚟嘅時候，一於嗌一個水煮魚再加其他料當火鍋食。


麻辣豬手煲除咗水煮魚，原來麻辣派對嘅豬手煲都相當不錯。餐廳將豬手整到非常之林，雖然豬手都係有麻辣味，但就一啲都唔影響到豬手本身嘅味道，仲更加入味添。清炒蒿荀當然要叫返啲蔬菜來中和一下味蕾。蒿荀清清地，食完辣野再咬一口蒿荀非常之爽口，又可以降低口腔入面嘅麻辣感。


原本諗住食完辣野之後再去食甜品，點知餐廳最後仲有糖水送，超級開心～


前幾日同親戚食飯，入到去將軍澳依一間叫做御名園嘅酒樓。親戚話，平日晚市叫小菜都幾抵食，而且味道幾好，好過一啲老牌連鎖酒樓。比較少去到將軍澳嘅我，就一於試吓依一間酒樓吧。酒樓環境都相當之舒服，樓面姐姐非常有禮，可能見到我哋睇餐牌睇得泰萊，佢都會過嚟介紹一下有啲乜嘢係好食。


打破咗我哋好耐都未嗌嘢食嘅尷尬位。姐姐問我地有冇興趣試吓老火靚湯，我哋就聽咗佢話，叫了兩款呢個禮拜限定的老火湯。羊肚菌南北杏燉花膠湯同埋雪蓮果椰皇燉竹絲雞湯，我兩款湯都飲過，兩款都非常之清甜，特別嘅地方係每一碗都有落足料，除咗湯水之外，仲真係可以食到湯渣，呢一方面都可以見到酒樓係落足料，唔會特別落一啲味精去令到特別好飲，真材實料。


既然親戚話晚市平日係有特價，我哋睇完餐牌之後就發現有幾個晚市套餐都真係幾抵食。依個組合我哋嗌咗薑蔥焗美國桶蠔、黃金焗海蝦、燒鵝皇。我最鍾意都係薑蔥焗美國蠔，估唔到中式酒樓都可以食到咁好味的焗蠔，平時就食得多生蠔或者西餐煮法嘅焗蠔，但係依一間御名園利用薑蔥煲仔嘅煮法嚟爆香蠔仔，一嚟美國蠔係非常之大粒，啖啖肉之餘仲有夠晒鑊氣，真係好味過就咁食一隻生蠔。


鹹蛋黃金焗海蝦亦都非常之香口，酒樓用上大量嘅鹹蛋黃來炮製海蝦，惹味到我差唔多連殼都食埋。燒鵝亦都不錯，比起出邊食嘅好似特別甜香，唔知係咪因為酒樓用咗陳皮嚟調味，所以食落係特別地香甜。另一個晚市套餐，就要蒜蓉粉絲蒸蟶子同埋翡翠炒螺片。


聖子真係夠晒大隻，加埋粉絲蒜蓉之後，夠晒味道。另外一個小菜，就要清清地XO醬翡翠炒螺片。我發覺其實今晚呢一餐都係算一個海鮮晚宴，酒樓用上翠玉瓜來炒螺片，加咗一啲XO醬之後反而會令到更加香口，唔會好似一啲普通素菜咁嘅味道。


我最後見到御香園嘅甜品都係一啲非常之傳統嘅中式款式，都有一段時間冇食過了，我哋每人就叫咗杏仁茶、蛋散、薑汁糕同埋紅棗糕一齊食。我自己特別推薦就係杏仁茶同埋蛋散，杏仁茶真係落足料，非常濃滑同埋入邊係有桃膠，我諗緊飲完之後應該真係會養顏；而蛋散做得非常之鬆化脆口，同埋酒樓唔會將糖漿直接到上蛋散上邊，而係比你自己點上。


將軍澳呢一間御名園確實不錯，親戚又真係冇介紹錯喎。


今次是我們公司的每月聚餐，希望吃過這餐精緻料理，我們全組年底業績更上一層樓！ 會計姐姐找到呢間隱世餐廳，食物精緻，環境寬敞舒適，更有vip room，唔驚嘈親人。老闆同全組同事都有讚無彈，食得好盡慶大家一起說未來說衝刺，很勵志！


刺身拼盤菜式名是我自己寫的，因為是老闆點的。刺身拼盤上枱時氣勢磅礴，因為是結構好似結婚蛋糕，樓高兩層的刺身盤！ 上層放有是油甘魚刺身和三文魚刺身，下層是原隻海膽，滿滿的一圈，三款刺身都是我最愛。三文魚刺身砌成蝴蝶形狀，厚切的三文魚先食到魚肉那種新鮮綿軟，滑而不膩！


旁邊的油甘魚刺身砌得好像絲帶，肥美飽滿的魚肉風味鮮甜。粉嫩的顏色看上去就知道新鮮。每一下咀嚼都在享受魚油嘅甘香。海膽連殼上，好似中環Omakase 或是酒店日本餐廳的食法，精緻名貴。要食最新鮮的海膽，當然首選原隻新鮮上，其次就是鹽水海膽，最後就是板海膽。


一般板海膽都有添加，原隻上當然最好最甜。在東涌可以食到連殼嘅海膽真驚喜！加拿大海膽口感豐腴，入口好似雪糕咁滑，見到海膽面上顆粒分明，有光澤，是新鮮的保證！整盤都沒有一片是溶掉的水汪汪海膽，很高質。


海膽入口即溶，大大件放入口，勁滿足。而海膽殼的刺挺拔，沒有「一餅餅」，保存處理都做得很好，食很很滿足！ 連旁邊的日本芥辣都好像是即磨的，比平時吃到的更香更有層次。Corte Giara - Allegrini 我對Prosecco 情有獨鍾，通常喜慶場合飲Prosecco 都可增加歡樂氣氛。


所以老闆問我地飲什麼，我即刻舉手要Prosecco！ 雖未如清酒般快速上頭，但冰凍的Prosecco 清爽又有甜美果香，pair 濃郁豐腴的加拿大海膽刺身，一濃一甜，增加口腔回甘嘅復雜性，冰凍口感加上細密氣泡，一流！


Fish of the day 每人一款主菜，我自己為了配支酒，所以點了一個魚。擺盤靚到藝術品咁。魚皮焦脆，但魚肉就很軟綿，師傅很了得！而魚皮已經調好味，加上旁邊的醬汁，味道不會單寡，一直想吃下去。連side dish 都做到一絲不苟，超值！


薯蓉都壓到雪糕咁靚，真是功夫十足！ 旁邊的千層蕃薯片，應該是signature 了，味道甜而不膩，賣相精緻，畫龍點晴！ 整餐真是驚喜不斷，老闆提議下個月再encore，贊成！


小妹好耐冇飯聚啦！在家抗疫幾個月，悶到就嚟發癲呀！今日終於出關啦。一於出去食好西，諗黎諗去都係觀塘Give me5 最抵食  呢間Give me 5雖然要行得比較遠少少，唔近地鐵站但要食好西當然要付岀今次已經係小妹多次幫襯。


店內座位非常寬躺，環境有格調又有佈置，有台波又有飛鏢，仲播放流行音樂，非常relax。 環境氣氛都很好，一家大細，情侶，閨蜜，大伙兒都好適合！晚飯聚餐的好選擇。   我選擇了最愛的牛扒，朋友選擇咗斧頭扒為主菜。


牛扒煎得剛剛好，雖然沒有入口即溶，但肉質口感剛好，脂肪均勻，比得上酒店的水準，配上蘑菇汁有另一番風味。配菜有蕃茄跟薯仔烤焗而成，這樣的價錢已值回票價。   斧頭扒對比我想像中還要大件，斧頭圓型的部份即是肉眼，是小妹最愛，肉質口感尚算鬆軟，脂肪剛好，牛味濃郁！


若肉質再鬆軟多點就更完美 咁貼地的價錢有這水準，還有什麼要求呢讚！    Give me 5另一特色就係任食燒烤海鮮，疏菜和肉。可能平日人不是太多，燒烤姐姐俾咗大量新鮮海鮮給我，有鮑魚、聖子、帶子、生蠔、青口、蚌和蜆。


仲有和牛、牛脷、雞翼、菠蘿等等...仲有未計冷盤海鮮，有蟹、蝦、翡翠螺、青口等等……淨係以上海鮮，都已經吃飽飽了，不計主菜只是海鮮燒烤放題已經簡直係值回票價。  還有沙律吧，小食任食，下次來真的要早上開始空着肚來拼過一番      最後當然唔少得我最愛的movipack 任食，朱古力係冇得所輸。


其他仲有榴槤、焦糖、海鹽雪糕，都係非一般口味的雪糕。可惜我怕肥，未能夠全部食晒。下次有人陪我食，我一定屈佢每杯請我食一啖。哈哈！   值得一讚嘅係，餐廳內嘅侍應個個都很有禮貌，時時幫你換碟，仲會幫你拎嘢食埋枱，一出新的燒烤食品，又會問我要唔要。


認真細心！ 小妹今日真係好滿足！希望疫情快啲結束，解除限聚令，約多啲朋友仔黎食飯咁就Perfect啦！


為慶祝父親節，今日同父親大人去食中菜。老豆想食北京填鴨，於是就揀咗呢間金公館。   將軍澳呢間金公館在彩明商場內，調景嶺站一出上商場就好易搵到。金公館的裝修簡潔光明又不失時尚，一點土氣也沒有。座位寬躺，完全不覺嘈雜，老人家十分喜歡。


埋檯先來兩個餐前小吃，可口麻辣花生，酸辣椒泡雲耳。開咗個胃後，來了個前菜，野山椒泡鳳爪，愛吃辣的朋友就啱吃了。我較喜歡蒜片牛仔粒，牛仔粒肥瘦適中，帶有濃濃的蒜香味。      再來就進入戲肉喇。北京填鴨係今日嘅主角，熱呼呼嘅麵皮加上脆卜卜嘅鴨皮和肉，爽口的青瓜與梅子醬，清新又可口，好好味啊！


老豆吃完一塊又一塊，停不了口，非常欣賞。      另一個主菜是霸王脆骨蝦球，就是花椒脆炸雞軟骨和蝦球，開頭見到以為非常辣，成碟都有紅噹噹的辣椒，但試咗一啖之後，原來唔算太辣，香脆可口，色香味俱全。


主食是蔥花瑤柱蛋白炒飯，呢碟飯一到我就嘩咗一聲，係因為好大碟，一碟飯夠4人份量。好彩我帶定環保飯盒，唔使浪費。     甜品有另一個胃，杞子桂花糕和桂花冰粉。呢兩個甜品真係不吃不可。桂花糕香甜得黎唔太甜，可以清除剛剛吃炸物的油膩感。


桂花冰粉不但帶有桂花清香，仲有一陣酒香味，吃完一碗真想再encore！ 可惜已經十成飽了。       埋單時嚇我一跳，原本預一千大元的飯，700蚊就有找，原來北京填鴨做緊半價優惠，父親大人非常滿意呢一餐，話抵食又好食，下次要帶埋其他親戚黎食添。


每次來東涌，去東薈城shopping 後均會吃這家店，店子小小，但菜式十分多，吃了多次還是有很多菜式想下次試試。  今次我們四人，可以點多款了。  濕炒河 主食來了一個濕炒河。所以說是「濕炒」，特式就是濃厚的醬汁。


豬肉、菜心和各種蔬菜，拌著泰國河粉以快炒方式煮製，不慬把營養都保留了，還吃到源源的大排檔風味。   青口海鮮冬陰功湯 冬陰公湯加了青口，既辣且鮮！ 超級好吃！ 火紅紅的冬陰功湯把我辣上天了。  柚子沙律 柚子沙律中段作一個緩衝。


甜中有回甘的柚子拌上果仁、櫻花蝦，鹹鹹酸酸的，是一個很好的開胃菜。   椰汁雞湯 由於這兒湯品做得出色，我們又多點了一個大的椰汁雞湯。奶白色的湯羮充滿椰汁香，味道鹹中有點點甜味。雞件被椰汁包過，分外軟滑。


而雞肉很多，是良心餐廳。    炸蝦餅 蝦餅有筋道，爽爽的。份量很大。  蝦醬炒飯 另一個主食是蝦醬炒飯。在炒飯時已經嗅到廚師散發出來的蝦醬香氣，而炒飯很乾爽，飯粒粒粒分明，焦糖般的顏色均勻地灑在每粒飯粒上，是必點菜式。


椰青 我點的椰青，清新甜美。  飛天通菜 通菜色嫩，加上蒜末、椒絲同炒，汁料惹味。  黑糖珍珠泰式奶茶 泰國奶茶色澤偏橙紅，很吸引。茶味比較霸道，而這裡的珍珠是我吃過最好吃的珍珠，比台灣茶的珍珠還要好。


小妹同辣妹好友幾個一齊去慶祝生日，揀咗佢鍾意嘅川菜食！仲要係新派川菜！呢間位於旺角鬧市中嘅新派川菜餐廳，裝潢以紫色和簡約為主，座位之間有足夠嘅活動空間，感覺唔會太迫促！ 被安排坐低後，一睇餐牌就見真章！


選擇好多！仉好多吖！鍋，煲都有好十幾款俾我揀！有雞煲，有酸菜魚，有水煮牛，有烤魚等等⋯⋯而且辣度任隨你決定！由BB辣開始⋯⋯到大辣！ 食完，享受完個鍋嘅主角後仲可以加湯打邊爐架！火鍋配料嘅選擇亦都好多，目不暇給 我地就點咗個重慶酸菜火鍋魚，揀咗小辣烤魚好滑，酸菜味夠酸！


辣度剛剛好，少辣得我唔食得辣都入到口！然後加咗2個小菜。 1.口水雞『雞都幾嫩滑，醬汁好香好惹味』 2.北川涼粉『好正！麻味，香辣配得剛剛好』 食完個烤魚就加湯打邊爐，配料就點咗幾樣！ 1.萵筍，2.


滷香牛舌，3.鴨血，4.雲耳，份量都唔少，鴨血多滑，牛舌都算夠入味又夠腍。 食辣嘢就點少得嗌飲品解下辣呢！我地就點咗啤酒幾個人分！店員招乎好親切，而且好有笑容，令到食客嘅我覺得好舒服地享受美食！值得推介！


我地4位被安排入坐卡位，座位比較寬躺，環境裝修比較懷舊和有特色。    至於食物方面，選擇都好多。首選一定係小妹最愛既刺身。刺身選擇有成12款，三文魚同甜蝦同象拔蚌係推介，佢所有刺身都好鮮甜。一定會encore 幾次。


壽司，卷物，手卷款式都好多，大小適中，飯又唔會太多，食多幾舊都唔會覺得飽。佢有好多火炙系列，必試係XO醬火炙和牛壽司，仲有入口即熔火炙左口魚壽司。    至於其他食物方面，佢仲有好多選擇，有火鍋，炸物，天婦羅，熱食等等。


焗蠔都分左兩款，分別係黃金焗蠔同蒜香焗蠔，唔會乾爭爭，熱辣辣好juicy，值得一試。另外，必食推介仲有燒三文魚骨腩同燒三文魚頭，好香魚香味，好新鮮。      食到飽飽地就到甜品時間，佢甜品種類有好多，帶比我有驚喜。


佢個焦糖藍海鹽雪糕好值得一試，咸咸地又甜甜地，味道好特別。仲有香芋綿綿冰，出面甜品鋪食一個都要四五十蚊。 佢仲有好多自制小蛋糕，泡芙，乳酪，軟雪榚，雪條等等。甜品種類真係多不聲數。 仲有我兒時最愛大腳板雪條。


最後飲品方面都值得讚賞，如果你係鐘意飲酒就岩哂了，單係啤酒都有4,5款。其他飲品都係多到數唔完，飲品方面真係應有盡有。 整體黎講佢性價比好高，二百蚊左右一個人，真係好抵食。


今次試一試＂校長日韓燒肉＂，入到門口就有部夾公仔機都幾特別！而隔離就係刺身專櫃，有5,6款刺身供應架！食放題未入去舖頭前例牌要排隊等分枱，入到去地方都OK不算迫，環境夠闊落空間感好夠！首先有熟食供應，蝦多士無特別，炸芋丸QQ的幾好味。


自助夾嘅燒烤食品都好多選擇，肉，瓜，腸，菇，丸等等。。。。多不勝數！ 係夾嘢張枱比較細好易爆滿，又要排一輪，開動燒啦，食物唔錯係偏咸咗啲。見到隔離枱可打埋邊爐，立即出去望下，發覺可以自助攞個小煲加入湯底，仲可以有4款通粉俾你揀！


仲仲有響鈴同魚皮因都係用着保溫燈照住所以好香脆！  原來每張枱面已有嵌入式電磁爐可用，之前夾大多嘢食遮住咗火煱汁醬同食物都可自助出面攞，基本需要嘅調味配菜都有！飲品雪櫃有成4，5個一排，都有好多種類，我見有啤酒亦有張貼字句提醒要夠18歲先可飮，最後食完熱辣辣梗係要食雪條啦，有我最愛嘅紫糯米味好味芋頭，朱古力等，仲有自助軟雪糕俾你自己配搭唔同嘅糖粉，朱古力碎仲有朱古力，士多啤梨糖漿等都算多嘢揀。


食下食下服務員會提醒你差不多夠鐘要埋單，我覺得價錢OK，係多嘢選擇嘅，味道不過不失，朋友聚下唔錯，但要吹水長談就唔得，因為顧住食已經好忙


臨近聖誕當然同朋友聚一聚食餐豐富晚餐慶祝一下！決定餐廳時餐廳的食物品質當然要水準高外，環境舒適同地點都好重要。  經朋友介紹，今次嚟到旺角區食日式放題。位於旺角創興，位置方便。餐廳在5樓，不用跟火鍋樓層同一升降機，不用排長隊之餘亦不用嗅到一大陣火鍋味，空氣清新更多。


到達餐廳門外，裝修富有日本特式，簡約的令人感到舒適，座位闊略坐得舒服，我們一行6人坐卡位，一點都不覺得逼！  日式放題選擇種類非常多，單看點食物紙就知道，只是選擇種類已有10多種，分別有刺身，壽司，卷物/手卷，小食，炸物/天婦羅，爐端燒，一品料理，主食/鍋物，飲品，甜品。


。。。  特別一提是飲品，飲品除一般果汁，茶類等外，食客可選擇加28元任點酒類類飲品。日本清酒，啤酒，水果汽酒等。。。最欣賞一點係只計算飲酒人數而加每位28元，不會收取唔飲酒的食客，太棒了。   放題首先點當然係刺身，壽司同卷物。


刺身壽司選擇種類算齊全，有光澤夠新鮮。由於小妹比較愛食壽司多於刺身，所以小妹會推薦軟殼蟹手卷，海膽手卷，火灼和牛壽司同火灼芝士三文魚壽司。每件壽司份量不會太多，食客不用擔心食壽司食飽，可更放任地點選食物。


再嚟炸物，吉列炸蠔，榴槤球，炸鮮奶，天婦羅一定唔少得。即叫即炸，新鮮熱騰騰，非常滋味。    爐端燒心燒菠蘿就不得了，甜到入心。仲有一口牛車哩串，海老，通通都抵讚！    除刺身壽司外，我地食得最多最滋味既，不得不提係一品料理中的焗海鮮，不論芝士焗虎蝦，忌廉焗帶子，芝士焗蠔。


。。。芝味濃厚，邪惡都不得了，食唔停口！   甜品種類就不多了，有和菓子，雪糕有紅豆，綠茶，芝麻  餐廳以填寫點菜紙去點食物，包括飲品，甜品，不會跟大多日式放題餐廳般要食客自行攞。而岀菜效率都算高，沒有岀現溜單情況，抵讚。


放題限時2小時，價錢方面平日1800-2100 每位238另加一服務費。種類多既有水準既日式放題加上舒適環境，小妹認為物超所值！必會推薦朋友！


觀塘出名多嘢食，交通又方便，選擇又多。 亞太中心呢度已經有好幾間放題啦，今次試吓呢間有埋磯燒嘅放題。 入到去好日式裝修，入口呢度已經有曬啲沙律、甜品、飲品、雪條、雪糕、水果、湯咁。地方夠大， 夠哂開揚，座位又多但係又唔會好逼，幾好坐。


每張檯面已經有個磯燒爐，有個平板畀你點嘢食，仲有把較剪、夾、食蟹嘅叉，同埋一D調味料及一支淡味清酒比你燒海鮮嘅時候用嘅，都幾細心。 個放題呢除咗嗰啲磯燒海鮮拼盤要加錢，同埋九蚊隻生蠔，其他都可以包㗎。


我哋就加咗6隻生蠔，真係好新鮮好好味。磯燒海鮮嘅原隻蟹係有膏㗎， 好鮮甜。仲有埋蝦、鮑魚、生蠔同埋扇貝都好新鮮，淨係呢啲都值回票價啦。  刺身細細夠可以叫多D款，仲有D壽司都可以一試，燒菠蘿一定要叫，啲菠蘿真係好甜，佢哋嘅雪條同飲品種類多選擇，有D冷門嘅枝裝金桔檸檬、竹蔗茅根、紙包維他奶、麥精都有～       一試已經諗緊下次幾時再去，推介


因為老友生日所以一齊去試下佐敦椰子樹泰國菜，一坐下環境不太迫，食泰菜嚟講算坐得幾舒服，生蝦夠大隻又爽身但略嫌醬汁唔夠辣，叫咗海南雞半隻，雞肉唔錯幾滑而雞胸亦唔嚡，串燒一般無乜大驚喜，但沾醬就好惹味！冬蔭公湯幾鮮甜，海鮮料都算多柚子沙律香口因為有花生粒同炸香嘅蒜粒，無辣味，小朋友都食到！


咖哩虎蝦咖哩汁偏奶味重啲，蝦係炸過所以外殼係脆脆哋，咖哩有一塊薄餅送，薄餅好味，另外叫多一份蒜蓉包都好味佢每日有一款菜式有優惠，我哋當天係明爐烏頭，湯底清甜帶酸所以朋友仔話魚肉沾醬後太酸我又0k喎甜品有我至愛嘅芒果糯米飯，糯米有黑同白熱熱哋好味，芒果超甜一定要食，而且食泰菜又點少得泰啤呢！


總結食物唔錯但偏甜唔辣，愛辣嘅可能要叫加辣，最後不可不提，服務態度非常好，呢個真要加分！


一休除旺角外，現開設新分店，位於青衣市中心的長發商場，屋邨商場當然價錢亦相當重要。   小妹初途經歺廳，被門口餐牌的食物及價錢吸引，因價錢平民，比外面日式餐廳較便宜，食物選擇種類多，有串燒，壽司，卷物，火鍋，熟食飯類等。


因為小妹不是太餓，所以2人點了雞翼串，牛油果軟殼蟹手卷，黑松露帶子炒飯，幾件壽司及一杯特飲，人均不用150元。     黑松露帶子炒飯～小妹最愛，黑松露夠香，帶子份量多，機乎每一匙都有一隻，抵食  食物選擇及種類多，味道好，性價比算高。


可以再幫襯啊！


小妹今次到尖沙咀一樂日式放題與姐妹相聚，西鐵站行過嚟都好方便。  小妹晚上7時半入座，時間限為2小時。 因為平日晚上，餐廳客人不多，環境更清淨，座位舒服乾淨，感覺不錯。 餐廳任食菜式尚多，熟食，生食，炸物，甜品，飲品任君選擇。


最優秀之處是餐廳除用餐紙下單外，更選用微訊電子落單，方便快捷，更有效率，更環保！ 但小妹認為食物味道一般，味道沒有太特岀。服務好，有禮物，有效新率。  以二百多元食一歺放題，還可以了。但不要抱太大期望。


幾得意同搞笑！ 前菜都準備咗幾款俾大家架！當中有醃魷魚好味！但略為咸，但用生菜夾埋一齊食都好味！當然仲有我喜歡嘅爐邊蛋啦！係可以無限Refill架仲有喺。。呢到嘅店員係會不停咁幫大家換燒烤盆架！ 佢地有三款menu俾大家揀架，由最平到最貴！


因唔同價錢提供唔同級數嘅肉同海鮮，我地就揀咗平啲嘅大君御膳，因為我地都一致認為選擇都算多同夠食！  海鮮當我係首選！有生蠔，扇貝，蝦，魷魚，青魚 ！本人推介蝦同扇貝  至於肉嘅選擇都唔少！本人就推介五花腩，牛仔骨同牛脷！


雖然唔夠厚肉，但都可以滿足到我個胃同把口架  佢地都有蔬菜任點架，包括茄子，青椒，薯仔同生菜  食韓燒除左肉食同海鮮外都有韓式熟食俾大家選擇架！當中有韓式炒粉絲，辢炒年糕，水冷麵，泡菜豆腐辣海鮮湯⋯⋯味道都唔錯架。


。 飲品種類方面都唔算少，當中包括有啤酒俾你飲。。唔係到到有架！  我地黎食韓燒梗係要支持韓風嘅飲品啦食飽後，侍應就會俾張雪糕柯打卡俾你揀一人一支雪糕，口味選擇都好多吖！


Running燒選址幾好，同一楝商廈好多食肆選擇，又係正太子同旺角交介，所以交通好放便。棟商廈有3部電梯疏導人流，而 running燒就係9樓，上到去已經好多人等 1930入座，冇 book位就一定冇位啦。


等位中所以就影吓相，佢哋等候區D凳造型好特別，好似裝汽油D大鐵樽咁。 小妹同朋友仔一齊去食好西，我哋2個人入到去， 佢哋就畀咗啲小菜我哋， 雖然啲小菜細細碟不過可以無限refill， 當中有一樣係生蘿蔔～原來係用黎抹個燒烤pan架！


好好用！所以我地冇換個煎pan架！讚！而醬料方面⋯⋯有蒜蓉 ，韓式辣椒醬同麵豉醬畀你揀加豉油。其實啲肉都有味嘅，咁其實唔點醬料都可以就咁食嘅。飲品醬料自取。但若要飲酒嘅就要另外加錢啦。睇張柯打紙都已感到好興奮，選擇種多都算多，令我眼花繚亂咗一陣！


第一輪先叫盤海鮮加肉類，有生蠔、帶子、扇貝、蝦仲有魷魚，佢哋嘅海鮮 確實有驚喜， 鍾意海鮮嘅朋友不妨去試下。 肉類方面選擇都唔少⋯⋯但我好肉嘅就稍為覺得肉較為薄身所以大家可以寫單時預多少少份量架！大家可以任叫生菜籃包肉食，啲生菜份量都幾多。


而且都可以嗌個沙律平衡下腸胃，我就嗌咗個沙律，個沙律份量好大真係冇預佢咁大兜嘅， 我就幾鍾意佢沙律入邊嗰啲汁呀，我就將啲沙律菜連汁包住啲肉嚟食，真係幾好食㗎， 因為啲沙律汁酸酸地咁樣啦可以抵消咗啲油膩感。


推介～ 佢哋仲有兩款韓式炸雞， 韓式炒年糕， 魷魚鬚小食、餃子、辛辣麵、烏冬、水冷麵叫。 飲品方面都有十幾種俾你揀，如果酒類嘅話呢就另外加錢叫。 食完之後呢佢就會提你仲有幾耐嘅用餐時間，埋單個陣會問你要食邊種口味嘅雪條，有蜜瓜味同椰子味。


小妹今晚同 閨蜜一齊出去撐枱腳 經朋友介紹下 我哋揀咗一間好有情調嘅西餐廳有個大吧枱見到都想飲杯嘢先！！  一坐低我哋首先見咗兩杯cocktail飲 左ｰLab eat punch and 右ｰWhite peach cooler。


兩杯都有酒精個飲落果味蓋過酒精味而變得易入口。。 然後先上咗小餐包俾我地，枱上提供埋橄欖油同黑醋可以用黎點包食架！！  然後揀菜式…首先我地揀咗一客Seafood Platter餐廳會用最時令同新鮮嘅海鮮提供俾食客架！


所以就用咗蝦中之皇ｰ 西班牙紅蝦！蝦嘅肉質鮮甜而且蝦頭爆唒膏…簡直係正到冇朋友！！再配上法國生蠔ｰ有海水味而且好鮮味！仲有翡翠角螺ｰ肉質好彈囗！仲有鮑魚ｰ實肉彈牙！亦有少見嘅大刀貝ｰ好鮮甜  對牛肉控嘅我地 當然要叫牛扒嚟食下啦所以我地經過一位好熱情的侍應介紹下我地嘅主菜就點咗客Dry-aged Porterhouse *36oz*  試下！


一上枱就好興奮啦…好大份，配菜又豐富最驚喜嘅係…原來配菜唔係用炸薯條！ 係炸番薯條吖！甜甜地好正！而塊斧頭扒嘅 肉質好軟滑，牛肉味香濃，肉汁被封存喺肉入面……正頭係人間極品…！！  然後又點咗一客龍蝦湯同一客黑松露磨菇湯各有特而且非常出色！


味道好突出！   好友鍾意食鵝肝！所以都點咗客鵝肝，囗感好軟滑…配上脆片…層次感好正！！  去到尾聲我地都要多個甜品…黎到呢到當然要捧下店內嘅代表作…Lab Eat Dessert Platterｰ當中有伯爵奶奶茶雪糕球同香草雪糕球各一球，仲有馬卡龍！


當注入液態氮入朱古力球內時，冒出嘅煙就即刻形成一幅仙境一樣。  整體而言今晚呢餐係集藝術，浪漫，高質素ｰ美食和享受為一體！係絕對值得介紹俾大家 架！


小妹約好朋友食泰菜！搵食搵open rice…搵到呢間…鴻陞泰國菜…一於試下你！！ 去到一坐低當然要食番2客生蝦刺身啦！天時熱辣辣就最啱叫凍嘅酸辣嘢食，再叫多個木瓜沙律同泰式鳳瓜同泰式醃司奄食！  生蝦啲蝦夠厚肉又爽口！


木瓜沙律架咗咸蟹仔增加咗咸鮮味！！ 泰式鳳瓜多夾囗又夠味！ 至於醃司奄……因人而異…小妹就接受唔到所以冇試到……但朋友話唔錯！！ 想食蔬菜當然要叫椰菜苗！唔係會常食到嘅菜。而且又點少得泰式炒金邊粉吖…！


一大班朋友食飯嘅好處當然係可以嗌多啲款式一齊食！泰式拼盤又點少得呢！？ 整多碟魚露浸雞試下先，食落係有魚露嘅咸香味。 燒魷魚…唔會燒到乾…剛剛好！！ 整多碟辣椒羔炒大蜆……略為甜咗少少……緊體尚好……  整體價錢都算平，加多幾杯特飲同椰青同啤酒埋單都唔洗一千…係抵嘅……！


小妹認為辛苦反工賺錢志在食餐好既，今晚小妹同一班好朋友聚餐，當然要搵間坐得舒服又好食既餐廳啦！  小妹就選擇咗位於創興9樓既韓舍，有多國菜酒店式自助餐配上韓式燒烤放題。多款菜式可選擇，一定可以滿足哂我地每個人既口味，所以最岩大伙兒嚟聚餐。


餐廳安排咗一張好寬敞的卡位，每張枱都設有抽煙機，在燒烤爐上更有一張類似牛油紙，令食物燒烤時唔會咁易燒焦。果然細心。   餐廳大堂除了擺放甜品，壽司外，還有很多喺自助餐見到的食物，例如自助煎腸粉，自制章魚丸，爆谷機，炒雪糕，棉花糖。


十分新奇有趣，令食客更有新鮮感，不只是普通韓燒那麼乏味。飯後必要抽點時間自制甜品，令晚餐更有樂趣，抵讚！     韓燒前先到熟食區攞啲前菜，有韓式紫菜飯，泡菜，中式湯，更有中式小菜，例如有咕嚕肉，沙嗲牛肉，栗米更等。


還有煎炸食物，蟹肉蟹殻，炸麥樂雞，炸餃子，炒烏冬等。。。。小妹最愛的係豬腳薑，韓燒竟然有豬腳薑，味道非常入味，小妹一食已食咗兩碗，好味到停唔到口！只是熟食已經可以吃飽飽。    主角韓燒方面，食物選擇都非常多，只是雞翼已有幾種味道，而豬牛羊雞都非常齊全，蔬菜選擇亦很多。


小妹最愛是香辣雞翼及燒菠蘿，非常滋味。    飲品方面選擇還可以，有清酒，汽水，花茶等。。。。  最欣賞的是，食物配給非常有效率，而甜品方面會經常換款，有鮮果批，奶凍，糯米糍，蛋餅，各式糕點！愛吃甜品既食客要多留意啊，如果唔係就會隨時錯過咗！


加服務費每人只需要二百多蚊就可以嚐到多國菜自助餐同韓燒放題，真心超值！餐廳除韓燒外還有宮庭海鮮鍋，下次要再同朋友嚟試下先得！


火鍋狂迷的小妹再次岀動，今次嚟到銅鑼灣千賀水產之鍋道場，初次睇呢間餐廳名以為是普通日式刺身放題，原來唔止咁簡單，而係日式放題配火鍋放題，小妹見到即時兩眼發光，加上放題重點的海鮮盛合，一於叫埋朋友嚟試！


位置在銅鑼灣地鐵站A岀口Time Square 行幾分鐘就到，假日酒店3樓，非常易搵。升降機一岀就見到大大著燈招牌，環境乾淨，位置相當多，非常寬敞。    一入去右手邊有自助吧，食物款式多，有沙律吧，調味吧，壽司吧，熟食區，甜品區，仲有火鍋配料區，飲料區，雪糕櫃。


總之一般火鍋的配料一定搵得到！菜類，丸類，麵食類必有提供。     除自助吧外，還有自選湯底，海鮮盛合及任食火鍋配料    入坐後即選湯底”山地野菌清湯鍋”，雖然有好多湯底選擇，但小妹想叫一個清清地既湯底，因為小妹想好好品嘗主角的海鮮盛合。


主角馬上岀場海鮮盛合非常豐富，有海蝦，鮑魚，貴妃蚌，鮮脆魚片，蜆等。。。。全部海鮮大大隻，非常新鮮肉質很厚，有口感，鮮味十足，配上野菌清湯底真係一絶火鍋放題好少可以一次嘗試到咁多款海鮮。小妹一開始食就已經好滿足     再嚟有象拔蚌五品刺身盛合，火鍋配刺身真係不得了。


仲有薑汁牛丸，自家制菜餃，魚滑，安格斯牛小排。。。。以上所有都會跟湯底一同上枱。 未開始叫任食上的火鍋配料都已經差唔多放滿枱但唔擔心，放題係6小時任食！想食幾多都可以慢慢食。     雖然盛合非常豐富，都已經食飽咗一半，但小妹當然唔會放過食肉既機會，點算咗美國肥牛片，丸類，餃類。


。。。 火鍋配料水準很優質，所以配料都非常新鮮！     火鍋放題尾聲當然要食甜品雪糕啦，一般的雪糕雪條都有但驚喜之一係竟然有大腳板童年回憶啊好耐未食過呀！     今餐埋單每人只需295，喺銅鑼灣旺地加上新鮮海鮮加刺身盛合，仲要日式配火鍋放題任食6小時，真係絶對超值！


平時小妹都會同屋企人久唔久飯食下素食。今次經友人介紹嚟到一間位於深水埗「品蓮素食」，西九龍中心附近，位置不太難找。 新開張優惠有9折，一於帶屋企人嚟試下。  舖頭不算大，大概10張枱，坐得都舒服。但平日晚上嚟已經滿坐，好彩一早打電話訂咗位。


我地一家6口一共叫咗，一炒飯，一伊麵跟七個餸價錢平，每碟都大份。我地5位大人都食唔哂。眼見好多食客都食唔哂打包。下面係我地點既菜式同價錢，價錢未扣9折嫁。   咕嚕肉 咕嚕肉係小妹最愛，岀街叫餸食飯必定點！


今次嚟到齋舖當然要點！ 肉的口感跟肉一樣，如果唔話我知係食緊齋我會以為自己食緊肉！ 驚喜萬分  齋卤味 酸齋酸味唔夠，但都ok。 如果需要加熱，舖頭可以用微波爐叮反熱。   沙汁伴鮮准山 味道似沙拉骨，入口先有濃濃的沙拉醬，再咬一口准山粉粉的口感，配搭好新鮮，感覺清新健康  蜜汁香脆蓮藕餅 外面煎至香脆，材料豐富，口感實在，每一口都有蓮藕  崧子魚翅蛋白炒飯  家人大讚炒蛋白炒飯夠香味道夠，係我一家人最歡迎的。


魚翅以粉絲代替，配上崧子，蛋白，雜菜粒炒。 小妺最愛是炒飯中的崧子，味道更新鮮。    椒鹽猴皇菇 煎炸食物幾時都受年青人歡迎。 椒鹽味道香脆，但猴皇菇並沒有炸至乾身，口感爽脆！推！    手工香酥竽頭卷 沒太大驚喜，跟一般竽頭魚般，但加入乾咸紫菜，味道配合剛好。


乾燒什箘伊麵  家人大讚炒，至於小妹就大讚真燒伊麵。 但什箘配料轍少，味道好味過大酒樓。   大盆花菜  椰菜花外表經過煎香配上紅青椒及香腸，午餐肉。 香腸午餐肉當然唔係肉，係以齋代替，但味道真的跟肉一樣，太神奇。


整個大分花茶味道十足  小妹同家人都好滿意，平時生活食得大多网，久唔久食大齋可以令自己感覺新鮮啲，健康啲。而家齋菜款式萬千，可以説想都咩菜式都可以做到，味道亦能煮成跟肉的一模樣。所以食齋都可以食得好豐富。


但感覺味精較多，食完飯，口乾乾的


小妹近來好喜歡到荔枝角D2 Place食飯打躉。無意中發現這間競技酒吧，好奇問下店員點樣收費。原來只需入內消費，不論食物還是飲料都可以免費打機。  小妹雖然不愛好遊戲機，但一個地方可以邊同知己閒聊邊打機，酒店配合機舖這諗頭都很新鮮。


適合年輕一代。  除遊戲機外，還有以下玩意，電影喜愛夜蒲系列就見得多，但唔知叫咩名。一定唔會悶！   開放時間大多到零晨，星期六日較冷清，但平日會很旺場。  小妹今次掛住傾計，忘記影相！ 但飲品，食物價錢好平民。


以我地4人為例，3杯酒精飲品，1杯無酒精飲品加一個心太軟，連服務費人均100鬆啲！    服務方面不得不讚，當天朋友生日，我們只買了一個小小的心太軟作蛋糕慶祝，但侍應得知是慶祝生日竟很有心思安排播放生日歌真細心  小妹想介紹附近上班的朋友仔，可以一試！


同區大多餐廳，要搵間酒吧都難放鬆下都難！環境好，場地都算大，坐位都舒服。  小妹一定會經常去！


韓國軟實力近年滲透亞洲各國，韓劇、K Pop 音樂、韓國衣飾都引領着亞洲潮流。這股戀韓風亦直接令韓國食品的地位提升不少，人氣韓劇來自星星的你，把炸雞這款並非傳統的韓國料理，在亞洲各地炒得火熱，自三年前起，韓式炸雞店突然在亞洲各地遍地開花。


要吃當然要選夠地道的，源於韓國本地的Goobne 賣的當然夠正宗，在香港它有六家分店，打着不再讓我們的孩子吃有害的油炸炸雞」為出發點而起家,他們研發不通過油炸也能夠保持雞原有的清淡和香脆的健康烤雞。分享一下當晚在Goobne 所吃到的雞，一點也不熱氣，感覺並不油膩。


鐵板芝士甜辣炸雞，紅色醬汁令人想起咕嚕酸汁，吃着卻只有甜品及微微的辣味，吃着沒有滿嘴油膩，但卻不減香脆，混和濃郁芝士，滋味十足。下圖並不是脆皮炸雞，而是忌廉芝士雞塊，內有洋蔥、年糕、意大利麵，一同把幾種配料及雞肉送進嘴巴，舌頭享受到無比的幸福。


其他食物都有很好水準，沙律新鮮、年糕的醬汁跟在韓國吃到的絶對一致。這裏提供的飲品，大都清熱消暑，以下兩杯都是油炸食物的良伴。Mojito用新鮮薄荷葉所製，消暑解熱，喝着它，多吃兩口炸雞亦不怕上火。


早早已聽聞ATUM Desserant  o既人氣，早早也很想來試下 好，呢次就提前預定，扮下文青扮下藝術家，食甜品睇靚畫啦~   一踏進，型格open kitchen，黑白啞銀既色調，已為未食既甜品加了一大分甜品師雖年輕，但穿上整套廚服，還邊做邊講解食材，非常貼心專業  入座後先來一杯WELCOME DRINK，盛器就是我們讀書時的 TEST TUBE，很有回憶和特色 好了，作畫時間來了~ 我們點了「Improvisation」甜品畫 甜品師在枱上鋪上膠墊，有黑白灰選擇，客人可自己選擇，為一陣既瘋狂相機食先做好準備作畫前，甜品師會問有無特別野想表達，例如週年呀生日呀甘~~我就無任何頭緒，就請甜品師 FREESTLYE 吧~       甜品師先以竹炭巧克力漿畫出不同粗幼的線條，我想這是代表我和友人的蝴蝶吧    之後開始一層一層的加上不同的食材，成為一幅有凌亂美的畫     最後主角登場，甜品師把如仙境的液態氮來製作冰淇淋，神奇的煙霧原來可以為甜品帶來如此驚喜       我和友人就一直陶醉於這仙境，直至甜品師叫醒我們，完成了   由外到內開始進食，外邊的小甜品都是酸中帶甜，酸酸的味道可以中和甜甜的朱古力，不會有膩的感覺，令層次更豐富  我頗為欣賞Bamboo Charcoal冰淇淋，有特色之餘味道很獨特，人口有硬漸軟，但又不會溶成水態，不像一般的冰淇淋感覺，質感很豐厚    ATUM Desserant  以「作畫」的方法去呈現甜品，滿足了我們胃口之餘，也為我們帶來視覺上的快樂，這晚，它殺了我不少電話相簿容量。


甜品原來可以如此。


牧羊少年咖啡喺香港亦有幾間分店，但小妹此終鐘情葵芳分店，雖然位於市區，鄰近地鐵交通方便之繁華地區但位置正正喺葵青劇院旁另有一番特別既藝術氣色，加上門口有一大給人休憩既地方，一走近呢個範圍即令小妹感到格外輕鬆  餐廳都分為室外室內既座位，兩者格調不大分別。


先講室外，雖說室外但其實並不是露天而是有瓦遮頭的，門外看就似一個帳幕，外型特別。帳幕內座位比室內既多，燈光亦較暗，用暗黃色既燈令氣氛特別浪漫。雖然係無冷氣但有風扇下都不太熱，而有點要注意既係室外座位係禁止吸煙的。


室內既座位，燈光亦以暗為主，水吧枱下有小盆栽既擺設，右邊收銀枱既擺設就較為多，除有啲小書本外還有民族掛畫。而最吸引小妹既係餐廳內既餐枱布同窗簾，全用碎花圖案，感覺到古民族既味道配上柔和既燈光整個人都放鬆哂，好舒服，所以這裡必是閒聊傾心事既好地方。


講反到食方面，晚餐除了可散叫外仲有2人及4人套餐選擇，套餐價錢比散叫更抵，包括有沙律，主食，甜品及飲品  可以令客人食得滿足又開心小妹今次叫咗2人餐，份量夠足以2人食得飽飽。  凍coco朱古力朱古力係有種力量令人開心，呢杯單靠賣相都已經達到，入口除香濃朱古力味加cream既甜味外仲不碎朱古力，口感非常有層次 芝士煙蜜糖火腿香桃沙律 2人餐頭盆沙律，大大粒既芝士味道不太濃配上香桃及新鮮菜味道清新，點上沙律醬，味道剛好  鮮忌廉吞拿魚意粉忌廉汁剛好，每條意粉都剛能粘上忌廉汁，吞拿魚配上蘑菇，洋蔥煙肉等配料，味道可以的  帆立貝南瓜汁意大利飯南瓜汁濃度剛好，唔會令飯太過糊仔，但南瓜味唔岀，甚至食唔到南瓜味。


但整體味道都ok  套餐甜品-藍莓芝士蛋糕2人套餐的沙律同兩款主食味道都可以，但小妹最欣賞既係呢個小小既甜品，雖蛋糕正正方方不太特別，但用來盛裝既甜品碟襯托去一番古英式既味道。蛋糕芝士味不太濃，每口都能有小小藍莓肉，味道非常匹配，一點都不覺流。


推 2人餐埋單共328，價錢合理。雖食物味道都較一般但能有格調既環境同氣氛搭救，小妹仍然會繼續支持的


La Kaffa喺香港有幾間分店，而小妹今次就試荃灣呢間，舖面裝修吸引，客人可以選擇室外或室內既座位。而室外座位較多亦有擺放風扇。今次同朋友就選擇室外座位，雖然而家夏天天氣可能會熱咗啲，但室外環境較舒適，啱哂同朋友嚟食個飯閒聊下食物選擇多，可選擇套餐配野飲更低，價錢都可接受。


美國安格斯西冷配薯角西冷既大細都算大，厚度普通。大約7成熟剛剛好，口感一流，入口牛味濃郁。而薯角就普通但勝在夠大件。搖滾雞配薯角醬汁只有附上番茄汁，食薯角點當然好配，個炸雞點就唔太夾，齋食炸雞無醬汁襯托就失色咗總括係無驚喜，味道普通黑𩃭露香菇比薩呢個小妹就唔太推薦，因為比薩太薄，薄得嚟乾，入口容易界口。


而香菇同黑𩃭露味道都唔岀，完全唔夠香。有點失望特盛芒果沙冰夏口炎炎，叫杯沙冰降降溫消下暑。賣相吸引，有cream喺上面但味道並不是鮮芒果味而係芒果糖醬味道第一啖感到失望，期望既好鮮芒果味無咗。。。。。


。飲飲下就覺得味道都幾ok既。3人食晚飯一共食咗440，價錢都可以，加上侍應服務好，地方夠寬敞，唔限時。下次同朋友閒聊會再來


現世代食野除咗講究味道外，外觀同卓頭都好緊要，如果食物又好味又夠特別，影相擺上網同人分享之餘仲可以威下添。呢間雪糕絕對做到岀煙既雪糕就夠哂特別首先杯入面先放乾冰再加小小水另乾冰岀更多煙今次就試咗兩隻新味道，係柑橘同白桃味舖頭仲有座位俾客人慢慢品嚐柑橘士兵賣相同新鮮感絕對100分，乾冰不停岀煙柑橘味道好濃，配上蜜糖醬略甜咗啲，雪糕好軟滑，而唔會太快溶可以慢慢嘆。


白桃士兵都係賣相100分，呢個除咗岀煙外仲多咗啲野。特別之處係有支針筒裝住蜜糖醬可以俾客人隨個人喜好落糖醬白桃味道好岀，好清甜再加埋糖醬好夾。兩個士兵都略甜咗啲，相比下小妹較為鐘意白桃味，味道岀同較香。


如果有朋友一齊食，小妹建議大家最好share一個，因為味道略甜，若一個人食一個會越食越甜同越流。同朋友share 會更好


好多屋邨留下都緊會有間大排檔，面呢間喺青衣長康邨，大家都叫佢做冬菇亭，相信住喺附近既邨民一定食過。呢間其實係分開兩間舖，一間係負責朝早會做茶餐廳小食既生意早餐，午餐快餐，湯粉麵，下午茶而另一間就負責夜晚小炒火煱。


今次小妹幫襯下午茶，呢度選擇七多，炒粉麵飯，湯粉麵同香口煎炸野。我最欣賞既係所有野都係即叫即整份量大，味道有水準雞脾薯條每個小朋友都愛既下午茶因為即叫即炸，所以製作需時。好野當然係要等，外賣反到去都仲熱辣辣，薯條仲好脆而油份唔多菠蘿海鮮炒飯都係一樣即叫即炒，大大盒料多又新鮮並唔係啲餸頭餸尾，超有鑊氣，好好味小妹一個人可以食到一整盒就知好味到咩程度


咁熱既天氣當然想食個冰凍糖水消消暑啦。經過路徳圍呢度大大話話有成4，5間糖水舖，特別喺星期五六日既夜晚人超多，舖頭岀面都會擺枱岀嚟，但喺呢個咁熱既情況下最重要係有冷位。咁岩見到明師傅有冷氣位就二話不説衝入去。


但最驚喜既係感覺唔到有冷氣，汗不停流。。。。。唯有期待糖水既來臨。西瓜涼粉/西米露叫咗3碗西瓜涼粉同西米露，所有人試第一啖即變樣，3碗糖水都竟然係唔凍，糖水呢樣絕對係唔能夠接受仲有入口超勁花奶味，多到令人渴口，味道超難食唔會再幫襯無敵西瓜盅呢個總算過得去，起碼呢個夠凍，整個西瓜係有雪過，雪糕岀嚟未溶。


其他的配料，涼粉，西米都無咩特別。4碗糖水共120蚊，價錢算平，但質素差，環境差因冷氣開咗等如無開，坐位好逼夾有選擇下必定唔會幫襯


假日前夕嚟到旺角食飯必然要排隊等位，努力搵緊少人排隊既餐廳之制，見到越朝竟然無人等，裏面仲有一張吉枱發達呀，唔洗等就有得食。但喺門口企咗幾分鐘，叫咗幾聲唔該都無侍應可以抽身嚟理下我地，再睇睇入面得3個侍應又要落單又要送菜，我地見餐廳既環境又幾靚下，食物又好吸引，咁唯有耐心等下啦。


但喺等既期間，睇見已經有好幾班諗住幫襯既客都無耐性咁離開咗。軟殻蟹米紙卷 配有特配既醬汁，好夾好好味。米紙口感好好，一咬即開唔會硬大頭蝦冬蔭公超大隻大頭蝦，廚師仲好細心界開咗小小蝦殻，等客人可以更容易碌殻食到蝦肉讚。


蝦肉有口感，鮮味之如仲入哂冬蔭公味。冬蔭公湯唔太辣配上大蝦味，一流推香矛豬頸肉撈檬檬粉一舊舊痴埋一舊，整唔散。味道一般，都係靠酸汁味。越式生菜包味道普普通通，肉碎唔夠香，份量小只得4塊生菜越朝炒飯味道尚可蝦餅味道ok凍滴咖啡熱飲會好味好多，一倒入冰咖啡味淡到無味，可能太多冰。


但對比越南正式既滴溜咖啡就沒得比，味道差好遠要28蚊唔太值，無特別總括嚟講，餐廳食物都有3粒星，但缺乏人手，喺客人心過服務必有唔多唔少扣分吧。


嚟到長洲除咗食特色小食外，夜晚當然去食反餐海鮮餐啦，越多人就可以點多啲餸。由長洲碼頭左邊一路直行就會見到好多間海鮮舖，仲有好多姐姐手持特惠既套歺牌喺度拉客，價錢相當吸引喺呢個咁熱既夏天，先要條件係冷氣房，至於價錢就其次。


行到康記菜館，姐姐好貼心帶我地去間冷氣房仲好有禮貌咁介紹菜單海鮮小菜套餐真係平到不得了，選擇多，可以擇全海鮮或是海鮮配小菜，總之想點點，套餐都可符合到你既要求職最後我地5人決定點4款海鮮，1款小菜套餐餸送到嚟，嘩大大碟真材實料，唔會有啲吉殻假裝分量多。


味道都幾野味，當然咁超值既價錢唔好期望樣樣都係新鮮游水啦。炒聖子椒鹽魷魚鬚炒蜆扇貝呢度姐姐真好人，見我地5個人，私人送我地多一進扇貝，俾我地一人一隻。服務一流菠蘿咕嚕肉腐乳通菜連套歺送既菜都咁大碟我地5個人叫咗個套餐，5支汽水，3碗白飯都唔洗400蚊5個人都食唔哂，味道好又超值。


講真，之前食過其實舖頭都無呢間咁老實咁真材實料，餸菜咁大碟下次一定會再嚟。


小妹一到要決定食咩就選擇困難症又發作所以呢青衣城呢間自家烏冬係同隔離間板長合作，客人無論去任何一間幫襯都可以點埋對方既菜單。而我就最鐘意點蕃茄湯烏冬再加配壽司，可以一次過食哂兩間野食好滿足蕃茄牛肉湯烏冬賣相相當吸引蕃茄湯底可以再濃啲就完美。


烏冬麵質感有咬感，份量都夠飽。牛肉就普普通通，無咩驚喜。火焰芝士三文魚壽司呢個係小妹必點既，三文魚雖然用火焰燒過個三文魚唔會太過熟，仲可以食到三文魚既鮮味再夾埋芝士一齊食假日咖哩吉烈豬扒飯套餐配麵鼓湯，沙律。


咖哩味唔太辣，適合大眾口味，總體普通，沒太大驚喜兩人午餐平均每人90蚊内，都算ok


小妹超鐘意食蕃茄湯既粉麵，食過好多間都覺得蕃茄味唔夠濃，直到我幫襯過呢間樓下冰室每次嚟我都必食蕃茄濃湯同瑞士汁雞翼味道超水準蕃茄濃湯米線配牛乳炒蛋蕃茄濃湯唔係得過顏色同名，蕃茄味道超濃，雖然食得岀係有用茄膏但食落一啲都唔流又唔咸湯裏面有蕃茄肉再配牛乳炒蛋，絕配推！


瑞士汁雞翼蕃茄濃湯粉套歺仲可配小食，小食有好多選擇，但我此終鐘情於瑞士汁全隻雞翼。你仲可以叫碎上，廚房會將雞全翼分成3節，咁就更方便食，食都食得絲文啲雞翼完全吸收哂啲瑞士汁既味，入味得嚟雞翼一啲都唔老，皮同肉仲好滑推推推！


除咗蕃茄处，仲有好多選擇，焗飯焗意粉，台灣肉燥飯，三文治。。。下午餐都好抵食，份量大又多。不妨試試


假日去到尖咀食飯當然預咗難泊車難搵位啦，咁岩嚟到金鳳門口唔洗等位而門口又有米錶位，咁就決定入去食啦金鳳呢間老字號，幾時嚟都必會滿坐。今日都唔例外。餐湯羅宋湯。餐包雜扒餐 。 西冷牛扒餐大大件，仲有薯條雜菜喺底揀咗要蒜容。


雜扒有牛，豬，火腿，但就無雞。但牛扒就無咩牛味，有蒜香汁搭夠。但一個扒餐連餐包，餐湯餐飲都係80蚊，邊度搵呢芝士焗肉醬意粉味道夠濃好有芝士味，推！餐飲～當你落餐飲時侍應會問你加唔加大，睇下下面張相就知大細既分別左係加大既杯，右係正常杯，如果叫凍檸茶，扣除了冰同檸檬，茶飲幾啖都無lu。


所以下次嚟記得要加大呀。


星期日同屋企人嚟到食下午茶，入去見到已滿座，這都預算之內因為係星期日，客人自然多。但見到裏面有一個area係封咗唔俾客人入，可能留作員工休息吧。不但門口並無員工招呼都算，有職員見到我地搵緊位都無提供協助，無人安排等侯座位都算，被當透明都算。


星期日多客幫襯，員工忙我體諒，咁我地只好入去好似快歺店企喺枱旁邊等位啦，終於有個員工唔係當我地透明，但最離譜係佢叫我地喺門口等但又唔協助我地，再有客人入嚟，咁點安排呢？要我把一直喺門口等到天昏地暗？終於自己搵到位，選好食咩之後打算落單，但又再一次被當透明。


水都無攞俾我地，唯有自己去攞見到所有員工不論送歺既，落單既面上都係一點笑容都無，服務完全係零講反食物，下午茶都多選擇，仲有滋味追加。餐飲凍檸茶見到侍應抬住一大盆飲品，嚟到見到茶裏面啲冰都差唔多溶哂，唔知沖咗幾耐先送嚟，飲落去當然已經唔凍仲甜到流到不得了，好似飲緊糖漿咁唯有叫侍應攞杯冰嚟沖淡去，當然又係要叫好幾次先有侍應嚟一杯餐飲都搞成咁，失望柚子蜜芝麻雞翼拼薯條雞翼好好味，必要推介的。


滋味追加同晚夜都可以叫，而下午茶可以配薯條一齊叫，29蚊。薯條份量唔多而薯條係超多油用叉叉可以見到薯條啲油係流岀嚟。。。。食咗幾條就食唔落，太油了。肉醬扁意粉，滋味追加2塊蒜香牛油多士味道好，特別係多士，夠熱夠脆蒜味香日和芝麻燒雞炒珍珠飯份量少，珍珠飯質感好好，味道唔錯但入口油份偏多。


。。。食完個口好渴。但總括ok3個人埋單都係106蚊，都算抵食，而味道幾好但服務差呢一點會令我唔再嚟幫襯了可能員工人手不夠令到有咁既情況岀現，若員工方面有改進，呢間餐廳都值得嚟幫襯既。


小妹好鐘意食米線，大大小小既米線舖我都食過。而我個人較鐘意食唔辣湯底又可以俾客人揀多酸有啲舖頭係唔可以揀多酸，只可揀多酸菜，但多酸同多酸菜跟本係兩回事。而雲川不但可以揀多酸菜外仲可以俾客人隨自己喜好加酸汁每一張枱上都一定會有一樽酸汁提供俾客人，係免費既。


所以我超愛嚟呢度食。當然小妹除咗欣賞有酸汁提供外，呢道啲小食都超有水準，特別係蒜泥白肉香。麻。辣有齊，無得頂。外賣酸辣肉醬湯米線今次買外賣，餸有豬軟骨x豬大腸x魚皮交x豬紅，當然係多酸汁。餸份量都ok，一大碗可以食飽飽呢度係無外賣速遞，如要外賣可以先打去舖頭落單再去自取。


服務效率超高抵讚


青衣長發邨巴士站附近以前係好多小販擺檔，有好多選擇但後來將同一個地方改咗一個名為青衣美食城既地方，但時間就由朝早開到夜晚，不論早午晚3歺定宵夜都可以喺呢到買到。選擇都一樣多，煎炸炒，湯粉麵，串燒，糖水仲有宵夜之選碗仔翅，三溝定雞翼尖。


。。。。。以前小販有得賣既而家都有。但嚟呢度食要考慮一點，就係呢度係無冷氣既，凍天都可以但夏天就建議買外賣lu牛腩米嚟呢度如果係買午歺我必買牛腩米，大大碗仲有牛腩半肥瘦超有口質，湯底味道好鮮，真係好正比得上岀面有名既魚蛋粉。


燒味飯午餐另一之選就係燒味飯，飯既質感係好重要，呢度啲飯適中，試過好多次都無岀現爛飯或者硬飯，豉油汁撈飯超野味。叉燒，燒鵝都ok。平價衣肚之選


夜晚成9點，商場好多都cut 咗order。經過嚐味，專食東南亞菜，待應就喺門口話要食野就入嚟啦，9點半cut order，仲有時間啊。睇睇時間都夜，唯有入去試下啦。入到去環境都幾好，幾乾淨。菜單都幾多選擇。


飯，粉炒野都有，價錢普通，唔太貴又唔太平。酸辣凰瓜味道ok，35蚊得8隻度就少咗啲。無骨海南雞飯份量唔太多，食哂都唔太飽。雞味ok，肉質滑可以一試叻沙扎肉米線湯無叻沙味，超濃味精，唔辣但超濃辣椒粉同胡椒味，飲完喉嚨超渴扎肉無扎肉味，只有重重既黑胡椒味。


全味精，整體差碗叻沙較為ok係啲米線。食完飲咗成杯冰飲都解唔到渴總括，入嚟餵飽自己就算，唔好期望食到東南亞既味道。


喺荃灣廣場一田入面開咗間天仁茗茶，岩哂行行下街想飲下野滋潤下既小妹。選擇都算多，排隊既人仲多。甜度都可選擇。冰珍珠奶茶我超愛雖然飲到少少奶粉味但烏龍茶好香，飲落好舒服唔會有糖槳舔住既感覺。珍珠有口感，好qq19蚊，抵呀冰桂花金萱小妹唔太鐘意飲太甜既飲品，但落單時忘記叫小甜。


但結果味道岩岩好，清香既桂花味，解渴一流冰葡萄柚子綠茶對小妹嚟講就甜咗少少，應該半甜岩我多啲。


下午茶經過愉景俾餐廳既巴士造型吸引咗，過去望下餐牌估唔到除咗burger 外仲有好多選擇，焗薯，意式粉，竟然仲有石頭飯今次被佢個咖哩豬扒扁意粉吸引咗，48蚊凍飲加一價錢合理。即叫即炸，等咗唔夠10分鐘就有得食。


用木盤裝住豬扒同cute 既碗裝住扁意，好可愛賣相好吸引豬扒炸得好脆好乾身，切開一啲啲油份都無，配上沙律醬，好好味咖哩扁意粉唔太辣，扁意粉煮得剛剛好，唔太硬又唔太軟，好味。有蘿蔔薯伴，顏色好靚，適合小朋友嚟食睇個碗好似份量好細咁，其實份量都算多，食到好飽飽下次會再嚟試其他菜式.


每次夜晚經過大圍都一定會去呢間甜品舖食個宵夜，飲杯野。雖然每次都夜晚11點後甚至零晨去，但呢度生意都好好，經常滿坐。對面就有泊車咪錶位，但常滿好難等到位，揸車嚟既要留意啊。我最喜歡係呢度個芝士撈麵一啲都唔流又夠芝士味。


奇異果汁就麻麻，味道酸，果汁好稀。。。今次11點嚟到滿哂坐，唯有買個外賣反去食。西瓜芝麻珍珠沙冰沙冰一定係堂食好味過外賣，但外賣都可以，份量算多但味道唔太夠甜。雞蛋腐竹蛋糖水味道夠甜，腐竹夠多好味


芒果糯米糍當然係嚟到長洲必食之一，雖然市區都有好多分店可買到，但嚟到長洲原產地當然係正宗啲啦。呢間潮食坊買既甜品為主，而都唔係距離碼頭太遠。碼頭一岀向左面行5分鐘就到。雖然長洲有好多甜品店，但呢間勝在開得夜，成夜晚11點都未收舖。


食完飯去買甜品食就岩哂特長芒果糯米糍 差唔多一個手掌咁大，裏面包住半舊芒果，芒果不單止唔酸仲夠甜，糯米皮薄有咬感。唯一一樣係唔夠凍，可能係天氣太氣吧如果太飽唔想食咁大粒可以揀細粒既10蚊粒。仲有其他口味揀有士多啤梨，榴槤等等


大魚蛋係長洲必食既食物之一，每次嚟長洲我都必會嚟呢間食。舖頭又近碼頭行前5分鐘就到海灘。大粒大蛋旦呢度有好多味道可以選擇，我就最鐘意椒鹽味其次係沙嗲味，味道適中唔太濃。最重要係蛋旦係即叫即炸，口感夠彈牙爽口，食唔到有雪藏味道。


大大粒，10蚊有兩粒天然飲料食完香口野當然飲下冰凍天然野中和一下，仲有4種口味。老闆仲話係自家製無防腐劑，健康非常不妨一試


咁熱既天氣下行行街當然想食反啲清涼野舒服下，一到路德圍就被5蚊碗豆腐花既廣告牌吸引。5蚊碗咁平，緊係嗱嗱聲排隊買嚟試下，排隊人都唔少，成夜晚10點幾都有成十幾人排。但都唔係排咗好耐，因為凍既豆腐花一早就一碗碗準備好喺雪櫃。


睇下客人要咩配料同味道再加上去，所以好快就排到。一共有8款口味，我就較鐘意桂花嗰種甜甜清香桂花冰糖豆腐花因好好多人，所以買咗外賣再搵地方坐低慢慢嘆。小妹都好鐘意黃糖味所以都加咗好多。第一啖就已經覺得啲豆花唔滑，更加食唔到桂花味，淡淡既豆味，總括味道淡無味但5蚊碗就唔應有太大期望。


雖然味道麻麻但平價搭救啦，飯口甜下都過得去啦，所以評分ok


聽朋友講青衣開咗間韓國餐廳，仲話有醬油蟹食而價錢比岀面平，緊係去試下啦。外面望入去就見到好傳統韓式餐廳既裝修，好彩裏面全部都係坐椅位而唔係跪式腳痺位雖然細細間舖睇到菜單超多選擇，BBQ又得而每張枱都設有BBQ爐服務超一流，一坐低就為你準備韓式前菜，冷暖熱水。


仲有好耐性咁介紹佢地既菜式。紫菜飯卷紫菜飯卷係我去韓國必食既，雖然材料簡單但勝過其他日本壽司。呢個整得好好味，配上特別醬汁。如果可加芝麻上去就滿分啊醬油蟹醬油蟹有鮮味，肉質都好嫩但缺乏咗啲酒味所以對我來講味道淡咗少少。


什錦炒粉絲韓國粉絲又一推薦，口感QQ又可索晒啲醬汁我地三個人去食，三個人都大讚海鮮火煱呢個係老闆推介，就試下啦。嘩睇個樣就知正，料多到滿瀉。有花蟹，魷魚，扇貝，花甲，金菇，菜，豆腐.......好野就緊係要等啦，大約15至20分鐘到就食。


花蟹好大隻好多肉，好鮮甜。但講到主角一定係個海鮮湯，全無味精，吸收晒海鮮精華，飲完一啲都唔渴口。味道同辣度岩岩好，配飯配粉絲都一流。最後叫咗碟粉絲加落去。真係好滿足滾起個樣仲正今餐三個人食食咁滿足都係埋單每人2百多少少，真係比岀面平好多,咁好係呢度環境靜啲食都食得開心啲，加上呢度個老闆係真正韓國人，味道當然有韓國正宗味啦。


我下次要試下BBQ先。


大家樂會定期推岀平價烤雞套餐，只需88蚊但只限外賣。今次小妹都俾佢既優惠價錢吸引，買咗個反去試下。 套餐有一隻海鹽檸檬烤雞，雞都算大隻，肉質都幾滑，但就無咩海鹽檸檬味。盒裏面有兩條栗米，但唔夠牛油味。


肉醬意粉都係保持一貫既水準，都係好味。用錫紙盒裝住，買咗成個幾鐘都keep到熱蜜糖甜薯仔，估唔到既好味。唔太流甜度岩岩好。呢個二人套餐真係超值，兩個大人都食唔哂。當然唔好期望可以食到舔舔利，但咁既價錢已經好滿足。


但要留意一點，唔係所以分店都有得買，買之前去佢地網頁查清楚，如果唔係就撲空啊


工廠區緊有一間又快又抵既快餐廳，今次我就去咗葵興區既快餐店。最值得讚既係員工既效率，超快超有團隊性。而食物選擇多，日式，越式，中式，港式炒野粉麵咩都有，套餐包野飲都係四十幾蚊。抵和風汁炸大蝦豬扒飯大大碟，豬扒配上和風汁好好味，炸蝦當然比唔上鮮蝦但口感還可以，無炸粉味，以快餐廳嚟講算ok越式豬軟骨肥牛米線買相幾好，多葱超吸引湯淡咗少少，味道唔夠岀面麵檔味道咁濃咁入味，但勝在唔多油。


連野飲都唔洗四十蚊，超大碗，都食唔晒，抵食。


見韓風咁勁就去應下風啦，見到呢間門口排哂隊就吸引咗我去睇下有咩正野，見到有芝士奶奶雞就觸動咗我個幻想味蕾就決定試一試芝士安東奶奶雞都幾大碟下，望到上面一大pat芝士就超開心。好起筷，撩下去整渾下啲汁發現雞唔太多，大約6至7舊，汁同粉絲超多。


一放入口，就失望lu我期望既芝士味呢？完全無芝士味，雖雞質感ok，但感覺食緊多汁既北菇蒸雞。。。。。我需要俾成HKD188去食嗎？兩個人去食叫呢碟加多個小食就夠哂飽，但完全唔值，唔抵。。。。可能係我期望太高吧。


平日晚上經過荃灣路德圍停車場附近有間細細間既西餐廳，見門口餐牌又唔太貴，就入去試試。雖然細細間但一入去燈光暗暗地，氣氛都ok。套餐款式選擇多，包餐湯，主菜配野飲。份糧ok，價錢大約80蚊至120蚊左右。


餐湯羅宋湯當日餐湯選擇咗羅宋湯，一流湯味濃唔辣，料多除咗雜菜外最正係一碗裏有3舊牛尾，半肥瘦仲吸收晒湯既味道。讚黑松露帶子流心蛋包飯呢個都舔舔利，一嚟到你會見到飯上面有舊類似奄列既野，然後侍應會喺你面前用刀界開。


咁舊蛋奄列就打開擒住下面既飯。蛋係半熟做到流心既效果。雖然帶子少，飯淡味，但上特訂那到醬汁再配上充滿住黑松露味道既蛋，味道相當一流一啲都唔流，好味！番茄牛柳粒闊條麵呢個就普普通通，牛柳粒太淋，口感似食緊牛腩，無咩口感。


闊條麵硬咗啲。點解我俾衛生只得2粒食飽飽嘆緊餐飲時見到有隻小強散步，侍應見到即下ko咗佢，清理現場。但唔好彩俾我見到，咁點都要扣小小分數既。呢歺兩人兩個套歺，200蚊都唔洗，ok啦


假日前夕專程去程班長食個台灣晚餐，去慰藉思'台灣'鄉既心靈。知道程班長關門時間係9點，諗住7點半早啲去攞定籌先。嘩一去到門口超多人排隊，人氣超勁等半個鐘就入得去。入面座位環境雖然逼夾咗少少，但都好整潔，服務員滿口台灣口音，服務一流，簡直好似置身喺台灣地道小舖咁4人埋單都係316咋4個人叫咗碗紅燒半筋牛肉麵，豬油撈飯套餐配貢丸湯，咁就可以叫多幾款小食，超滿足萬巒豬腳冷盤-記得要點配汁超正豬油拌飯-唔夠香，感覺似醬油拌飯多啲貢丸湯-彈牙，湯清唔似台灣既味噌湯豆乳雞海帶配滷蛋宜蘭花枝丸家鄉水餃一共有10粒，裏面係豬肉椰菜配白醋，超一流蚵仔煎賣相同台灣夜市既一模樣，但唔係太多蠔，食落去無咩蠔，而唔夠熱。


呢道菜就失望咗少少紅燒半筋半肉麵雖然菜單有個辣椒公仔喺度，但其實一啲都唔辣，湯味濃而唔渴口，入口而唔油牛筋口感夠軟林，有口感最好係無渣但牛肉就瘦咗啲，好痴牙。總括食物味道較台灣食既淡，感覺無咁油較健康，值得一試。


個舖頭較細唔太適合多人約會，一來難攞位，二來唔適合坐得太耐


我呢個芝士愛好者就襯紅日端午節嚟芝心糖人街食個下午茶。當日只開半日，去到剛剛好開門，唔洗等位成為佢地今日第一個食客。點咗漢堡扒龍蝦丸芝士撈麵，芝士魚蛋，紅豆抹茶，都係98蚊本來想試下多人推介既流心蛋白吐司，但需時要30分鐘。


之後有多三對情侶入嚟都叫，最後落單對情侶要等個半鐘最衰我唔夠時間等，只好無奈地讓咗俾下一對客人。所以下次去要預鬆動啲既時間先去食，仲要第一時間落咗單先。芝士魚蛋我就推薦呢個芝士魚蛋，賣相好外，最細心係會附上一碟芝士醬，最岩我呢個芝士控。


魚蛋口感超彈牙，好爽口，size比街邊魚蛋大2倍，最感動係入面都有芝士心，內外兼備，讚漢堡扒龍蝦丸芝士撈麵芝士撈麵一嚟到，睇到咁多芝士醬就流唒口水但味道有少少失望，芝士味唔夠濃，龍蝦丸同芝士唔太夾。其實舖頭除芝士岀名外仲有甜品。


今次就試芝士下午茶先，下次幫襯要試下糖水甜品


放工想食海鮮？ 必去尖沙咀南瀛水產  係日式居酒屋黎㗎 食物質素有驚喜 唔怪得咁多人鐘意啦  海鮮沙律 爽脆沙律菜以醋調味 切成粒狀既刺身有三文魚，吞拿魚，右口魚等 肥美又厚身 每啖都好清新～  軟殼蟹沙律 沙律菜以沙律醬調味 軟殼蟹大大隻 外脆內軟  蚧味噌甲羅燒 68蚊就食到，好扺食 蟹膏，蟹肉，蟹籽 加埋就係濃郁鮮味！


南瀛玉子燒  比平時食到既特別鮮甜 口感好好 餐廳廚師真係有啲料㗎～  柳川滑蛋鰻魚 居酒屋必食菜式 鰻魚被滑蛋包裹 味道濃郁，令人無窮  南瀛卷  拖羅，海膽，蟹肉，蝦，三文魚籽，沙律菜 我全部要！


就係咁貪心 每啖都係幸福大滿足！  海膽蟹肉卷 海膽夠大粒，蟹肉爆鮮 個人黎講鐘意南瀛卷多啲  松葉蟹海鮮釜飯  店員整得勁好味 一試愛上了 每一啖都食到蟹肉，海膽，同櫻花蝦 食到最後一啖都係熱既


秋天最正就係打邊爐 尖沙咀淥烚年代 扺食得黎仲超好味！ 4人餐只係1000頭 有海鮮拼盤，安格斯牛，手工丸等  沙嗲湯底 超香濃帶微辣，相當吸引 帶陣陣花生香 好足料㗎  手切安格斯 餐廳推介菜式 佢地嘅安格斯牛肉肉香特重 瘦得黎唔會硬  鮮牛丸，豬肉丸，墨魚丸，鮮蝦丸 打邊爐點少得手工丸 一次過可以食曬4款真係好吸引 造型精緻可愛 特別推薦鮮牛丸同鮮蝦丸  白鱔片 採用特大既鱔 所以鱔片Size 夠大之餘 油香味仲好突出 扺食回本之選  椒鹽九肚魚 外脆內軟好鮮甜 好多客人都會叫佢 真係食過返尋味  餐廳食物高質 環境都好ok 價錢經濟 可以話係良心餐廳


脂肪均勻，油香味帶甘甜 個人比較鐘意配搭即磨蘋果蓉  飲品 放題形式有提供自助區 除左有咖啡奶茶汽水 仲有幾款果汁提供 認為雪梨汁配燒肉就最夾


最近去左八木橋食燒肉  係T.O.P.商場㗎～ 地點非常就腳 佢地既放題有好幾個餐揀 今次就揀左雨套餐  餐廳有好多款唔同既肉類 雨係最高級既餐 主要係食A4級岩手県和牛  牛牛有 三角腩，牛肩甲肉，肉眼，五花腩等 全部油花都好靚㗎 食落質素都好ok 要食多幾舊回本先得  濕式熟成M5和牛西冷 肉味好重，質素都ok 不過點都唔夠A4級岩手県和牛正  比目魚西京燒 推介菜式，好鐘意佢既油香  韓風醬油牛板腱 風味十足，味道甜甜地都好正㗎 食完又食  味淋魚乾 推介菜式 燒到脆卜卜再點沙律醬 好玩又好食，佐酒又得  五色刺身盛盒 樣樣有啲，大滿足呀～  另外仲有炸物同其實熟食 種類真係好多好多 而餐廳係用QR Code落單既 非常方便～  飲品同甜品都係自助既 雨餐既雪糕就有Haagen Dazs


最近發掘到超高質餐廳 Goodday Solar  食物質素超高，價錢合理 仲可以帶貓貓上去 貓貓仲可以自由走動 真係冇得頂呀～  黃金芝士炒薯條 除左芝士仲有好多咸蛋黃碎 份量十足，相當邪惡  蒜香青醬忌廉椰菜花果仁薯仔粉 薯仔粉外型可愛 食落好特別㗎，口感帶煙韌 係推介既純素菜式黎 果仁碎增強口感  灸燒慢煮美國封門柳香蔥牛丼蓋飯 強烈推介菜式 牛肉煮到啱啱好，軟嫩juicy  加埋蛋汁真係難以抗拒 調味出色，珍珠米口感極佳 質素遠超價錢  Lotus 風果焦糖脆脆爆谷窩夫配雪糕 好Igable 既甜品 係食過蛋香最重既窩夫 真材實料  菠蘿香橙檸檬特調 唔會好酸，飲落清爽涼浸浸  特濃朱古力 朱古力都幾濃 口感順滑  餐廳非常舒適 員工好多都有養寵物㗎 友善度100分，主動親切 而且可以放貓真係好難得


黃大仙即朋友有福了 全因豆乳狂人 喺黃大仙中心正式開分店 以後唔使入荃灣買啦～  牛油果鰻魚玉子粢飯 粢飯係豆乳狂人既招牌菜 好多朋友都好鐘意食 入面係爆曬餡 熟到唔使咬既牛油果 加埋帶咸香既燒汁鰻魚 仲有甜甜玉子蛋 同肉鬆等傳統粢飯配料 強烈推介大家試下  西瓜豆乳 推介飲品，飲落清新一啲 除左西瓜清甜 仲有粒粒西米增強口感  黑糖珍珠豆花 強烈推介既甜品 珍珠好好咬 黑糖撈落豆花真係冇得輸  特濃可可豆乳 豆乳加上朱古力 如果都可以好夾 濃郁既朱古力唔會遮到豆乳味  特濃豆乳 飲過最濃既豆乳 甜度低，質感非常好 豆香都好重㗎 飲完仲好有飽肚感


天氣涼左 最好就係打邊爐啦  約朋友即興去mk 就揀左八幡屋呢間餐廳 貪佢係放題形式 選擇非常多 就連湯底都有好多款 揀左C3套餐  用餐時間好夠㗎 慢慢食都得  湯底可以揀2款  花多眼亂，推介蕃茄龍蝦海鮮湯 真係有龍蝦肉㗎 仲好大隻添  美國安格斯牛肩胛 對比較吸引既牛牛 肉質好，而且都夠瘦 肉味都濃㗎  海鮮 蝦，蠔，貝類等 每樣都有啲  串燒，天富羅 蝦同多春魚係最高質 牛粒都係推介  刺身壽司 食左超多 三文魚都幾新鮮 估唔到仲有吞拿魚 可以食返夠本 而甜蝦赤蝦都唔錯㗎 朋友就鐘意食帶子  自助bar枱除左有蔬菜 仲有出前一丁，拉面等主食   食到最後記得食埋雪糕


好榮幸可以係 Namo 品嚐到名廚Bobby Chinn 既菜式 Bobby Chinn係國際知名既廚師 成日係外國電視節目出現㗎 以後大家都可以係香港食到佢推出既菜式了  Namo Pan-asian Bistro & Bar  Celebrity Chef Bobby Chinn's tasting menu  Basil By the Bay 清新既羅勒welcome cocktail  Duck “A La Banana” 原來鴨肉同香蕉好夾㗎 口感帶脆脆，係非常獨特既菜式  Warm Eggplant 茄子用上炸蒜等調味 醬汁做得非常出色  Tamarind-Glazed Crab Cakes 蟹餅質感好好 好有鮮味 而且非常厚身  Foie Gras 輕輕煎脆表而既鵝肝 入面係流心狀態 幸福感滿滿 伴碟係帶酸蘋果 一洗鵝肝既油膩感  Poo Pad Pong Karee 咖哩蟹配麵包 咖哩味道冇平時食既咁濃郁 幾乎唔辣，椰香味超重 突出蟹肉鮮味  Shaking Beef  係最近食過最美味既牛牛 牛肉軟淋淋，牛味超香濃 加埋調味100分  Cellophane Noodles 好有特色既龍蝦粉絲 粉絲吸滿左龍蝦膏 每一啖都非常鮮甜 令人一試愛上既fushion  今晚真係太人令淘醉 食物質素超好 而且佢地既價錢非常經濟 大家有機會真係要黎試下


食過好食既Omakase  一定會想再黎食 鮨山月就係最近既至愛啦～  墨魚，石恒鯛刺身 先吃右邊既墨魚，加上青檸汁 同沖繩特產雪鹽 兩種味道偏清淡既刺身 有兩款唔同既口感～ 入口清新開胃  醬油漬燒北寄貝  爽！


放假食好野係必需㗎 黎到尖沙咀既 Awesome Bar & Cafe 除左好多野食 仲有大量bearbrick睇呀～  豬手  除左脆皮內嫩 最正既位係已經切好左 食起上黎既時間非常方便  海鮮意大利飯  推介菜式，帶子同蝦都好高質 而意大利飯既口感好好 調味不俗  煙三文魚Pizza  滿滿三文魚香 加上超多cheese 同脆脆批底 忍唔住食完又食  魷魚鬚  同樣係推介菜式 份量多又做到外脆內juicy  斧頭扒  呢一餐既重點黎㗎 侍應係我地面前切開 真係口水到流埋出黎呀～ 虎頭扒肉味好夠 咬落完全唔硬  青檸梳打 少甜清爽，非常解暑  呢間餐廳真係好適合同朋友聚會 如果帶小朋友黎又得～


啟德商場 Airside 開左啦 佢地既美食廣場FOODMUSE有好多好野食㗎  11 間餐廳加盟 好多地方既菜式都有得食  銀咖喱  著名既日式咖喱飯專門店  富士山咖哩飯 足1.5kg 既咖哩飯 絕對夠兩人食 有齊漢堡扒，腸仔，芝士，雞蛋等美食 絕對滿足到為食既你  日式餃子 外皮脆卜卜，非常juicy  日式炸雞 啖啖肉，口感非常好  蟹柳忌廉薯餅 外脆內軟口感 唔算好creamy 不過勝在好香蟹味  銀咖喱絕對係抵食又好食之選  幸福巷子  就主要賣滿滿地道風味既港式美食  炸豬扒配薯條 厚切既豬扒好後生炸得好滑 部位靚而且冇雪味㗎 絕對高質過普通茶記食到既  叉燒鰻魚飯 傳統港式瘦叉燒 加上日式鰻魚 好欣賞哩個crossover  味道非常夾 一次過滿足哂兩個願望  同朋友食咁多野 連野飲都係用左300蚊咋 絕對係平到笑呀～


今晚同朋友嚟咗 南瀛水產 呢間日式居酒屋  真係有驚喜！  海鮮沙律 令我印象深刻 新鮮嘅海鮮同埋爽脆嘅沙律菜完美融合 每啖都好清新～  蚧味噌甲羅燒 必定要食！  活貝盛合 不可以缺少的一份 有鮑魚、貝同扇貝，全部都好鮮甜彈牙，特別係蚧味噌嘅燒烤風味，令味道更加豐富  花魚一夜乾 真係啱哂我嘅口味！


呢款食落帶點鹹香 加上熱辣辣的魚香味 真係令人上癮  柳川滑蛋鰻魚 屬於居酒屋嘅主打菜式 鰻魚燒得啱啱好 加上滑蛋包裹 味道更加濃郁 令人回味無窮  海膽蟹肉卷 完美嘅結束 海膽嘅鮮甜同蟹肉嘅鮮味完美融合 真係啖啖都係幸福滋味  呢間日式居酒屋 海鮮沙律同蟹味噌甲羅燒真係令人難忘 再加上花魚一夜乾 同海膽蟹肉卷 一場舌尖上嘅盛宴！


愛烤魚 最近無論糧頭定糧尾都會想食巴辣仔 因為真係太扺食啦～ 500幾蚊三人餐 份量大到4個人都夠食 仲要係超好食  2-3人江團魚套餐 麻辣豬耳 開胃小食，香料夠足料 麻中帶辣，口感爽脆  烤江團魚香辣味 江團魚油脂豐富肉質嫩滑 少骨又唔腥 係烤魚既好選擇 鍋底有薯仔，窩筍片，蘿蔔片，蓮藕 煮耐啲就會吸曬麻辣汁  食完烤魚到打邊爐 美國肥牛質素不俗 招牌肥腸洗得超乾淨，食落仲好香，強烈推介大家食 雜餃混丸拼盤每樣都有啲，質素甚佳  精選時菜雜錦拼盤，樣樣菜都有啲，岩哂選擇困難嘅我 薯粉，麻辣湯底同佢係世一夾㗎 汽水三罐  平時成日去堂食 冇諗過takeaway 都可以咁高質呀～


喜歡吃魚 要食魚就會諗起祥仔辣辣  佢地既辣辣烤魚可以開邊做到兩隻味 江團魚油脂豐富肉質嫩滑 就係既至愛  9⃣元氣九宮格 樣樣有啲既餐前小食 豬耳，雞翼尖，青瓜等 有辣有唔辣 精緻得黎又好味  金菠蘿酸辣 酸辣就食得多 金菠蘿酸辣比起一般酸辣更加酸 但係就帶甜味 食得出既菠蘿果香 係餐廳最多人鐘意既口味  魔鬼地獄 揀左少麻少辣，味道正宗 值得一提嘅係 湯底嘅油唔會好多 食完唔使諗減肥啦～  三國演義 即係三色墨魚滑 黃白綠三色非常搶眼 一份墨魚滑就食到三款唔同口感同口味～推介！


雪花肥牛卷 唔好睇肥牛卷得六件 其實每卷都由2到3片厚切肥牛卷成 份量十足有牛香 牛肉嫩滑得黎帶有少少筋 口感100分  去親食辣野都至少點2杯野飲 呢度就有XXXL size既飲品 每杯1.3L！！


幫手解辣就最啱～ 自柑墮樂 洛柚柚都勁正


永年喺香港都幾出名下㗎 睇價錢親民又好味嘅車仔麵店 我同朋友都成日會去食  講到我最難忘嘅一定係佢哋既大碗餸 邊個話食車仔麵一定要食粉麵？ 食曬餸都絕對可以 10款餸放滿全碗 真係滿足曬10個願望呀 有魚蛋，魷魚，豬紅，紅腸等 夠曬香港特色 而且份量十足 食一碗已經夠曬飽  麻辣孖寶 豬耳同牛百葉 建議食咗豬耳先 口感非常好 牛百葉就吸滿辣油 辣得好過癮  腐乳通菜 腐乳味香濃 通菜係見得到嘅軟嫩  咖央多士 黎呢度一定要食佢 厚厚多士夾住邪惡咖央 冇得頂  蠔油菜心 呢度食到嘅蠔油菜心特別爽脆 纖維唔多又juicy 一試愛上  淨酸齋 酸酸甜甜好開胃  餐廳係自助形式 所以冇加一服務費 但店員都好肯幫手 服務態度好，清潔度高 絕對值得經常黎食呀～


返工忙完一日 要對自己好啲先得 黎到ICC 101樓 靚境配上頂級中日Fushion 菜式 為自己差差電  牛油果他他蝦 魚籽醬，生蝦蓉，牛油果蓉 蝦同牛油果既味道都超鮮甜  三色溫室蕃茄茄拌花椒蟶子皇 蟶子用花椒帶出鮮味 係罕有地麻得黎唔辣既菜式 夠曬特別 蕃茄非常爽脆清新  軟殼龍蝦配鮮龍蝦汁 軟殼龍蝦比較少地方有 重點係個龍蝦頭 外脆內軟，入面真係creamy得黎超鮮  姬松茸螺頭燉海參 養生女士大愛 海參有 功效 而姬松茸都係 既食材 以螺頭帶出湯既甜味  金鯛立鱗燒 魚鱗夠薄夠脆 鯛魚油脂豐富 汁既甜味唔會蓋過魚香  48小時慢煮牛肋肉伴紫淮山 牛肋肉非常入味 煮左2日都唔會過淋 有少少口感  忌廉魚籽脆皮花膠 超厚花膠非常吸精 黑魚籽同三文魚籽既咸香一洗花膠既油膩感  雲海蟹肉扒時蔬 蟹肉鮮甜度滿分，口感甚佳 強烈推介菜式  大澳香蝦子海苔撈麵 一啖愛上 麵既味道，口感都絕佳 咬落滿滿香濃蝦味既湯汁 配以海苔同櫻花蝦增強口感   xo醬海鮮炒飯 有蝦，帶子等 xo醬辣辣地 就算飽左地忍唔住繼續食呀  日本時令水果 日本夕張蜜瓜同青提子  中式甜點 士多啤梨糯米糍，紅棗糕


邊個話高質川菜一定貴？ 以草泥馬為主題既餐廳 環境得意，食物高質  口水雞 去骨方便我呢啲懶人 辣度適中香料夠 肉質相當嫩滑 水準甚高  鎮江肴肉 必食推介 豬手肉細嫩 配搭完美水晶凍 愛上了  夫妻肺片 辣度偏高，份量十足 最正係爽口牛肚 牛舌都超吸引呀  香蔥手抓餅 拎到返屋企仲熱辣辣 就咁食又得 我就鐘意用黎點口水雞汁 絕對有驚喜  花雕雞翼 切開左既雞全翼 酒香唔太重但勝在啖啖嫩滑  最後仲食左棒棒雲吞同雞絲粉皮 整體而言質素可以媲美高級茶樓 但係平民價就食到 絕對扺食


又到糧尾 尖沙咀最扺食既烤魚雞煲 消費滿150就有16蚊雞煲！！ 500蚊2個人 就有烤魚，雞煲，同串燒 真係平到笑  烤煮魽魚 揀左少辣既泡椒酸菜  魚非常大條 有驚喜 魚皮夠香魚夠滑 好扺食呀  一蚊雞煲 揀左麻辣雞煲 人均消費150蚊就可以叫ga, jeng 同樣係少辣 雞肉多啖啖肉又非常入味 份量十足  焗帆立貝 大大粒有鮮味又彈牙 必食之選  燒萵荀 燒得好認真 配埋調味料有意想不到既驚喜  燒韮菜 串燒必食韮菜  以後糧尾都食到好野啦


冇得去韓國～ 就要去韓閣～ 係邊？唔使坐飛機 位於黃大仙中心北館㗎  韓式牛肉傳統鐵石鍋 加芝士 熱辣辣嘅石鍋飯加上芝士 冇人會唔鍾意 記得襯熱撈 唔係有機會痴底㗎  鐵板炒泡菜五花腩片 泡菜超高質又唔會好辣 五花腩片肥瘦一層層咁 推介  紫菜肉碎蛋捲  材料相當豐富 蛋香味濃  烤芝士香草薯條 芝士都幾多 粗薯條外脆內軟  韓式清湯  傳統嘅韓式海帶湯  驅寒山薑蜜 甜度唔算高 薑味濃又唔會好辣 啱啱好  榛子朱古力 奶香重又好滑


香港越黎越少車仔麵店 講到平又質素穩定既 一定會諗起永年士多   大碗餸 冇粉麵既淨餸，有10樣餸㗎 份量好夠，女仔一定夠飽 魚蛋，紅腸，雞翼尖等經典香港小食 仲有大腸，豬紅等 見到咁豐富已經流曬口水呀  三餸車仔麵菜底 健康之選 揀左牛丸，腸仔，魚蛋 菜同餸既份量多 非常扺食 湯底唔辣都好香濃 感覺唔會好味精  韭菜豬紅 韭菜夠嫩完全唔痴牙 豬紅味鮮口感嫩 推薦菜式  鮮油咖央多士 邪惡之選 多士烘都脆卜卜 加上有一定厚度既牛油同咖央 以為自己去咗星加坡呀  淨酸齋 酸度唔算好高 淋淋地好好咬又開胃  食過一次就愛上永年了 等我lunch 帶埋同事黎食先


旺角食乜好？ 天係仲涼緊係打邊爐 所以揀左去台酒鍋  食返個台式火鍋吃到飽套餐Lev 4 套餐  人均400幾就任食日本A5 北海道和牛 價錢都好ok㗎  另外仲有 西班牙伊比利亞黑毛豬 紐西蘭羊肩肉 同期間限定既陸奧和牛 淨係呢幾款任食已經值回票價  另外仲叫左牛胸爽，嫩滑鮮牛肉，深海魚柳，嫩滑生魚片，同爽甜沙白蜆等  自助區有約30款食揀，有菜有丸 醬料選擇多 movenpick雪糕任食 野飲除左有無糖既茶 仲有珍奶同仙草奶茶等 啱曬健康同鐘意飲台飲既人士


最近好鍾意食 一夜干 揀左去銅鑼灣新開居酒屋 映月 絕對冇揀錯地方呀  綜合生魚片 有三文魚，甜蝦，帶子刺身三款 三文魚非常肥美又大舊 甜蝦同帶子鮮度高 唔錯唔錯  一夜干 值得一讚既一度菜 調味冇其他餐廳食到既咁濃味 就咁食都好ok 而且佢係魚上面灑上七味粉 食落更香口 魚既口感結實得黎又唔鞋  蟹膏甲羅燒 蟹膏濃味，粒粒蟹籽增強口感 伴以燒到脆既鱈魚片  日式骨付腸 呢款勁推介大家食 一咬開脆皮肉汁即刻爆出黎  蒲燒鰻魚炒飯 鍋上既鰻魚飯已經加分 食到最後一啖都係熱既 味道甚佳 每一啖都食到大量鰻魚肉  值得一提既係 居酒屋黎講佢價錢非常相宜 門口仲有櫻月擺設俾大家打卡 絕對高cp


今日返工既工作話咁快就搞掂，放工去旺解食返碗餃掂先。叫左個龍鳳松茸雙餃，湯餃係跟九鼎狀元湯，淨係個名已經夠曬威，除左可以補氣健脾，仲可以生津抗噪，全因用咗美國既蘋果，仲有生魚，無花果，淮山，豬尾煲成，唔怪得啖啖鮮味啦！


餃子質素方面都唔執輸，用咗黑松露同白松露㗎，加上新鮮豬肉，材料矜貴又好味，一齊鬥鮮喎！  再叫多個麻辣松花皮蛋做小食，簡單又一餐。最難忘既係湯濃得黎，飲完完全冇口乾，應該冇加味精既。  咁既價錢食到咁飽，一個字，扺！


旺角出名多野食 今次就黎到任食松葉蟹腳既放題店  食返夠本  松葉蟹腳 回本之選 蟹腳大隻有鮮味 又有鉸剪提供 食起上黎好方便  刺身 同樣係放題必食 選擇算多夠新鮮 推介北寄貝，赤貝，油甘魚 三文魚，劍魚腩都幾好 仲有黎自北海道既鮮帶子  海膽軍艦 味道唔苦口感細緻  金湯慢煮吉品干鮑魚花膠盛 必食既養生貴價菜式  金蒜蓉粉絲蒸扇貝 大大粒，高質過銅鑼灣分店  脆炸貓山王 係皮薄得黎爆餡㗎 滿滿榴槤香  蟹肉茶碗蒸 幾滑但偏甜  甜品方面 蛋糕泡芙等有十幾樣揀 雪糕仲有Haagen dazs 係任食㗎出去任拎


放工經過出名多野食既荔枝角一於試下位於工厦入面既墨西哥菜真係好高質又唔貴墨西哥秘製香料燒雞半隻燒雞肉質甚佳香料帶微辣，雞味幾重㗎而且份量都好大配菜仲有炸著角，沙律同燒粟米香煎西冷牛扒鐵板燒西冷扒既肉味好濃伴以薄餅將熱辣辣既肉眼放入薄餅加上牛油果醬同蕃茄莎莎完美既配搭薄荷青檸梳打薄荷冇苦味青檸既酸味喚醒味蕾走甜左都超好飲日本靜岡水蜜桃梳打女仕必叫既飲品粉紅色既梳打已經夠曬吸睛圓形既冰粒仲要有玫瑰花瓣真係少女心爆登餐廳雖然位於工厦但裝修同食物質素有保證絕對唔馬虎所以都好高cp㗎


無辣不歡既又食麻辣火鍋啦 今次黎到油麻地既九龍坎  餐廳環境以中國古代宮廷風設計 又靚又igable 環境闊落，都坐得幾舒服㗎～  湯底要左鴛鴦鍋 一邊係經典輕成都口味 微辣真係都有啲辣㗎 另一邊係高湯  林蔭街阿水耗兒魚 細細條嫩滑 吸曬麻辣汁起過癮 廚師已經切走左頭同腩位 所以輕易袪骨 食起上黎好方便  湄公河巴沙魚 巴沙魚就鮮味一啲 同樣非常滑 強烈推介  精品肥牛 發圖上社交平台就會送一碟 大家都post既話每人都有一碟 真係suprise左呀 雖然係送既質素都幾好㗎  土豆片 薯仔片放落麻辣鍋就最正  土豆粉 超寬身既薯粉 非常煙韌有口感 同樣推介放麻辣湯  小月亮冰粉 食完辣野食返碗冰粉 即刻就解辣啦～ 冰粉材料豐富，有山楂提子乾等 強烈推介


最近大愛懷舊 去開沙田想食乳鴿 就黎左幾十年老字號既龍華酒店   餐廳環境古色古香 先行過掛滿紅燈籠既路 路旁仲有2隻孔雀 之後再見到鴿... 冇錯，一陣就係食佢地  龍華乳鴿 大細適中好夠入味 可以揀原隻上或一開四 餐廳仲有埋手套提供 都幾貼心  金湯海皇魚肚羹 金黃色既湯好吸睛 除左有魚肚 仲飲到好香南瓜味  沙田風味豉椒炒蜆 份量大唔算辣  新鮮菠蘿咕嚕肉 推介美食 咕嚕肉瘦得黎夠滑又鬆化 係食得出既傳統風味 菠蘿夠甜  韭菜豉油皇炒麵 炒麵幼身唔會太淋 豉油香得黎唔會好咸  欖菜肉碎四季豆 份量十足 豆冇根，都幾嫩㗎 味道甚佳  豆腐花 一桶夠2～3人份量 配清甜桂花糖


食日本空運海鮮 必食銅鑼灣漁獲浜燒 幫襯多年質素都仲係keep到咁好  麻醬椰菜沙律 椰菜非常新鮮 入口爽脆甜度高 清新一下味蕾  刺身盛盒五款 超甜既牡丹蝦 勁香又新鮮既油甘魚 厚切三文魚 鮮甜細嫩又唔苦既馬糞海膽 滿滿魚香口感細緻赤鯥魚比較罕有 極為美味  生燒白鱔 微脆皮入口熱辣辣 仲好補身同含豐富營養 秋冬必食 食完全身暖曬  漁獲浜燒盛合 調味醬有海鮮豉油，七味胡椒，柚子味噌  珍寶大蝦 肉質紮實有膏 冇膏既部分可以配柚子味噌  松葉蟹腳 唔算好大隻但超高質 建議唔點醬 食返蟹本身既原味已經好正  鮑魚 爽嫩彈牙 個人認為配七味胡椒最佳  蠔（7~8成熟 相當肥美 令人一試難忘 唔使點醬  清酒煮活帆立貝 先食較有口感既裙邊 再食滑滑又鮮甜既帶子肉  蟹肉黃金海膽炒飯 入口滿口蟹香 飯面海膽勁鮮甜 炒粒乾身超有水準  蘋果雪葩 餐廳鎮店之寶 原個水果製成 微酸清新口味  椰子雪葩 同樣大受歡迎 椰香滿滿口感細滑 驚喜之選


朋友想食放題 所以帶左我去銅鑼灣極尚大喜屋 又幾扺喎  刺身 選擇多，大約十幾款 推介油甘魚鯛魚 甜蝦同極品大赤蝦既size竟然相差唔大 所以叫甜蝦正啲  皇牌燒乳鴿 一份係半隻 熱辣辣脆皮唔油 較細隻好夠滑同入味  蒲燒鰻魚 必食，冇骨又質素高  比目魚西京燒 香甜西京燒汁 加埋滿滿油香既比目魚 必食之選  極尚花膠盛宴 花膠又淋又厚身 養顏靠曬佢 不過都幾飽肚㗎  上湯燴大蝦球 質素不俗  古法蒸海龍躉王 除左魚仲有肉絲同豆卜 誠意滿滿  芝士竹輪卷天婦羅 炸粉有紫菜碎碎 即刻加分左  金蒜蓉粉絲蒸扇貝 蒜香味勁濃 扇貝本身都幾鮮 粉絲控表示可以再多啲粉絲  之後仲食左 燒溫室甜菠蘿 牛油翠玉瓜  飽肚熱食推介有 蟹粥 用粟米同蟹肉帶出甜味 真係有蟹件㗎  牛肉雜菜鍋 係港人至愛既壽喜燒 湯汁濃郁


想食麻辣野 必去最近大熱既麻辣風雲 短時間內開大量分店 都可以成日full 絕對唔係冇原因  炸饅頭 配煉奶 超脆超可口 就咁食都唔會冇味 冇諗過咁高質 餐廳招牌菜黎㗎  酸菜魚  同樣係餐廳招牌菜 魚片夠薄夠滑 下面仲有超粗薯粉 口感煙韌吸滿酸菜汁 超正呀  麻婆豆腐 小辣 辣度低油膩感低 豆腐超滑 肉碎多又入味  乾扁四季豆 小辣 調味同口感都超好 真係一試愛上呀   餐廳真係超多人 氣氛超好上菜又快 價錢唔貴 食完已經想即刻卜下星期再去


我要烤魚！！ 最近烤魚大熱 銅鑼灣新開既我要烤魚 除左有烤魚仲有串燒食 正呀～  重慶麻辣烤魚 揀左口感彈牙啲既鱸魚 小辣已經超好食 加38蚊有埋四配菜系列 薯仔豆腐等必食配料  另外佢地既配料選擇都算多 海鮮方面強烈推薦虎蝦 店員超貼心地剝左蝦身既殼  牛切鮮封門牛柳 碌10秒食得 好鮮味又勁juicy  西班牙豬腩片 肉香味濃又唔油膩  鴨血 薄切，口感細嫩 吸曬麻辣湯底  烤魚食到半飽 叫下啲串燒先 價廉物美有驚喜  鹽燒厚切牛舌芯 份量起大又勁好食  免治雞肉軟骨棒 日式做法，有埋生蛋點  香辣烤雞翼 一份兩隻非常入味  香燒麻辣茄子 辣度唔強但茄子勁嫩滑  百香果水果茶 餐廳自家調製 誠意之作


近年川菜大熱 帶埋鐘意吃辣既朋友 黎上海榮華川菜館就最開心 全因佢係米芝蓮餐廳 價錢貼地    生煎鍋貼 多年秘方，最近先出返㗎咋 爆餡爆肉汁，必食    回鍋肉 比想像中辣少少 肉片肥瘦適中 甘香可口，冇乜油膩感 菜好爽脆 調味100分    時菜獅子頭 獅子頭口感鬆軟 滿滿肉香 味道亦非常討好 份量十足，食完已經半飽      雲吞雞 同樣係餐廳嘅招牌菜 雲吞非常多肉 皮既厚度適中 湯底係由雞脾肉煲成，口感鬆化 湯超鮮又冇油    白飯 二人餐廳有埋白飯2碗 2個正常食量女仔去既話 基本上唔使食飯都夠飽    八寶茶 容易入口又養生


行過灣仔見到中華小館 有任食大閘蟹套餐 就諗都唔諗入左去  大閘蟹 主角大閘蟹係即叫既蒸既 所以記得order多幾隻啦 雖然size唔算好大 但膏多肉爆都幾正㗎 回本之選，記得叫多幾隻  滋潤燉湯  呢餐既第二主角 落左多種唔同中藥 足料甘甜又唔苦 瘦肉味道幾好 啲湯完全冇油  鮑魚花菇扣玉掌 鮑魚彈牙又入味 不過就冇得refill  蟹粉小籠包      蟹粉滿滿湯汁多 蟹肉同豬肉甜味都好出 記得襯熱食 又係回本之選  脆皮乳鴿        餐廳招牌菜式 由於size偏細隻 肉係超嫩又juicy既  泡椒魚皮 魚皮係幾好既冷盤 辣度夠  桂花鮮淮山      淮山爽脆 味道淡雅帶陣陣桂花香  除此之外，仲有 馳名叉燒飯      四季時蔬           套餐除左鮑魚花菇扣玉掌同滋潤燉湯係每人一份 其他野都係任食㗎


香江花月佐敦店一直好受鐘意打卡既女性歡迎 原來佢地係銅鑼灣既利舞臺開分店啦 即刻去打返個邊爐先  餐廳以50年代既香港為主題 一入到去成個節奏放慢左 感覺相當舒適 而且環境非常闊落 真係有離開左現今香港既感覺  秘製花雕豬肚鍋 酒味唔會太重 但就勁多豬肚同酸菜 係令人一試愛上既爆足料湯底  香江拼 必叫既全牛圈圈 係圍住火鍋爐㗎 超igable 牛肉質素佳又有多個部位 見到牛牛堆砌而成既玫瑰花 心情即刻變好 牛肉係厚切，相當肉嫩又juicy 牛舌同牛料都非常高質  七色餃 又係超igable既菜式 一碟試曬七款唔同味 認真製作，別具心思  異世界 用奇異果，青提子，乳酪等製成 味道帶微酸  桃花緣 紅色既漸變特飲 加上超大既空氣泡泡 令人心動


仲要係刺身 絕對係必食既餐廳推介菜式 紅蝦既蝦味超濃 建議先就咁食一啖蝦 之後再加上碟邊既辣粉 絕對值得為左佢再黎呢間餐廳  A Blend of 16 Mediterranean Seafood Ingredients Cous Cous  Cous cous 係用麵粉製成既小米 而唔係真係米飯黎㗎～ 口感帶淋一啲 用16種海鮮黎煮成既小米 吸曬海鮮既鮮味 每一啖都食到幸福既感覺  Mediterranean Mussels, Pecorino Romano DOP, Black Pepper 鋪滿芝士既青口 邪惡而美味 啱曬芝士控  Adriatic Clams,  Voghera Black Garlic, Champagne, Garlic Cress 而蜆就同青口成好大對比 滿滿酒香同黑蒜味 香濃既調味亦唔會遮蓋蜆既鮮甜  Lobster Spaghetti Carbonara, Caviar Osietra Imperial 又係最愛既龍蝦 Carbonara好正宗 上面仲另加左魚子醬 醬汁滿滿蛋香 避免個汁乾左記得要快啲食  Mediterranean Bluefin Tuna Belly in Sicilian Pistachio Crust, Fumetto Reduction, Carrot and Asparagus 入口即溶既厚勁吞拿魚腩 旁邊嘅係芥末醬  Tiramisu and Home Made Small Pastries Tiramisu味道唔算濃 咖啡成日比例不高 質地就厚一啲 相當creamy  旁邊仲有果醬撻同朱古力


IFC有間大受歡迎既福建菜 就係四口啦～ 日式裝修非常舒服 價錢唔貴CP值爆登 唔怪得咁多人去食啦  彩椒拌菜苗 勁嫩菜苗加上七彩燈籠椒 好睇好食又冇筋  臘味雞肉捲 幾特別嘅菜式 用雞髀肉包住臘腸 切片製成 雞髀肉吸滿臘腸油香 滿滿驚喜  野生紅菇刺參燉雞湯 超補超香既靚湯 原條海參同雞胸肉作調味 紅菇令湯變成靚靚紅色 超igable  香炸紅糟鰻魚 餐廳秋日菜式  南乳香滿滿 炸到鮮紅色 骨都變到酥脆 係絕對有驚喜嘅強烈推介菜式  鐵板焗鰻魚 同樣係秋日限定菜式 鰻魚後設非常肥美 魚皮膠原滿滿，魚肉彈牙 冇過多調味 食完滿口鰻魚香  家常紫菜燜飯 除咗紫菜仲有蠔豉等配料  洛神花茶凍 上面黑色係經典涼粉 下面紅色既係微酸既啫喱凍  桂圓檸檬烏龍茶 酸甜好滋味 桂園多潤啱曬秋天


又到左蟹蟹季節 除左食大閘蟹 仲會食炒蟹 去翠林辣蟹坊 食返個黑白胡椒蟹 秋意滿滿最啱暖下個胃  話梅涼瓜 前菜既涼瓜唔會太苦 配話梅絕對係清新又開胃  黑白胡椒蟹 本餐重頭氣 大大隻炒蟹多膏得黎 啲肉都幾滿又多結實鮮甜 cp值超高 仲可以減辣所以大部分人都食到 餐廳仲有手套提供 咁就唔驚整污漕雙手啦～  避風塘羊腩 惹味之選 羊肉唔騷味食落又juicy 冇諗過2樣野加埋係咁夾  沙爆魚肚浸勝瓜 魚肚又多又大件 非常扺食 除左勝瓜仲有菇，西芹，木耳等雜菜


銅鑼灣嘅麻辣派對就聽得多 嚟就真係第一次 原來真係勁抵食㗎  水煮味江團魚 水煮魚係餐廳必食 江團魚就最經濟實惠 魚皮嘅油香非常吸引 有啲似鱔 魚肉就係軟淋淋嘅 都幾滑㗎  配菜加左水晶粉，鮮牛肉，萵荀 推薦鮮牛肉 牛肉係手切既 非常滑又好有牛味 完全係麻辣既必食之選 水晶粉既份量就勁大 吸曬麻辣汁，放耐左都唔會淋 好吸引呀  雖然今次淨係叫咗BB辣 但都食到水煮湯底用咗唔同香料製成 質素好，cp值高  家常豆腐 夠香夠滑又大碟 走辣都好高質


好耐冇鋸扒 高cp之選The grill room  價錢唔貴 但牛扒質素就勁好 值得黎呀～  烤鐵板燒汁吞拿魚配溫室青瓜車厘茄水牛芝士沙律 吞拿魚健康又有益 半熟口感最佳 青瓜同車厘茄都好脆好爽口 加埋細細粒既水牛芝士波波 so cute  燒美國格斯肉眼扒配黑松露薯蓉 分量相當大，足夠兩人食用 成熟嘅肉眼扒肉質軟嫩 冇乜血水流出，而且冇筋 無論口感同味道都非常好 另外仲有香草醬同蜜糖芥末醬 個人認為唔使點都已經超正 黑松露薯蓉後感細滑 食落有淡淡嘅松露香  canberry juice 味道微酸有益健康  pineapple juice 夏日必選 估唔到配牛扒都幾正  餐廳氣氛幾好 而家廚房為半開放式 可以望到店員整野食 下次再去先得


諾士佛臺點只得bar 新餐廳漁不老  都係果度㗎 烤魚雞煲小龍蝦都有 保證滿足到你  餐廳有二人set可以揀 人均400左右  炸蝦卷 餐廳前小食，炸到好香  麻辣豬耳 辣度可以揀，爽脆可口  香辣小龍蝦 同樣可以揀辣度 小龍蝦算大隻 而且非常入味 肉質甚佳 推介 而且有手套提供 唔驚整污漕雙手  椰子雞煲 椰子雞湯底清甜 除左椰子，仲有落馬碲增加甜度  極上騸牯牛拼盤 牛肉幾新鮮 係手切既 又唔會硬  頂級黑毛豬卷 推介美食 大大片有肉香  時令海鮮拼盤 有蟶子，鮑魚，大蜆，同蝦 非常新鮮又洗得好乾淨 食既時候好方便  墨魚丸 香甜好味  水餃 爆餡滿滿鮮肉味  蔬菜籃 娃娃菜同生菜 仲有金菇  窩筍 切成粗條狀 口感好過平時食到既片狀


位於 ISquare既尖沙咀新餐廳霸王川莊 主打優質精緻中菜 加上絕美維港夜境 難怪開業冇耐就大受歡迎 就算閒日夜晚都好多人㗎  養生茶 餐廳提供既茶係由多款養生材料沖泡而成 例如紅棗，杞子等 非常適合女士  柱瑤鮮魚羮 魚羹鮮甜魚肉多 真材實料  海皇三絲羮 筆者至愛 多款海鮮煮成 每一啖都食到有海鮮 蝦肉好爽脆  紹興花彫醉雞 酒香滿滿又唔苦 咬落同樣唔肥膩 雞肉大件得黎超嫩滑  麻辣小籠包 少辣但肉味勁鮮 皮落湯汁多 夾既時侯亦唔容易爛  蒜泥白肉卷 擺盤好靚 白肉卷到細細件 一件一啖 入口蒜香滿滿 白肉質感細緻唔會鞋 下面既辣椒油辣度低  麻辣小龍蝦 估唔到呢度都有近年大熱既小龍蝦 Size唔細隻 肉質幾好 麻辣味唔會好重 唔太食得辣既人都可以一嚐  秘制黑醋排骨 醋香突出，酸度唔高 最出色既位係調味


放假點少得去Soho 區Chill下 黎人氣cafe Le Jardin à Soho  打返個卡歎下個sandwish set啦～Sandwish set  Chicken lolipop 帶有南乳香味嘅炸雞槌 炸到非常香脆又入味  Egg benedict with smoked salmon and Avocado 餐廳必食 煙三文魚份量極多 牛油果啱啱好熟 又香又細滑 水煮蛋生熟度啱啱好 蛋黃流心效果非常igable 口感係超好 benedict底既包包超脆又滿牛油香  Green tea latte 綠茶同奶香比例平衡 味道略帶甘苦 口感順滑 奶泡打得好夠企身 慢慢影相都唔驚走樣  餐廳分上下兩層 悠閒風佈置令人感到舒適 算係較高cp既餐廳 等我下次試埋佢哋嘅pancake先


愛情既野～ 就係冇得搵尺去度…… 就算遇到更靚仔，更charm，更幽默，更好既人…… 偏偏……就是偏偏喜歡你   餐廳銅鑼灣時代廣場附近 佈置就同餐廳名一樣靚 淡粉色既花花世界 置身於如此浪漫場境 都咪話唔開心  花花英式下午茶套餐 靚到癲既鳥籠三層塔 頂層有4款法國空運甜點 分別係2款macaron，紅苺撻，朱古力咖啡慕絲蛋糕 甜而不膩，好睇又好食  中層有芝士菠菜酥  超濃芝士香加啖啖菠菜 冇得頂呀～  魚子醬蟹子龍蝦撻 高質到哇左聲 龍蝦肉勁多勁彈牙 滿口鮮味  米紙卷 清新有口感 好有創意  下層就係凱撒汁煙三文魚多士 多士係超脆 三文魚足三大片  自家製鬆餅 冇平時食到既咁濕潤 口感香酥 同黑桑子果醬係絕配呀  小熊粒粒草莓牛奶 香甜細滑


放工去左最近多左好多分店既一鍋堂  而家開到連瓊華都有 相當方便 最鐘意餐廳既食物選擇多 海鮮，菜等食材都有大量選擇  同朋友揀左C套餐 係120分鐘既放題  鴛鴦鍋底 沙參玉竹沙魚骨湯 湯底足料，煲到奶白色 沙嗲湯 香濃花生味，食肉獸必選  精選進口牛板腱 肉味勁濃又超瘦 完全唔硬  手切牛脊肉 包你一試愛上 嫩滑度100分  推介既仲有100%濃汁爽彈牛丸，真係鴨血  沙白蜆，珍珠貝 全部隻隻生既 叫多幾份就自製到卜卜蜆鍋  養生之選一定係食真係花膠 質感軟滑  而手切白鱔片同手切脆鯇魚片都係必食 鮮甜度爆登 完全唔腥  推介既仲有手打木魚鯪魚滑，八吋長腳蟹棒  紅心蘿蔔，野生竹笙，日本南瓜，鮮萵筍  餐廳環境光亮 座位比其他分店闊落 上菜速度極快 120分鐘絕對夠時間 最鍾意佢signature嘅黃色盤 每次啲野食堆到勁高都超開心


打工仔最怕星期一 收工食返餐鐵板燒 即刻開心返曬 夜晚黎到尖沙咀三日月  歎返個極上一人前鐵板燒  前菜三小點 豆腐，茄子，煙燻雞柳 每樣一口 雞柳好嫩滑  刺身三點 甜蝦，刺身，油甘魚 質素不俗  海葡萄沙律 香港唔太多地方食到 咬落有蟹籽口感  季節時令生蠔 夠肥甜度又高 海水味淡無乜金屬味 超鐘意食  鐵板燒北海道帆立貝 好大粒，燒到啱啱熟  茶碗蒸 用雜菌帶出蛋香  鐵板燒日本野菜 配牛扒一流  深海野生白鱈魚 肉嫩油香重  帝王虎蝦 大隻口感佳 味道有少少似XO醬  美國安格斯牛柳 牛柳幾嫩  和牛封門柳 牛肉香味重過前都好多 脂肪均勻  鐵板炒飯 由銀魚仔櫻花蝦木魚碎等炒成  味噌湯  甜品 抹茶雪糕加朱古力醬 仲有微酸既士多啤梨粒粒


最近多左去開同地方搵好野食 今次卜左間米芝蓮推介既餐廳 井巷子 by鋒饍  餐廳主要係食帶fusion既麻辣中菜  麻辣鮑魚手撕雞  採用勁淋又脆口彈牙既南非孔雀鮑 仲有超有雞味新鮮三黃雞 入口辣度唔高 過一陣就有後勁 驚喜既位係辣味完全遮唔到雞肉既鮮味   脆皮茅台乳鴿 乳鴿吸滿酒香 又唔難入口 肉質香嫩 令人回味無窮  川辣生炒羊肉鬆拌荷葉餅 創意菜式黎啦 英國乾熟成羊肉完全冇騷味 相當juicy 食法類似片皮鴨 將羊肉放喺荷葉餅 加上脆脆，大蔥同洋蔥 好食過片皮鴨好多  白胡椒山藥雪蓮子班骨湯 冬天必飲既養生之選 濃郁暖胃  麻婆嫩豆腐伴炸饅頭  食過最好食既炸饅頭 中間都好酥脆 豆腐細嫩肉碎好滑又有少少彈牙既口感  重慶水煮黑白牛肉 黑白牛肉係新鮮騸牯牛，牛胸爽，同牛柳心 係今晚既重頭戲 牛肉香味同水煮辣味互相映襯 係餐廳既必食菜式 入面仲有薯粉㗎  麻辣蒜香小龍蝦麵  味道係用西班牙金星啤酒調製 活小龍蝦令食客食得放心 小龍蝦口感比平時食到既再結實一啲 而家調味唔太重味道已經好出色 最驚喜既位係手做風乾麵 仲香過食小龍蝦 一咬落口感軟棉棉 就知吸佢吸曬小龍蝦既精華  冰鎮百合綠豆沙 加上蘭州九年百合 味道清雅  時令水果 以日本提子同蜜瓜作結  餐廳無論係味道，口感，配搭方面都花左好大努力 每一道菜都係寵壞緊味蕾 愛上了


港式火鍋店同撈同煲最近大受歡迎 分店都越黎越多啦～ 今次一於睇下佢有咩好食  老港牛雜鍋  有新意既鍋底 先食牛雜再加湯打邊爐 牛雜每款都切得好厚身 味道不錯，食完已經半飽  黑松露墨魚滑 松露香味都幾足 口感好彈牙  蟹籽蝦滑 超鮮甜又彈牙 記得滑類想試2款可以叫雙拼  四寶餃 隻隻都係爆餡既 高cp之選 菜肉比例做得幾好  孜然炸魚皮 炸魚皮有6款口味可以揀 加上孜然粉shake 好玩又冇得頂呀  鴨血 份量大，而且夠滑夠嫩 冇諗過就算唔係麻辣鍋底都唔會唔夾  牛骨髓 叫左咁濃既牛雜鍋 一定要叫牛骨髓啦 吸曬牛湯汁既精華 味道有驚喜  田園拼盤 最鐘意呢款因為每樣都有啲  甜品糖不甩 打完邊爐店員會親自幫你煮 糖不甩係金魚造型好可愛 煮完加上花生椰絲就食得  經典啫喱 味道同口感做到同舊時既一樣 最欣賞佢係連懷舊遮仔都有 完全去返細個去茶樓既感覺 回憶返曬黎呀


想食高質既外賣壽司 行過尖沙咀見到新店鮨瀛海  碳烤醬油金目鯛 外表平凡但食落油香非常出眾㗎 外賣都做到呢個level真係有surprise  碳烤池魚 碳烤後既池魚口感勁好 香味亦同出面食到既火炙有大分別  特級海膽魷魚 上面日本海膽 口感極級細滑味道比較清甜 魷魚都好淋 係食得出既新鮮 壽司上面有3粉意大利醋製成既珠珠 味道夾得黎夠曬特別  極樂 呢款真係不得了 最頂係魚子醬同日本海膽 下面係威士忌酒燒大拖羅 再下面係大拖羅   海膽魚子蔥拖羅蓉手卷 手卷有驚喜既地方係 食都落底都係勁多餸  蟹霸王手卷 同樣勁令人滿足既手卷 材料包括蛋黃醋蟹肉 仲有蟹鉗，蟹膏，蟹籽，蟹柳 啖啖滋味  蒜香炸雞軟骨 蒜香夠濃適合佐酒  佢地既壽司係即整既 所以order左都要等一陣 等待期間貼心既店員會奉上茶飲 另外佢地仲會有冰袋提供 咁就夏日炎炎order都唔使驚啦


好耐冇去過佐敦神燈海鮮酒家食好野啦 今次一於食返餐好既  伊比利亞叉燒皇 黎自西班牙既伊比利亞黑毛豬 主要以橡果為食物 所以佢地既脂肪帶橡果既香味 肉質係半肥瘦狀態，味道芳香 配埋濃郁蜜糖 令人讚口不絕  滋補燉靚湯 用竹絲雞燉湯 除咗滋陰補腎仲可以預防貧血同骨質疏鬆 湯大約有六碗 湯渣就放滿一大碟 可以話係相當足料  招牌糯米炒膏蟹 蟹蓋手掌咁大而且好多膏 蟹肉亦非常飽滿 糯米飯吸滿蟹既香鮮 最後一啖都係熱既  星洲麥皮蝦 餐廳既招牌菜 超大隻鮮蝦炸之前已經開左邊 易開殼得黎吸滿麥皮香甜   神燈小炒王 同樣係餐廳招牌菜式 材料有特大蝦干，腰果，油炸鬼，四季豆等 香口得黎滋味無窮 超有鑊氣  生炸黃油雞 係最近食到最有雞味既雞 肉嫩又冇油膩感  神燈美點 食完咁豐富既美食 甜品都唔會令人失望 包括雪耳燉桃膠，杞子桂花糕，樽仔奶凍  另外黎到記得試埋佢地既自家製啤酒呀 出面搵唔到㗎


尖沙咀食放題好多選擇 點解要黎牛駅麻辣火鍋？  因為得佢有麻辣小龍蝦任食咋  麻辣鍋既各原料係四川直送㗎 不過今收就叫左蕃茄豬骨湯同埋胡椒豬肚湯  蕃茄豬骨湯有一大舊豬骨 而蕃茄味都好夠濃 胡椒豬肚幾暖胃又養生 放題叫左最扺果款 牛肉都幾瘦㗎  海鮮方面種類有好多 除左有蝦同鮮魚片 仲有蜆同特長蟹棒等都幾吸引  自助吧方面就有麻辣小龍蝦，糍粑任食 推介鹽酥雞 鐘意食小龍蝦既一定要食返夠本 仲要職員都加得幾快 所以真係任食到飽㗎  除此之外，自助吧枱仲有多款蔬菜配料 醬料同甜品嘅選擇亦都非常多 前菜都係出去夾  清酒，梅酒，啤酒任飲 呢啲都係回本之選


最近掃街成日去尖沙咀香港小熊 買佢地既肉鬆卷 由於呢樣係佢地最受歡迎既產品 所以通常一放工就會去買 好多時7點幾已經賣曬㗎啦  海苔肉鬆卷 星期一既七點半到 好好彩買到2小盒 小卷係超鬆軟既海棉蛋糕 加上沙律醬夾心 表層再有大量肉鬆同紫菜碎碎 咸甜適中，味道相當討好 絕對係超有驚喜  楊枝甘露 經典特色飲品 大大杯之餘 芒果同奶香比例平均又唔會好甜  美碌惡魔 同樣有驚喜 經典美碌恐龍加牛奶夠濃郁 冇諗過可以加埋微甜豆腐花加上勁香既咖啡啫喱 飲品大膽又創新 有別於一般台飲


火鍋放題周圍都有 講到有新意既 就諗起旺角既鍋卷鳴門   餐廳為日式火鍋放題店 以任食新鮮海鮮為噱頭 成個人咁高既幾米長缸任你夾 包括鮑魚，螺，瀨尿蝦，大蝦等 夠曬新鮮又勁鮮味 而且都幾大隻下㗎  先拎冰桶，加半桶冰同水 夾海鮮後將佢地浸暈 就可以放落火鍋度  除左海鮮同牛肉 當然唔少得刺身任食 我地4個人去食 佢地仲送左隻蟹俾我地添呀 超鮮甜又大隻  而牛肉方面雖然只有2款 勝在部位瘦得黎唔硬 炸物，沙律等都可以電話掃code叫  而自助bar枱 最吸睛既一定係鴨血同水蓮菜  飲品只有汽水 但甜品就有Movenpick 仲要係任食！


！  餐廳密度唔高 氣氛環境不俗 都幾適合同fd聚㗎


自從上年認識到 Giovanni Pina  就一試愛上了這餐廳 今次嚟到新開嘅北角分店 餐廳裝修易紫色花園為主題 落地玻璃對著迷人維港海景 環境優雅別緻又不失氣派  意式烤八爪魚配輕辣煙燻甜辣醬 輕辣醬汁勁香之餘 帶出左八爪魚鮮甜味 絕對係外國食到既味道 八爪魚有少咬口又唔硬 口感甚佳  烤焗鱈魚柳伴地中海式燴蕃茄 鱈魚既油脂100分 細滑口感高質過其他餐廳食到既鱈魚好多 而蕃茄冇太多調味 比較清新  香蒜白酒大蜆扁意粉 吸滿酒香既蜆味勁鮮 高既既意粉帶煙韌口感 而醬汁亦恰到好處 微咸得黎好有風味  甜品都係餐廳既人氣美食  蛋白檸檬吉士撻 味道清新淡雅 口感綿滑細膩  開心果櫻桃慕絲 超濃開心果味既慕絲相當有驚喜 帶微酸既櫻桃醬同果肉 令佢食落唔會太heavy  提拉米蘇 Tiramisu 芝士同咖啡比例完美 濕度都控制得好好 質素遠勝於唔少高級餅店


講起麻辣鍋放題 大家一定唔會唔識牛大人  價錢唔貴又可以任食鴨血 所以都幾受歡迎㗎～  今次叫左極上和牛吃到飽 牛大人秘方麻辣鍋 必叫既湯底 香，軟，嫩既鴨血都係靠佢煮  台中蒜頭雞鍋 見到有半隻雞 都叫幾足料 蒜頭都唔算少 不過要煮多陣蒜味先出  就算係和牛 肉既味道都唔會好淡 油花雖然每次都唔同 不過普遍都相當唔錯  晚市必食既一定係海鮮 有鯛魚片，脆肉鯇等等 沙白同蝦都係唔錯既選擇  野飲除左有自家製既菊花普洱，桂花烏龍同洛神花茶 仲有台灣先飲到既麥茶 飲一啖回憶就返曬黎 一解不能旅行之苦  另外仲送每人2粒澳洲和牛牛丸 食完仲有Movenpick雪糕 性價比算高所以成日都要等位㗎 記得卜枱或都早啲去


好耐冇食燒海鮮啦～ 去尖沙咀既南瀛水產  質素絕對有保證  海鮮盛合 餐廳必食既招牌菜式 有生蠔，扇貝，鮑魚，蟹腳，蝦，蜆共六款海鮮 新鮮得黎係鮮甜既 店員會逐款慢慢燒俾你食 超欣賞佢地好認真燒 仲要每款海鮮既調味都唔同  最印象深刻既一定係超甜既蟹肉 仲有七味鮑魚 而蜆同蠔都相當鮮 絕對值得一試  蟹味噌甲羅燒 蟹膏爆多 蟹肉蟹籽鮮度十足又唔會好咸 係餐廳另一款招牌菜  牡丹蝦刺身 冇諗過牡丹蝦都可以甜到咁 係omakase既質素  大鮪魚腩刺身 厚切三大件 脂肪豐富，質素不俗  巨峰梳打 夏日炎炎必點既清涼飲品


中環後巷又一新異國餐廳呀 入面全部都係中東人經營  Appetizer 麵包加上風乾肉  piri-piri chicken 春雞唔會太大隻 配飯  premium pastel de nata 特色蛋撻加上玉桂粉 仲有2杯紅酒


好耐冇食過泰國野啦 知道朋友想食 決定即刻帶佢去  椰子雞湯 椰香味勁濃好香甜  最驚喜既位係連雞肉都係滑㗎 辣辣地又奶白色 味道非常好  泰式生蝦刺身 生蝦都夠大隻 同其他餐廳一樣 加上蒜片辣椒食  肉碎米粉生菜包 米粉爽口 肉碎唔多油 生菜爽脆 都係唔錯既選擇  炸蝦餅 蝦餅勁大舊又非常彈牙 仲要相當厚身  泰式炒通菜 通菜夠嫩辣度唔會太高  椰子雪糕配八款配料 椰子雪糕只有單球 個配料就有足足8款呀～ 望到8小杯色彩繽紛既topping已經好開心 雪糕都幾重椰子味㗎  烤杏仁泰式奶茶 唔算好甜但好滑  海鹽焦糖泰式奶茶 甜中帶咸夠特別


食法國菜係一種浪漫 無論環境氣氛定食物 呢度絕對唔會令你失望  150G Beef Tartare 經調味既牛肉他他 份量相當大 肉質非常好又完全冇筋 加上已經沙律健康又豐富 配返杯Bourgogne Pinot Noir Septembre就perfect啦～  Foie Gras Terrine 色。


香，味，口感都100分 只須要食一啖 已經令口裏滿鋪肝醬同肉醬香味滿滿 絕對令人難忘既前菜 而且食落又唔會太膩  Grilled Duck Brest 法國菜點可以冇鴨胸？ 餐廳用上紅菜頭同紅酒汁作主要調味 味道帶微酸令人垂涎三尺  Pithivier of Pigeon and Foie Gras 餐廳必食既威靈頓白鴿仔 medium rare就最食到佢既軟嫩質感 酥皮薄脆香 白鴿肉好鮮又充滿肉汁 係香港好難搵到㗎～  如果有多張船飛 我未必會帶埋你走 不過要我帶你再黎呢度體驗一次法式浪漫 就絕對可以


是日放工約朋友去旺角既紫醉軒  歎新派中菜  芥末雲耳仔 涼浸浸既芥末唔會好攻鼻 雲耳仔爽脆 幾清新開胃 份量仲好大  金美椒蒸帶子 勁大粒既爽滑帶子 金美椒夠特別 配埋金黃色既粉絲底相當美味  廣島蠔煲 原煲上既廣島蠔勁正呀 非常淋又唔苦 蠔肉鮮味滿滿 簡單加薑蔥已經夠曬吸引  台式三杯雞 餐廳招牌菜式 調味出眾又唔會過辣 雞肉切得夠細所以超入味  魚湯桂魚手打鳥東 奶白色既魚湯濃郁鮮甜 薄切桂魚口感不俗 性價比相當高  餐廳仲有玫瑰花茶同菊花菜揀 啱曬女仕呀


姜濤節去銅鑼灣 行完街下晝經過蘇媽 見唔使排隊就即刻入左去  砂煲老鼠粉 餐廳嘅招牌菜 肉碎，豬皮，蝦仔，銀魚等勁香 撈埋生雞蛋絕對冇得輸 老鼠粉又稱為銀針粉 唔只味道好，仲好好咬  馬拉沙嗲串燒 扺食推介 一碟細串燒可以揀豬，牛，雞各一 雞係用雞脾肉，有肉汁又夠滑 豬同牛都好juicy又唔硬 而且肉量算多 沙嗲醬好重花生味 落足料呀  魚仔醬蘿蔔糕 香煎蘿蔔糕比較軟身 魚仔醬都有啲辣㗎 有啲似酒樓既XO醬蘿蔔糕  餐廳設計富有馬來西亞特色 環境闊落氣氛輕鬆 價錢都算優惠 下次再去食肉骨茶先


成日煩惱尖沙咀食乜好？ 見So Bar新開業 一於去下  餐廳係帶有馬來西亞既酒吧 裝修別緻 除左有酒飲 仲提供多款東南亞美食  馬來亞當歸燒春雞 原隻開邊燒春雞 皮薄肉香 當歸味唔算好重 所以絕大部分人都接受到 雞肉好滑  So Bar Pizza 薄餅有辣肉腸，煙肉碎，菠蘿，洋蔥，芝士同車厘茄 相當豐富  甲必丹軟殼蟹燉飯 軟殼蟹大大隻好igable 飯就偏辣 椰香味非常重 鍾意食咖哩嘅人一定會鍾意  炸魚手指 西式嘅炸魚手指 最啱佐酒  炸饅頭配咖央醬 饅頭炸到微啡色 外脆內軟 咖央醬有住滿滿東南亞風味 強烈推介


行完銅鑼灣 同行者想食泰國菜 就帶左佢黎小曼谷  全因夜晚都有特價套餐 人均二百有海鮮又食得飽  海鮮孖寶 十幾款菜式任揀2款  牛油蒜蓉蒸蟶子皇 蟶子皇超大隻 洗得好乾淨 而且食落勁鮮 滿滿牛油香 配埋炸魚脆脆好正呀  招牌海南雞 雞好大隻 金黃色既皮好吸引 滑得黎又少肥膏 就算雞胸都好好食 另外叫多碗油飯 已經夠填飽2個人既肚  好野又點只咁少？


夜市開返一定係報復式食飯 行完旺角一於去初鮨食返個Omakase 先  前菜三味 先奉上三樣開胃小食 其中千切大根既口感令人難忘  刺身三款 除左鮮甜既北海道活帶子 愛女魚亦相當出色  大拖羅刺身 師傅加左岩鹽同wasabi 用紫菜包住俾我地 拖羅入口即化 絕對係幸福既味道  赤崎真蠔 配上青檸啫喱同紫蘇花 海水味偏重，口感creamy 好有鮮味  松皮金鯛 配青檸汁蘿蔔蓉 魚皮炸到香脆 肉質細滑油香勁突出 配青檸汁幾清新  六件壽司 間八、深海池魚、赤伊佐木、金目鯛、中拖羅、銀鱈魚 雖然只有六件 但都試到唔同魚嘅口感同味道 幾有滿足感  海膽鵝肝脆脆 海膽味幾突出而且非常新鮮 配埋鵝肝慕絲既順滑 同鱈魚片既口感 令人一試難忘  松葉蟹茶碗蒸 蟹肉帶令蛋更鮮甜  最後飲埋味噌湯同沖繩黑糖雪糕 餐廳服務質素甚佳 不時都有人黎加茶 壽司師傅亦非常好客 環境氣氛非常好 由於坐位唔多 大家去之前記得book定位啦


之前疫情期間好少出去 果陣最想食銅鑼灣芯日本料理  而家終於食到啦～ 今次餐廳水準仲再upgrade左 人均300食到高級餐廳既質素  御二人樣用 韃靼吞拿魚塔 － 牛油果 雲丹醬油 三文魚籽 口感細滑，牛油果香同魚香好夾 絕對有高級餐廳既質素 翔雲純米吟釀 好清好易入口 襯曬牛油果同刺身  鯛魚飯 感覺食緊魚香味超重既意大利飯 鯛魚鮮甜無比  封門柳 即係牛肉既橫膈膜肌肉 肉質夠淋 而且肉味勁濃 5成熟perfect   瑞兆純米大吟釀 飲落淡香醇厚 質感清爽  串燒車厘茄五花肉、蔬菜 五花肉卷住車厘茄 減輕豬肉既油膩感 而串燒蔬菜有秋葵等  北海道芝士蛋糕 配沖繩黑糖雪糕 甜品表面睇起黎平平無奇 但同係日本食到既一樣  古酒仕込梅酒 味道偏甜，果香非常特出 配甜品一流  服務100分 員工驚我地覺得清酒太濃 準備埋熱茶俾我地 下次想食日本料理 一定會再黎呢度


好多人都會用消費券食好野 每位1190既龍蝦鐵板燒餐 物超所值 仲可以透過ipad喺牆上面嘅天燈寫字 夠曬特色  沙律 鮮蝦沙律簡單而清新  蒸蛋 有黑魚子同鵝肝 啖啖矜貴鮮甜無比 幸福感滿滿  澳洲龍蝦 龍蝦非常彈牙 質感極佳 用返龍蝦嘅膏黎做調味 味道帶微辣  清酒煮蜆 大蜆非常肥美飽滿 酒味香純帶出蜆既鮮甜  汁煮白鱈魚 汁洋蔥同牛油調製而成 香，鮮，甜冇得頂呀 白鱈魚內油香滿滿 魚皮脆卜卜 增強口感  日本A5和牛厚燒 三成熟嘅和牛入口即化 簡單配上芥末醬已經令人一試難忘  櫻花蝦炒飯 櫻花蝦勁香 加上一蘭雞蛋 色香味都無可挑剔  味噌湯 用龍蝦腳嚟煮成 所以都幾鮮味㗎  甜品 簡單清新嘅海鹽雪糕 為完美嘅一餐作結  除左睇住師傅整野食 仲可以望住浪漫嘅天登佈置 好耐冇試過咁歎啦


椰子燉雞湯之髓 補血養神，滋潤肌膚 貪靚既我一定會再飲佢  可能因為復活節 叫左套餐系列佢送左隻復活蛋俾我 好開心呀


餐廳位於尖沙咀 lunch set人均100左右 好味份量大又平到笑  娘惹蕉葉烤魚飯 魚柳用蕉葉包住黎即烤 食之前拆開蕉葉 香氣四散 肉質相當嫩滑 味度少少似味噌 賣相同味道都相當討好  泰式虎蝦炒意粉 非常惹味又唔辣 份量同樣相當大 建議一上枱即食 唔係個麵會有少少乾㗎  焦糖奶凍 加20蚊就有既是日甜品 口感幾細滑 鋪面仲有焦糖脆脆  泰式綠奶茶 大受歡迎又igable  想飲到記得早啲去啦  泰式咖啡 飲落冇普通咖啡咁苦 個人認為唔加奶同糖都已經好正  Kanchanaburi 易入口又非常清新 酸甜適中相當討好


因為白房子真係太靚 短期內已經第二次黎 除左花花環境令人沉醉 野食同樣jeng  二重奏忌廉芝士粗管麵 爆左芝士 上層芝士濃厚而且可以拉絲 下層既芝士汁都好邪惡 仲要入曬粗管麵  金箔黑松露雜菌蝴蝶粉 金箔份量非常多 絕對igable 忌廉汁配上香濃黑松露 淡淡矜貴好滋味  玫瑰花茶 熱既玫瑰花茶 養生之餘攻陷少女心  熱朱古力 朱古力奶香味十足 口感幾順滑  餐廳太多打卡位 而且滿佈花花 絕對啱曬少女心滿滿既你 當日店員仲送咗支玫瑰俾我地 夠曬sweet 呀


行過太子 不得不去意咖啡餐廳 原因只有一個，就係扺食夾大件呀  羅宋湯 味道非常香濃 有大半碗菜 補充每日所需  炸雞翼 即叫即炸 雖然唔算太大隻 香脆可口又夠入味  鐵板馳名Double肉眼扒配薯菜 冇諗過一百蚊左右 就可以食到兩大片肉眼扒 仲要係鐵板上 應該係食過最抵嘅鐵板餐  肉眼完全唔硬 都幾有肉味 鐵板熱辣辣上枱 食到最後一啖都係熱嘅  鐵板美式什扒配薯菜 有齊雞扒，西班牙有機豬扒，煙肉，煎蛋，同雞肉腸 雖然呢款冇得叫double 但份量同樣好夠大  流心煎蛋非常吸睛 雞扒豬扒啖啖肉 相當豐富  冇諗過只係二百幾蚊 就可以2個人食飽飽


二人限聚都可以食返餐豐富火鍋 今次天后既叁不館  貪佢既二人餐每樣都有啲 唔洗一碟一碟咁叫 食物質素又遠高於放題 加上懷舊港式打給場景 別有一番風味  莫生氣椰椰雞 香濃湯底 一開始飲咗湯先 再打邊爐 另外仲有碟雞件做湯底  頂級安格斯牛頸脊 鮮味十足又唔硬 碌十幾秒就食得 肉汁滿滿  自選火鍋配料兩款 揀咗豬頸肉同豬肚 花花型既豬頸肉質素甚佳  即包餃餃 三款餃包括鮮蝦雲吞，韭菜豬肉，同夠曬特色既午餐肉餃 皮薄餡靚 做得非常出色  手打丸丸 牛丸蝦丸墨魚丸等一共五款 精緻彈牙  邪惡炸響鈴配自家炸魚皮 魚皮高質，響鈴有4大舊  新鮮蔬菜大大兜 唔同菜都有啲 非常新鮮  飽肚粉麵有一個 食完餸已經夠曬飽 不過都試左刀削麵 比起其他麵要煮耐少少 麵質非常滑溜 強烈推介


年尾點少得食好野？ 講到近期食過最優質既放題一定係四季 · 悅  呢間應該係暫時食過最高cp既放題  人均4百幾就食到多款非常高質既刺身 完全超越放題質素 特別係赤身非常鮮美  壽司種類唔算好多 只有大約十款 推介三文魚籽壽司 如果想食魚就直接叫多啲刺身啦  熱食方面 亦有多款選擇 強烈推介鰻魚 仲有油香突出既西京燒  識食一定係食一口鵝肝伴脆烘麵包 仲有天富羅同清酒煮蜆都唔錯 明太子雞翼唔算辣不過濃味左少少  飲品方面清酒係任飲㗎 自己出去拎就得 非常方便  餐廳非常闊落 坐得好舒服 如果近窗卡位 仲可以睇到香港夜境㗎 員工態度超nice 仲要超快上菜 絕對會再黎


每次黎K11就會諗起少女風打卡餐廳花香  佢地最近推出聖誕大餐 即刻睇下有咩食  松露紋甲墨魚 墨魚刺身超滑 口感獨特 味度係松露帶wasabi香  花香皮蛋豆腐 採用嘅皮帶非常優質 完全唔苦 豆腐幾滑有豆香  特濃粟子湯 粟子味濃帶忌廉香味  海膽雪人米型意粉 非常邪惡既main 全碟沾滿海膽醬 雪人係海膽芝士黎㗎 建議由少開始慢慢撈入意粉  華麗大蝦墨汁意粉 黑色既墨魚汁意粉加上白色忌廉汁 視覺效果幾好 味道不俗 大蝦幾有鮮味  草莓鮮奶厚吐司 好睇又好食又igable  吐司酥香士多啤梨消膩  蜜桃烏龍茶 桃味滿滿微微偏甜  黑糖薑汁牛奶配懸浮聖誕棉花糖 奶非常滑 薑汁濃度恰到好處


放假要俾自己放鬆下 今次揀左間氣氛比較輕鬆既餐廳 係位於銅鑼灣既Chimpz   猩猩迷宮 有味道清幽既紅菜頭蕃薯沙律 香酥可口既牛角包 超有益既牛油果沙律 得好少地方有既直布羅陀腸 超濃厚又勁滑既黑松露炒滑蛋 同煙三文魚配蟹籽 仲有大蕃茄，大啡菇，菠菜等 係生酮料理黎㗎 啱曬關注健康既人士  香煎北海道帶子配黑松露意大利飯 帶子高質，口感細滑 意大利飯既忌廉汁好多 松露味亦幾香 份量大得黎都幾足料  炸雞翼配水牛城芝士汁／蜜糖芥末汁 雞翼唔係好大隻 不過優點係夠入味 帶辣既芝士味相當討好 而蜜糖芥末汁都做得幾出色  法式焦糖燉蛋 蛋香味幾重 焦糖厚身又夠脆  烤蘋果脆頂奶油酥配豆腐雪糕 奶油酥上面鋪上蘋果肉拎去焗 然後加上豆腐雪糕 質素甚佳


自從多年前開始 韓國輕起啤酒配炸雞熱潮至令都冇減減退過 點解？因為好味呀！！ 2010年開業既Outdark  至今分店已經遍布各地 難得黎到厚福街 點可以唔去？  甜辣炸雞 先甜後辣相當特別 雞肉軟身而且夠厚 啖啖肉  香蒜蜜糖炸雞 甜得黎香味突出 係大受歡迎既口味 伴碟仲有調左味既薯條，薯格同薯角 份量十足  碳豚飯卷 飯卷有大量豚肉 仲有蘿蔔，紅蘿蔔，青瓜，沙律菜等 非常足料 味道亦調教得唔錯  泡菜煎餅 煎餅採用大量蔬菜 富口感得黎 酸酸辣辣好開胃  Blueberry smoothie 食到粒粒藍莓蓉 唯一不足之處係有啲甜  Blue Lemon 藍色既漸變飲品就最igable 口感清爽一啲 用黎配炸雞都唔錯㗎


最近轉季最啱打邊爐食返餐好既 麻神麻辣火鍋既海鮮二人餐  麻辣鍋  唔係死辣亦唔會過辣 入面仲有鴨血，加分！！  花膠雞鍋 滿碗花膠相當足料 又唔油膩 可以飲咗雞湯先打邊爐 強烈推介  迷你牛肉盛 牛肉共有三款 雪花細緻 肉味非常濃 唔硬又冇痕  迷你松板豬 松板豬香味突出 爽身冇油膩感  南非6-8頭孔雀鮑魚 彈牙又唔硬  蟶子皇 洗得非常乾淨 食得放心，質素不俗  精選魚皮餃，韭菜餃，手打牛丸，鯪魚丸 每款都足料堅好食  翠綠時蔬拼盤 拼盤最好既地方係樣樣有啲 當中仲有爽脆既冰菜  最後食埋 烏東同椒鹽豆腐粒 冇得彈呀 飲品方面都相當出色 有熱玫瑰普洱綠茶同推介既 凍水果蜜桃茶


最近去左好多新cafe 當中最深刻既一定係旺角既Mobin  餐廳主打墨西哥菜 部份菜式柔合港台飲食文化 大玩crossover  烤肉腸配自家製蕃茄醬 有辣肉腸同芝士腸2款 加埋蕃茄醬同芝士去焗 係超好食！


！  芝士粟米肉粟米餡餅 台灣風味既芝士粟米肉粟米 加上充滿墨西哥風味既餅底同調味 惹味無窮  Mobin芝士飛碟包 強烈推介既菜式 麵包非常細緻鬆軟 芝士薄片大過塊面 相當邪惡 太陽蛋既流心蛋汁更加係加分位  紐約芝士蛋糕配自家製龍舌蘭焦糖醬 超欣賞cheese cake既軟滑口感 放入口慢慢融化 芝士既微酸加上焦糖既甜同龍舌蘭既酒香 大滿足呀  Iced Cappucino 奶泡濃厚 質素甚佳  紅苺水果酒 微酸滿果香，冇酒精㗎 咁就飲多啲都得


行過尖沙咀搵野食 離遠就俾橋本燒肉既鋪面吸引 忍唔住即刻入去食串燒呀  食完椰菜沙律後 叫左保慢煮赤雞胸溫泉蛋野菜沙律 質素不俗 雞肉既肉味幾突出 配搭既沙律菜亦夠鮮 溫泉蛋直頭係呢道茶既主角呀  串燒方面就食左五花腩 配梅醬唔係度度有㗎 而美國安格斯牛小排，厚牛舌係推薦美食 自家製免治雞肉棒更加係必食 拎起雞肉棒篤開蛋黄 香甜細緻既蛋漿加上肉味濃又夠滑既雞肉 有驚喜  另外仲食左雞膝軟骨，雞皮，雞腎日本赤雞翼，日本赤雞翼  焦糖菠蘿既香甜脆皮同樣令人難忘  最後加多2個燒飯團 味噌就夠曬風味 明太子味道就更香更好味


恭喜曬北角和富道高麗軒韓國餐廳正式開業啦 見佢地咁受歡迎 今次就食韓燒升級放題 任食既加拿大Prime雪花牛同3A雪花牛 絕對係回本之選    升級仲有帆立貝，澳洲新鮮帶子，法式羊架，紅炆牛肋骨等等都係任食 勁吸引呀      特別推介帶子，大大粒又夠鮮味 而兩款雪花牛都好有肉味 雞翼同豬頸肉調味出色 令人食過返尋味呀 海虎蝦就夠大隻 肉質唔錯  湯品方面推薦泡菜豆腐辣湯 唔會過辣之餘豆腐夠滑有豆香      仲有免費送甜品啫喱添呀 食到經典既款色既羅拔臣啫喱 真係咩回憶都返曬黎呀～  員工服務態度又好又貼心 餐廳氣氛都相當唔錯 啱曬一家大細同朋友聚會


最近出開銅鑼灣  成日都會諗起  全因佢地既鐵板秘製調味燉雞令人一試難忘呀  鐵板秘製調味燉雞 甜甜地又帶少少辣既燉雞 好耐冇食過咁高質既調味 肉質嫩滑而且有肉味 除左雞仲有粗粉絲，年糕等 風味十足  蜂蜜黃油炸雞 食韓國野點可以冇炸雞？


每件都炸到脆皮得黎有肉汁 香甜既調味亦非常討好  泡菜餅 泡菜煎餅係韓國既人氣美食 酸中帶辣 口感相當好 特別欣賞佢加左新鮮洋蔥 令美食既層次有所提升  Oreo奶昔 呢款飲品好多餐廳都有 但呢間做得特別滑  藍莓奶昔 真藍莓味又有奶香 唔會過甜好似飲緊yogert咁


好耐冇黎D2 Place啦 唔講唔知果度除左文青市集 仲有啲好吸引既餐廳㗎 今次黎既Salted Pig 氣氛好之餘仲有新豬肉食 咁就可以帶埋素食既朋友黎啦～  香煎牛扒沙律 沙律已經相當豐富 牛扒大約係medium rare 炸洋蔥圈香脆可口 伴以藍芝士，烤核桃，烤番茄同煙肉  新豬肉肉醬意粉 最近大熱既新豬肉 比上一代既仿肉做得更似 採用既巴馬臣芝士可以轉素芝士 有驚喜呀 除咗豬肉亦有其他菜式選擇 seabess亦會一個好好嘅選擇  經典英式炸魚薯條 炸粉炸到漲卜卜 魚柳軟棉棉有油香味 加埋粗身薯條冇得輸  香蕉拖肥批朱古力雪糕 強烈推介呢款甜品 鐘意cream既你一定唔好錯過


臨近中秋 緊係要同朋友開party  講到到會食物一定會諗起到會谷   足十吋巨人海陸空軍艦漢堡 一個可以分俾8個人食既burger 一共三層有齊魚柳雞扒漢堡扒 香港好少地方有㗎  經典土匪雞翼 孜然香味突出又夠入味 雞翼每隻都大隻飽滿 非常吸引  蜜糖香烤雞翼 派對必備既蜜糖雞翼咸甜適中 大人細路都啱食  鹹蛋黃芬蘭雞槌 滿滿鹹蛋黃香味 唔會過膩  流心榴槤炸彈 強烈推介既美食 皮薄多餡 令人一試難忘  打冷滷水拼盤配酸辣醋 有豬耳，豬舌，紅腸，蛋，雞腎等 材料豐富 滷水味都幾香  越式蝦多士配他他醬 送到上門放左陣都仲脆既 有啲surprise  玫瑰醉豬手粒 玫瑰味幾濃 酒味唔會太重 又有豐富膠原 一定係女士至愛  老闆鮑魚瑤柱荷葉飯 打開聞到荷葉香已經俾佢吸引住 除左鮑魚仲有雞肉蝦肉 足料又美味


食海鮮既好處就係唔使擔心食左左 因為點食都唔肥呀 灣仔 Mr. Crab 既海鮮袋 除左有多樣海鮮選擇 調味仲夠曬出色  Seafood Combo 大受歡迎既海鮮袋 除咗可以選擇自己喜歡嘅海鮮同調味汁 仲有腸仔薯仔粟米湯配料 今次揀左海蝦，馬來西亞蜆同翡翠螺 以及Mr.


Crab Cajum Sauce 蝦肉幾結實 其他海鮮都唔錯  焗意大利腸芝士條 薄切嘅意大利腸 加上芝士用酥片包住焗熟 趁熱食可以享受到拉絲芝士 鹹香好滋味  黑松露海蝦忌廉汁寬條麵 黑松露香味同忌廉味幾平衡 海蝦質素不俗 寬條麵口感都幾好  Devil Chocolate 靚靚既朱古力奶昔 奶味十足 朱古力味就清雅一啲


如果讓節奏放慢落黎 感受一下浪漫既氣氛 同精緻既法國菜 為努力既自己打打氣 個人都會精神啲 灣仔既朋友有幸福了 因為超有格調既佢就係你附近  即開生蠔 做得唔錯既法國餐廳 由於好有水準 就算佢地跟返外國咁 切埋帶子位 都可以放心食用 今次試左Pinky，Ancelin speciale，同Gillardeau  全部都係黎自法國㗎  白蘆筍溫泉蛋配黑松露荷蘭醬 溫泉蛋滿滿松露香 無論係味覺定口感都幾有surprise  挪威三文魚塔 三文魚他他配上青瓜，牛油果等美食 清新得黎三文魚香味突出  蟹肉紫椰菜忌廉湯 強烈推介 蟹味超濃口感佳 好creamy好有質感  冰凍香辣蕃茄湯 凍既湯比較少有 羅勒啫喱幾別緻 茄湯先辣後酸甜 非常特別  香煎鵝肝 鵝肝厚度相當足 完美咁做出外脆內軟 法包底減油膩感  白味噌蛋黃醬焗皇帝蟹腳 驚喜嘅位係味噌香濃之餘 唔會遮咗蟹腳既香味 蟹腳仲要啖啖肉 相當吸引  澳洲和牛肉眼扒 肉眼牛味幾濃肉汁多 加上芥末超有法國風味  法式焗龍蝦 龍蝦鋪滿芝士同磨菇 芝士既咸香加上juicy既磨菇 令龍蝦既鮮味有所提升  雪糕蘋果批 蘋果批熱辣辣 加上雪糕冇得頂 幾欣賞佢地既批皮


最近好流行食川菜 黎到旺角既麻辣小聚  必食佢地既招牌水煮魚  水煮魚 可以揀大窩定細窩 4人或以上建議揀大窩 佢地採用大條既桂花魚肉 切片煮成 啖啖肉得黎又唔會太薄 略帶口感又嫩滑 鮮味十足 配菜亦份量十足 仲可以自己落order加料 水煮湯底係中辣 麻中帶辣好過癮  鮮牛肉 同樣經濟實惠 牛肉好滑有牛味 同麻辣好爽  寬粉 食麻辣點可以唔叫佢？


粗厚Q彈煙韌 仲要吸曬麻辣汁 好食到癲呀  最後飲返罐王老吉 正呀


香港咩都有得食不過講到買少見少既一定係傳落黎既繁複工序手作美食佐敦最近開左間西關老袓 食既就係歷史既味道冇過多調味味道主要源自食材本身清雅幽香西關瀨粉無論係湯底，瀨粉，炸菜都係自家製瀨粉夠順滑食到陣陣米香用炸菜作簡單調味已經夠曬出色食過返尋味炸牛肉粽米飯包住綠豆蓉同牛肉比例恰到好處牛肉調味相對濃郁即磨豆漿豆漿有隔渣入口唔會死甜有陣陣豆香店鋪以小店形式運作冇太多華麗嘅裝修同佈置但就食得出製作者對食物質素既堅持同執著


入赤柱除左吹下海風散下步 點少得食？ 位於美利樓既嵐石  最近推出全新Dreaming Menu  Lobster Tail Ceviche 酸汁醃龍蝦尾沙律 龍蝦肉非常爽軟 沙律有橙肉，牛油果，青瓜，蕃茄等 配搭滿滿果香 夠曬juicy  California Rice Paper Roll 加州米紙卷 驚喜位係藍芝士 其咸香味突出 同時又唔會遮左雞肉同其他食材既味道  Clam Chowder in Bread 超有特色既周打蜆肉麵包湯 湯放入麵包入面 夠熱又夠驚喜 蜆肉味非常重 湯亦好高質  Seafood Penne 蒜蓉辣椒橄欖油作調味 海鮮有大蝦，帶子，魚柳，鮮魚，青口，大蜆 帶子係刺身級 魚柳質感同海斑相似 大蝦鮮味彈牙 長通粉吸曬啲海鮮汁 為完美既一餐畫上句號  Appletini 蘋果香配vodka 果香同酒香夠曬夾  Avocade Shake 牛油果同薄荷既配搭幾新鮮 飲落多特別  餐廳位於赤柱美利樓 可以望到海境 相當浪漫


突然想食生蠔 第一時間會諗起Oyster Cove   即刻帶啲返屋企先 佢地既美食提供到會服務 質素仲媲美高級餐廳 生蠔仲係由法國入口㗎 勁正  精選生蠔 生蠔係即開 用叉輕輕掂佢仲識郁㗎 蠔身都幾飽滿 口感比較爽身 海水味唔算好重 冇金屬味 蠔肉既鮮甜味較突出  阿拉斯加長腳蟹腳 啖啖肉仲要開好殼 好方便食 仲好有蟹味㗎  地中海紅蝦 相當鮮甜 食到停唔到口呀  北海道帶子 超大粒又冇雪味 口感細緻 一咬就知好高質  加拿大翡翠螺 螺香特別重 爽口彈牙  車厘蜆 超有驚喜既蜆 勁鮮仲要冇沙 蜆味濃甜  食完一餐即刻覺得好滿足 等我下次試埋佢地既龍蝦先


尖沙咀出名多野食 黎到新開既I Leisure 除左晚市仲有得玩下酒game，shisha，鏢  麻辣小龍蝦 一份十隻小龍蝦 都幾辣下㗎 而且越食越麻  Platter B 皇牌套餐 採用餐廳獨創既馬來西亞特色辣汁 泰式醬汁製成既五款自選海鮮 有鮑魚，青口，帆立貝，大蜆，同蝦 除此以外仲有粟米，腸仔等配料 仲有得揀大中小辣  和牛肉醬蕃茄意粉 大大碟意份 茄香味同芝士味都重 而和牛份量都多 一個人一定食唔曬  另外，2人同行叫主食就送麻辣小龍蝦1份 開心


係泰國大熱既流水蝦 客人可以係缸即夾生蝦 然後燒黎食 好玩之餘又夠曬新鮮 而家香港既蝦蝦燒都有得食啦   兩個半鐘既放題 絕對夠時間慢慢玩慢慢食 先夾流水蝦放入冰筒浸暈 暈左再過2～3分鐘就燒得㗎啦 烤熟即食既蝦肉肉質爽彈 有啲仲有好多膏㗎 非常吸引  其他海鮮方面 有鮑魚，生蠔，貝類，海螺，魷魚，馬友，魚等 全部住拎 識食一定食彈牙鮑魚 記得煎左殼先放上去燒呀  另外仲有大量肉串，雞翼，丸，蔬菜等 選擇非常多  最後仲有雪糕 飲品就有十幾款 都係任飲任食㗎  餐廳佔地6000尺 坐到好多人得黎又唔會迫 放假吸引到好多小朋友黎夾蝦 絕對係老少咸宜嘅康樂活動 今個暑假仲唔帶埋一大班朋友黎玩個痛快？


已經第三次黎Milu thai  點解黎完又黎？ 因為掛住佢地既火山排骨呀  火山排骨 餐廳招牌網紅菜 採用超滑既排骨部位 加上芫茜，青檸，辣椒等各種泰式香料 味道酸中帶辣 滋味無窮  咖哩三重奏 同樣係餐廳招牌菜 紅，黃，青咖哩煮成多款海鮮 黃咖哩椰香味最重 青咖哩就最惹味 欣賞佢地既咖哩唔太辣但味道夠曬出色 而最吸引既就係帆立貝同軟殼蟹  蒜蓉牛油雞翼 非常香脆既雞翼 牛油夠香夠濃 蒜味唔會遮左牛油香味 食落唔會有好大既油膩感  泰式串燒 絕對係扺食兼好食之選 真正既啖啖肉串燒 肉夠大夠厚 豬肉串夠入味 雞肉都幾滑 牛肉既肉味夠濃又唔硬  泰式海南雞  只係叫咗半隻但份量好大 帶淡淡既椰香 好清新，肉質夠嫩滑  泰式香辣肉碎 咁大碟肉碎真係好吸睛 香料好多所以唔係淨係死辣 而且得到肉既甜味 係呢餐入面辣度最高既菜式 如果覺得太辣用黎配飯都唔錯  蟹肉炒飯 加入蛋白等配料炒成 飯炒到粒粒企身 配香辣肉碎食 都唔錯㗎  泰式奶茶 夠香濃又幾滑 甜度適中  椰青 清甜又厚肉


尖沙咀最近開咗間壽司店 雖然由地鐵站行過去要大約8分鐘 但係幾好似幾高質 所以就決定咗去試下  炸富山灣小白蝦 細細隻嘅可愛小蝦 炸到口感香酥 味道清清地  小池魚 同樣係炸物 冇炸富山灣小白蝦咁脆 不過魚身就相對甜一啲  晴空寶石卷 相信係餐廳既招牌菜 用料非常豐富 有三文魚子，海膽，三文魚，吞拿魚等等 顏色配搭亦夠曬搶眼  原隻龍蝦炒飯 係今晚既主食 用紅蘿蔔等蔬菜粒炒成嘅飯 龍蝦煮熟再拆肉放係飯面 連殼一齊上夠曬吸精  蕨餅 日本傳統小食 加入黑糖醬同黃豆粉 夠曬消暑呀


日本嘅蛋糕店一向出名高質 灣仔喜帖街嘅cocolo 售賣日式甜品 都幾受歡迎㗎  青森蘋果批 Apple Pie  香脆酥皮包住粒粒青森蘋果 青森蘋果 果香比較突出 甜中帶微酸 都幾特別㗎 拎到返屋企焗熱嚟食 外皮更香更酥脆  Tiramisu蛋糕 Tiramisu Cafe Cake 意大利芝士凍餅 一打開包裝已經聞到咖啡香味 咖啡配搭芝士 係永遠唔會失手嘅配搭 好滿足呀  店舖裝修簡約 環境都幾舒服㗎 店員好有禮貌 亦非常貼心 食物cp值高 值得再黎呀 haha


最近流行食Omakase 不過Omakase好多高級餐廳都有 質素參差 今次有幸搵到間好有水準既鮨逸 食完已經諗定下次再黎過  所選既係晚上既逸set  一共包含25道菜 相當豐富  北海道白粟米 爽脆清甜纖維少  沖繩水雲配松葉蟹肉 酸酸地既水雲相當開胃 味道清雅，突出松葉蟹既鮮甜  海膽豆腐 紫海膽味道超濃 入口搶曬豆腐既豆香 其後豆味慢慢湧出黎 豆腐好滑身 味道有層次  活赤貝 鮮美無比 由於原本既味道已經幾突出 唔使再特別加太多調味都好出色 口感非常爽身  昆布漬真鯛 真鯛象徵富貴長壽 紫蘇花為淡紫色 俾人甜美淡雅既感覺 靚到成件藝術品咁 味道就較平時食到既紫蘇葉清幽 鯛魚肉質細緻略帶口感  北海道水八爪 上面三條係腳既部份 中間既係八爪魚既吸管 醋啫喱  燒白貝 味道香鮮，略帶清酒味  三重縣天然石鯛 係日本一高級食材 油脂豐富  活北寄貝 配上竹炭葉同酸柑汁 配搭特別  東京灣嘅金目鯛 用辣油作調味 有辛香但唔太辣  三文魚籽湯葉 湯葉即係日本新鮮腐皮 豆香夠濃又超滑  北海道白見貝 味道清幽 夠爽脆  北海道牡丹蝦 伴蝦頭膏，蝦籽 係幸福嘅味道  室津硬蠔 蠔肉飽滿，食落非常鮮甜  富山灣白蝦 蝦味濃郁，口感極細滑，入口即溶  火灸喜之次 好爽，魚油香重  岩手縣紫海膽 喺香港好難搵到既原個海膽 非常軟滑  粒貝 肉質細嫩有咬口 都幾鮮甜  磯煮鮑魚伴蟹膏 鮑魚好彈牙 蟹膏濃但唔會遮咗鮑魚嘅香味  金鯛 炸脆左魚鱗都食得 皮脆肉嫩勁甜 仲有紫菜汁  大拖羅 完全冇筋夠曬新鮮   赤身醬油漬 估唔到赤身都有驚喜 魚味夠濃  最後既天富羅 用紫菜包住 入口滿滿香甜醬汁 炸魚夠熱又好重油香 驚喜處處  舞茸菌真鯛清湯 茹味香濃帶陣陣魚香  布丁蛋 蛋香味濃 都唔錯  水信玄餅 配黑糖醬同黃豆粉 食落涼浸浸 特別適合夏季  餐廳冇花過多錢係裝修 所以有更多成本入高質食材 cp值非常高 服務水準甚佳 師傅手勢亦好好 亦細心留意客入既食量 以控制壽司既飯量 令大家食到豐富既一餐之餘 唔會出現過飽 呢間餐廳真係值得再黎過


入赤柱做咩好？ 除左睇下境影下相，又點少得食？ 位於海濱長廊附近既Pizza Express   Italian Breakfast 傳統意式早餐 食返個非常豐富既早餐同自己講聲good morning 意式焗肉丸配濃郁蕃茄醬，好有肉香 烤番茄就加左香草碎，簡單清新美味又juicy 摩特黛拉火腿仲可以免費轉Parma ham㗎 太陽蛋煎得靚又流心 再加上炒雜錦蘑菇，火箭菜，份量十足 自家製麵包就更有驚喜 軟綿綿得黎口感帶煙韌 原本唔太鐘意食包既我都一試愛上  Seafood Fusilli Soup 番茄湯海鮮螺絲粉 蜆肉都幾大粒，冇沙有蜆味 蝦肉肉質彈牙 番茄湯螺絲粉湯底夠濃 茄香滿滿又完全唔酸 仲食到唔少茄肉㗎 再加多隻太陽蛋真係冇得輸  Italian Frittata 意式焗蛋 即製既焗蛋，加上意大利煙肉，意式肉腸，蘑菇，車厘茄等材料 豐富左味道同口感 食到肉既部分就帶咸 車厘茄部分就清新香甜 蘑菇部分就口感夠爽 每一啖都有驚喜 加埋個自家製麵包 份量絕對可以當brunch  雖然只係外賣 都睇得出廚師對製作美食既用心 拎去海邊既大石附近食 絕對係賞心樂事


已經黎El Dining 呢間餐廳第三次 最欣賞呢間餐廳經常推出新菜式 用心設計菜式之餘 選材同烹調都好講究 令客人keep住有驚喜  香煎鴨肝配焦糖蘋果, 香脆藜麥野莓黑醋 第一道菜已經咁豐盛 脂肪充足入口即溶 香味亦相當濃郁 野莓黑醋減少油膩感  吞拿魚拿破崙 半熟既吞拿魚片 加上淡身既芝士脆脆 再加埋軟滑牛油果蓉 口感豐富  扒美國露筍，露筍奶油凍溫泉蛋，巴馬臣芝士 淡芝士同露筍湯，加埋露筍慕絲 味道清新口感細嫩 加埋溫泉蛋既香甜 超有驚喜  北海道帶子薄片 北海道帶子加上橄欖油三文魚籽既配搭 吸睛之餘味道出色  蟹肉龍蝦湯 超濃超鮮既湯 入面有大量蟹肉碎 每一啖都矜貴  煙肉甘筍薯仔湯 滿滿既甘筍香 細緻既薯仔 咸香既煙肉 令整個湯濃郁可口  是日沙律 簡單既海律菜伴黑醋橄欖油 令味蕾清新一下  龍蝦意大利飯 主菜前最後一道小食 用超多淡身芝士製成 飯粒有咬口  烤大蝦美國安格斯里脊 配甜菜根泥，迷迭香和松露 大蝦燒到勁香，肉質結實 肉眼相當軟嫩 肉味幽香 加上濃郁黑松露汁  美國威靈頓牛柳 強烈推介既菜色 首先要讚既係牛柳包得好 切開唔會鬆散 酥皮厚度適中，帶微微酥香 最欣賞既係para ham，磨菇等調味唔會過份重手  唔會遮左牛柳作為主角既地位 牛柳方面，肉質細緻嫩滑 肉汁多到爆出黎 而且幾乎無筋 令人讚口不絕  薑糖雪糕 超特別既配搭 清新唔太辣既薑味 加上蜜糖既配搭 質感細緻  法式燉蛋 濃郁夠滑富蛋香 質素相當穩陣  另外，餐廳設有朱古力畫工作坊 同訂製客制化朱古力擺設碟 最適合為身邊人表心意


中環除左係多寫字樓既地方 仲有好多小店售賣美食 今次黎到新開既Bentori 餐廳唔大但都幾有特色  Cheese mochi 流心既芝士年糕 軟棉棉又可口 記得襯熱食  Chicken thigh 雞腿肉連皮做串燒 燒汁甜甜地  Chicken thigh with shiso leave 同上面一樣 加左紫蘇葉 成件事即刻唔同左  Chicken wing 經典燒雞翼 食親串燒都一定會叫  Chinken skin 燒雞皮 微脆滿油香 雖然幾吸引 不過都係少食多滋味  Chicken softbone 雞軟骨口感幾好 調味夠咸適合佐酒  Grilled Tofu 燒豆腐加上七味粉 外脆肉軟幾高質 豆腐有豆香  Zucchini 翠肉瓜夠juicy 質素不俗  Grapefruit juice 酸中帶甜既果汁 有粒粒果肉適合減肥人士


恭喜曬浪居酒屋正式開業 餐廳設計以江戶時代為概念 有祭典氣氛原素 重現出日本居酒屋熱鬧，輕鬆既感覺 而食物方面，就更顯餐廳既用心  頂級刺身盛 6款是日刺身，包括三文魚，甜蝦，帶子和池魚等白身魚 係作為餐前小食既最佳選擇 刺身質素夠新鮮，味道不俗 特別推介三文魚及帶子刺身  Nami卷 震撼視覺既卷物 包含大量珍貴食材 黑魚子，海膽，三文魚籽及吞拿魚蓉 下面既係玉子卷物甜味襯托刺身鮮味 係絕對要試既菜式  壽司 熟蝦壽司，牛油果壽司，三文魚壽司，赤貝壽司，海鰻壽司  日本豚肉壽喜燒 不得不叫既壽喜燒 除左有薄切豚肉 仲有新鮮野菜，烏冬及水晶粉 湯底味道非常討好 亦唔會過甜  北海道十勝豚肉丼 厚切既豬肉 食落香甜有肉汁 雖然有肥肉但咬落油膩感不大  椰子，檸檬，菠蘿雪葩 原個鮮果拆肉製成既雪葩 果香豐富真材實料 係香港比較難搵到  波子汽水 日本經典汽水 打開既時候用力將波子拍入汽水入面 係童年回憶呀～


大角咀多野食就係人都知 今次黎到奧海城既 Cocina 3 Tapas Restaurant & Bar 食佢地既西班牙菜 佢地仲係寵物友善餐廳黎㗎  墨西哥粟米片 小食雖然唔似係自家製 但勝在芝士味夠濃同夠脆  龍蝦海鮮忌廉湯 龍蝦湯幾濃 忌廉落得夠所以都幾滑 食到蔬菜粒粒同八爪魚肉  香煎蟹餅 大大件既蟹餅好厚身 外面微脆 中間加入左大量香料同調味料  西班牙傳統陳醋燴豬仔脾 豬仔脾三大件 相當扺食 食到陣陣陳醋香 伴碟既仲有薯條蔬菜  西西里海鮮自家手打薄餅 足30cm既巨大pizza 底皮唔厚但用料相當充足 每啖都食到大量芝士 配搭海鮮同其他配料 有特色之餘味道仲好吸引


呢一兩年少咗去茶樓 都會懷念一盅兩件 但未必朝早抽到時間食 尖沙咀新開既樂意點心 朝早定夜晚都有點心食 仲要係高cp之選  沙參玉竹燉竹絲雞 先來一盅燉湯 雞味香濃相當補身 仲冇乜油㗎  蠔皇叉燒包 包夠曬軟棉棉 餡料非常多 叉燒都好瘦  百醬蒸鳳爪 鳳爪蒸到脹卜卜 有少少咬口唔會太淋 味道唔會太濃  咖哩魷魚 大大片魷魚肉夠厚身 爽口彈牙 就算放凍左都完全唔硬  鮮蝦腐皮卷 腐皮香脆 食到大量粒粒蔬菜 蝦肉太多但係都幾清新  虎皮釀尖椒 將鯪魚肉釀入青椒煎熟 鯪魚滑到有驚喜 又完全冇骨  籠仔鳳爪排骨飯 茶樓經典美食 排骨多肉又冇乜肥肉 驚喜位係籠仔有荷葉底 飯粒滿滿清新荷葉香  桂花烏龍茶 清香桂花伴無糖烏龍 茶底夠滑桂花唔苦 質素拍得住台飲店既


想去旅行呢句說話已經有年頭講到年尾 銅鑼灣既火鍋隨意門  除左有高質邊爐 土耳其風格都好有特色 係度影下想休息下 絕對有偽旅行既感覺呀  特色卜卜蜆湯鍋 超多鮮甜卜卜蜆做湯底 蜆煮到開口後可以食左先 然後再食火鍋配料  蘋果木煙燻手切牛頸脊 店員現燒蘋果木 即場為牛頸脊做煙燻 煙燻味濃厚香純 慢慢就會食到牛頸脊既香甜味同蘋果香味 肉質非常細嫩 肉味非常出色  清酒鮮牛肉 店員係食客面前倒上清酒 飲飽酒既醉牛又香又滑 酒香肉香都好濃  白鱔片 起曬骨又厚肉 都幾吸引㗎  手打蟹籽蝦滑 食到粒粒蝦肉 爽口彈牙有鮮味  手打丸拼盤10粒 5款丸各兩粒，包括菠菜豬肉丸，鯪魚丸，蟹籽鮮蝦丸，牛肉芝心丸，黑松露墨魚丸  鬼馬油炸鬼 原隻鮮蝦及蝦滑釀左係油炸鬼上面 將蝦滑放係湯面煮熟 完成後油炸鬼仲脆㗎 蝦滑爽口好高質  蔬菜拼盤 生菜，娃娃菜，蕃茄，淮山，木耳，粟米等 份量相當大  正宗日本稻庭烏冬 烏冬口感佳 吸收曬湯底啲精華  自家製薏米水 好足料既薏米水 少少甜甜地 養生又生津  餐廳服務相當好 定時會有人黎加水同睇下有咩需要 員工貼心又細心 環境都非常舒適 可以影下熱氣球，土耳其燈，民族風打卡牆，特色地毯等 都咪話唔開心


好耐冇食蛋糕啦 一直大受人氣既 La Famille 戚風小蛋糕 細細個夠精緻得黎味道又好 1～2人share食份量啱啱好 人多既話仲可以試多幾隻味  法國玫瑰 浪漫既玫瑰造成蛋糕自然深得女士既喜愛 粉紅包既蛋糕有住濃郁既玫瑰味 甜到入心呀  英國伯爵茶 Earl gray係青蛙至愛 味道簡單清新 茶香滿滿又唔會太甜 上面既cream質感細緻 一口氣食曬都唔會濟  和風竹炭黑金胡麻 面層cream細滑奶味濃 中層cream就爆香芝麻味 底層就係原味既cream 好有層次 蛋糕偏向少甜 每啖都食到磨碎左既芝麻 好足料呀  京都焙茶 焙茶味足 中間仲有麻薯 好有驚喜 不過佢係期間限定㗎 要試就快


尖沙咀既十和田總本店 已經黎過好幾次啦 Keep住會再去既原因 一定係野食性價比高 又交通方便  海膽蒸蛋 嫩滑到極既茶碗蒸係人氣之選 上面海膽非常多 平時一件壽司都係呢個價錢 性價比好高 有魚板，白果，蟹柳等 海膽大隻有鮮味  海膽丼 上面係紫蘇葉 中間既海膽堆到成座山咁 有驚喜又igable 海膽口感細緻 相當creamy 幾鮮甜㗎～ 唔算太濃味 但完全冇苦味 下面嘅醋飯香過一般壽司店食到嘅 食完成口海膽香 大滿足呀  餐廳好多時都大排長龍㗎 想去既記得早少少到


去唔到日本食海鮮唔緊要 叫啲海鮮過黎咪得lor 銅鑼灣漁獲浜燒  食全部都係生既波士頓龍蝦活貝浜燒盛盒！    沖繩風沙律 沖繩特產海葡萄 係口感非常獨特既海草 咬落似魚籽 沙律仲有刺身 加上沖繩苦瓜 同西式沙律菜 別有一番風味    刺身盛台5款 海膽細緻清甜，配脆卜卜紫菜 吞拿魚脂肪飽滿，入口即溶 仲有油甘魚，特大赤蝦，同三文魚都好高質    波士頓龍蝦活貝浜燒盛盒  全部海鮮都好生猛㗎 準備燒果陣 龍蝦仲高舉起兩隻鉗 貝類都有開合    強烈推薦鮮味無比既波士頓龍蝦 味道鮮甜肉質非常好 係食得出既新鮮    活文蛤 類似大蜆，但大隻好多 鮮甜度都高好多倍 而且更加juicy 絕對一試難忘    北寄貝 口感就爽身一啲 味道相對清新 就咁食同配柚子胡椒都咁掂    平貝 個殼就黎大過我塊面啦 咁大隻既貝類口感似食緊鮑魚咁 帶鮮甜又唔硬 絕對係幸福既味道 推薦配海鮮豉油 / 七味味噌    柚子雪芭 微酸甜但果香果超濃 強烈推介    桃味雪葩 都係原個鮮果製造 味道清幽啲 果香甜味慢慢出黎 適合喜歡清新既你  西柚梳打 酸酸地，仲有粒粒果肉㗎    乳酸梳打 酸甜好開胃  海鮮係由店員親自燒 服務水準亦相當高 餐廳環境氣氛有去左日本既感覺 絕對值得再黎


月頭出左糧 一於去將軍澳食返餐好既 已經第二次黎Tavola bar and restaurant啦 質素都仲係咁好  Tomato Soup 蕃茄濃湯 飲過最濃既茄湯 加埋黑椒辣辣地  Baffle Chicken Wings 水牛城雞翼 汁係另上 咁就可以自行調節味道 雞翼香脆有肉汁，正呀～  Angus Rib Bye Sak 14os 安格斯肉眼扒14安士 大大件肉眼扒 叫medium就夠juicy 薯蓉細滑有驚喜 份量同外國食到既一樣  Grilled Salmon 碳燒三文魚柳 碳香味唔算太濃 唔會搶走三文魚香 檸檬汁酸酸地 同三文魚都幾夾  Homemade Tiramisu 自家製提拉米蘇 Tiramisu落夠芝士 cream既比例好多 相當邪惡又不乏咖啡香  Chocolate Brownie 朱古力布朗尼 朱古力蛋糕味道濃郁 唔會過甜 都係好好既選擇  餐廳好近海邊 食完去散下步 都幾浪漫㗎


係香港食點心質素好參差 去飲茶一定要揀間高質既 位於灣仔王子酒店既凱聯匯  係青蛙近期至愛既飲茶地方 精緻點心絕對帶到驚喜俾每一位  菊花普洱 普洱茶滑 帶陣陣菊花香 既能暖胃又能消滯解膩  蘆筍帶子餃 蘆筍清新冇青味 帶子爽脆鮮味 皮夠薄  松茸灌湯餃 先飲一口外面既松茸 已經相當濃郁 戳破餃皮 裏面包住蟹肉，蝦肉，豬肉，蟹柳，東菇 非常豐富又滋味 仲要冇油！


！加分！！  陳村粉蒸牛仔骨 牛仔骨軟滑又唔硬 調味唔會過濃 嫩滑細緻既陳村粉吸曬牛仔骨既鮮味  XO醬炒蘿蔔糕 用甘香臘味同粗絲蘿蔔製成既蘿蔔糕 香辣XO醬夠曬惹味 韭黃芽菜令口感更加豐富 配余均益辣椒醬同甜醬   楊枝甘露 非常足料 花奶食落夠順滑 微酸柚子加上香甜芒果 為完美一餐畫上句號  餐廳環境非常清幽 氣氛寧靜舒式 服務細心體貼 絕對值得再黎


相信好多香港人都鐘意台灣文青cafe 雖然而家冇得去旅行 黎牧羊少年咖啡館 感受一下文青色彩 都唔錯㗎  台式cafe較著重細節 無論係調味或烹調手法 都非常認真  是拉差醬法國雞翼 雞翼好高質 夠大隻而且肉質好 加上辣味炸粉炸完再灑上香草 配微酸既是拉差醬 好味呀  三文魚籽和風蜆肉意大利粉 忌廉汁非常濃郁 而且每啖都食到蜆既鮮味 配搭三文魚子 鹹甜好滋味  卡魯哇咖啡酒提拉米蘇 Tiramisu也有驚喜 芝士同咖啡味既甜品口感細滑 入面仲有朱古力粒 令味道更有層次 唯一不足係手指餅乾咗少少  牧羊少年浪人手工生啤 餐廳獨有嘅自家製作啤酒 非常有誠意


好耐冇飲過Nuttea 啦 同同事行街經過 一於飲返杯酒下暑 都係一個唔錯既選擇  椰子水堅果奶蓋茶 最近人氣大意嘅椰子水 消暑又清甜 Nuttea既椰子水對比一般飲到既濃郁 亦都比較香甜 奶蓋一齊飲果仁味超重 Creamy得黎夠細滑 飲完滿口棒子香 強烈推介  伯爵朱古力堅果奶蓋茶 底層係朱古力伯爵茶底 茶香同可可味互相輝映 係好好既配搭 值得一讚既係 佢上面既奶蓋都有朱古力味 冇得頂呀  茶飲店地方唔算大 但成日都會有好多人排隊 佢地仲會定期推出優惠㗎


夠鐘打邊爐啦 行旺角行到肚餓就揀左八幡屋 有多款自選湯底可以揀 仲有和牛海鮮等 全部都係任食㗎  所揀既澳洲M5和牛餐有180分鐘用餐時間 絕對可能慢慢食到飽  揀左蕃茄龍蝦海鮮湯 茄味香濃，有半隻龍蝦 龍蝦肉結實有鮮味  套餐係任食澳洲M5和牛，美國安格斯牛肩胛等牛肉 牛肉質素都唔錯㗎 食多幾舊回本就最開心  海鮮就有海蝦，廣島蠔，帆立貝，墨魚丸，蜆，蟶子，日本魷魚，同東風螺 種類繁多  刺身方面，有三文魚，吞拿魚，甜蝦，赤蝦，帶子等十幾款 都幾多選擇㗎  丸類方面選擇都唔少 係自助形式 bar枱仲有蔬菜，出前一丁，拉面等 雪糕都係任食既  野飲有無糖茶類，汽水，果汁 就連啤酒都係任飲


精緻既脆趣摩天輪下午茶 係由多款點心炸物組成 好食又好玩  海蝦長春卷 外皮非常脆 食到原隻鮮蝦  家鄉咸水角 大大隻咸水角 口感同味道都唔錯㗎  金柱蘿蔔糕 有特色既炸蘿蔔糕 切到好厚身 加辣油會再好味啲  避風塘茄子 外脆內軟好多汁  脆皮牛腩 有驚喜既牛腩 肉味香濃又唔硬 調味出色 炸左仲有多一份驚喜  椒鹽魷魚豆腐 魷魚同豆腐都幾高質 食到停唔到口呀  而家食脆趣摩天輪下午茶 仲會送原隻鮑魚雞粥  /  鮮蝦雲吞麵   鮑魚粥底鮮甜 冬菇同雞肉都多 鮑魚彈牙  雲吞麵就有3大粒雲吞 蝦肉同豬肉都多 食埋個麵勁飽 份量同正餐相約


原來Sam謎Cafe係銅鑼灣開幕啦 行過見到緊係要入去坐坐 白色同粉紅色作為主題嘅靚靚cafe 超啱打卡㗎  除左可以食件cake飲下野飲 今次飲左香茅排毒薄荷茶 香茅味唔會太濃 薄荷味就好清新 勁正呀 飲品係用新鮮薄荷葉打成㗎 而且冇苦味，又唔會好甜 漸變顏色充滿夏天既感覺 相信好多女士都會鐘意  另外仲可以選購一系列既美肌產品 當中既Sammiwhite 美白丸係呢度既皇牌產品  店鋪清潔，店員有禮 係度歎真係好relax 值得一去


今晚食韓牛放題！！ 銅鑼灣既登龍街一向多野食 今次搵左間韓牛牧場食燒肉放題  先食返隻醬油蝦做頭盤 夠鮮甜，大隻得黎質感好好 醬油入曬味  之後都食韓牛壽司 完全冇燒過既韓牛刺身放係米飯上面 牛肉juicy帶少少筋 yummy  仲有刺身拼盤 三文魚，吞拿魚，鮑魚片，虎蝦，帶子等刺身 全部厚切又夠新鮮 推介吞拿魚，鮑魚片同帶子  烤肉時間 爐比想像中高溫 店家好貼心 提供每款食物既燒烤所需時間 仲俾埋計時器⏱ 咁就唔驚overcooked啦  先烤海鮮 推介蝦同花甲  肉類方面 強烈推介肩里脊 牛肉切到薄身 燒兩燒就食得 肉質細嫩又juicy 牛味夠濃  牛肉眼扒 同樣係推介部位 就算唔小心welldone左都唔硬   法式羊架 油香滿滿帶香草味 雖然有少少穌味 但絕對不能錯過  除此之外 餐廳仲有名款炸物，串燒，冷盤同飲品無上限供應 絕對物有所值呀


今日係難得嘅假期 約到知心好友出嚟食番餐 好開心呀 今次揀左灣仔嘅李家  芝士雞蛋捲 雞蛋皮中間包住勁多芝士 已經相當吸引 再加上沙律醬同茄汁 簡單而美味 我同朋友都好鍾意食  泡菜湯 泡菜湯用料相當豐富 唔會太辣 味道都唔錯㗎 除咗雞肉，新鮮蔬菜同泡菜 仲有豆腐菠蘿蔔金菇等等 絕對係真材實料之選 個湯仲好鮮味 值得一試㗎   濟州橙汁 酸地嘅橙汁非常開胃   Summersby Apple Cider 係韓國大受歡迎嘅蘋果酒 酒味唔算好重 相信係唔少女生嘅至愛


「如果有多一張船飛，你會唔會同我一齊走？」 「有好野食就考慮下啦」 中環既 Cuisine Culture  絕對係高水準高CP既法國餐廳  焗古也芝士洋蔥湯 傳統既洋蔥湯 棉滑細緻濃郁而有質感 飲到拉絲既芝士  焗香草蒜蓉蝦  調味相當出色 香草牛油帶出蝦既鮮甜 蒜味唔會太重手 蝦肉質感都好好  燒蜜糖檸檬芥末籽黑毛豬排骨配香蒜薯仔 入口係帶微酸既檸檬味 一洗豬肉俾人油膩既感覺 肉質細緻嫩滑 青蛙非常鐘意呢個配搭 絕對值得一試  香蒜牛肝菌意粉  簡單既一碟意粉 冇誇張調味 但突出左意粉既高質 意粉乾身略帶口感富蛋香 絕對有驚喜  Tiramisu 芝士同咖啡比例平衡 芝士creamy得黎 同咖啡香同酒香互相襯托


香港好多人都鍾意食印度菜 但搵間有氣氛嘅印度餐廳唔易㗎 黎到尖沙咀諾士佛臺 不得不試 Spice   CHICKEN TIKKA MASALA 馬沙拉雞肉係印度傳統食品 醬料用蕃茄同其他香料製成 微辣得黎層次豐富 雞肉香滑，非常惹味  GARLIC NAAN 大蒜味嘅印度薄餅 好欣賞佢既味道同口感 配馬沙拉同咖哩都咁正 記得襯熱食  SMOOTHIE Mango 果香味好重 又唔會太甜，口感滑溜  餐廳裝修好有印度同中東色彩 特別係窗花同彩色玻璃燈 好有異國風 有唔少客人都係度慶祝生日


恭喜滿小館係尖東開業 點可以唔去？ 強烈推介佢地既片皮鴨呀 食完2日已經想再返去食  姬蟲茸燉花膠 滋補養顏既花膠配上姬蟲茸 加上雞脾肉燉成 燉湯濃郁甘甜 花膠都好高質 仲隔左油㗎  豉汁帶子蒸豆腐 有驚喜既菜色 帶子勁鮮，爽脆軟滑 豉汁唔會太濃味 又能帶出帶子鮮味 豆腐滑溜  京式片皮鴨 勁大隻鴨，望落相當吸引 侍應即場片皮 點醬加京蔥青瓜絲 用麼麼包住黎食  麽麽皮唔厚 咬落略帶煙韌又唔乾 鴨片香脆 油香滿鋪整個口 但由於有青瓜配搭，冇咩油膩感 係幸福既味道呀  醬爆鴨件 食完鴨皮 加少少錢就可以食埋個肉 絕對值得㗎 鴨件堆到成座山咁 肉質結實，都幾香㗎  冰鎮咕嚕肉 好多食客都叫左呢個 咕嚕肉外皮酥脆  肉都幾厚身，細嫩juicy 配上菠蘿同士多啤梨 清新又醒胃  瑰荔堂皇 無糖既玫瑰荔枝紅茶 濃郁唔苦澀 養生又養顏 飲出好心情


自從2年前去完新加坡 愛上左果度既多士 今日約人食新加坡菜 回味返惜日感覺  串燒拼盤 各2串 香矛雞肉超高質 蝦夠大隻同多肉 魷魚就好爽口彈牙  班蘭咖吔多士 多士烘熱加上牛油同咖吔醬 香脆可口 香港好少地方可以搵到㗎  海南雞飯 2層雞肉夠曬扺 飯都好香軟 味道甚佳  馬來拉茶夠滑有特色 青檸紅茶帶酸有風味 香茅橙茶就最出色 3大片橙令果香勁濃 香茅味唔會太重 加埋薄荷葉都幾清新㗎  由於係下午茶價 埋單total唔使200 平到笑呀


最近天氣熱左 出開街都會買返杯台茶消暑 講到高質一定會諗起 Trouble tea   店鋪嚴選優質茶底，鮮果，牛奶等原料 經過長時間研究出獨有配方 飲得出既健康美味  小山園靜岡焙茶 先飲一啖芝士奶蓋 微咸得黎充滿奶香 質感細緻棉密 一試難忘 茶底方面採用日本高級既焙茶 經過烤製既茶醇厚甘甜 而且無苦味  宇治抹茶波波 抹茶香味較焙茶溫和一啲 奶香就更加突出 口感細滑 配上黑糖波波 甜度適中之餘又有口感 味道相當討好呀  店舖所在地比較清幽 仲有靚靚文青風乾花佈置 得過入去歇一歇 都幾舒適㗎㗎  仲會不定期提供指定飲品優惠㗎～


恭喜何蘭正重開 仲一開返就大受歡迎 全晚滿座 作為小粉絲緊係要去下  伊比利亞叉燒班尼迪蛋，班尼迪蛋，何蘭正式何蘭汁，鮮菠蘿，開邊法包 叉燒嫩滑無比 醃得夠曬入味 用尼整班尼迪蛋意外地夾 新鮮既薄切菠蘿為整道菜帶點清新 絕對值得一試  煎封軟嫩美國頂級甘香牛臀西冷，配慢烤日本椰菜，川味香辣淡忌廉汁 牛扒都係青蛙至愛 細嫩既牛臀肉配上帶微辣既忌廉汁 西式煮法揉合左中式香料 忌廉汁仲帶出左椰菜甜味 冇得頂呀  超級冰沙 上面係奇亞籽 下面係牛油果冰沙 用超級食物做飲料既好果之餘營養豐富  咸梅西瓜冰沙 西瓜冰沙夠清甜 加上咸梅粉就夠曬解渴啦


到會食物質素參差 要搵到間高質又扺食既絕對唔易㗎 不過能夠同身邊人分享派對美食絕對係件幸福既事  飛魚籽蟹肉青爽青瓜塔  清新之選 係唔錯既頭盤 爆多蟹肉好鮮甜  迷你海鮮釀蟹蓋  可愛蟹蓋釀滿唔同海鮮 仲有八爪魚粒粒 口感味道都甚佳  秘製鹵水拼盤  調味咸中帶甘又唔苦 有豬耳，大腸等 性價比之選  蜜糖芥末雞槌  雞槌大隻得黎好入味 仲有蜜糖芥末醬點  BBQ 蜜糖雞翼  勁多蜜糖，仲有有茄醬 雞翼大隻又夠滑  招牌炭燒烤雞串  超嫩滑既雞串 多肉得黎唔會太喊  泰式原隻豬手配秘製汁  又係高性價比之選 肉質結實又夠香 大家都好鐘意  繽紛法國馬卡龍 開P點少得甜品 呢間就連Macaron都有 外脆內軟又好味 有驚喜呀  除左食物質素好 Service方面都超貼心 有曬餐具，紙碟，膠枱布提供


K11 Musea 既Greyhound Cafe Galleria  主打泰菜，仲有結合西餐既fushion菜式 仲有無敵海境睇 對美食同享樂有要求既你又點可以錯過？  香蒜辣椒蟹肉意大利麵 意粉啖啖蟹肉 唔算好辣但鮮味滿滿 啱曬唔鐘意開殼既懶鬼  泰式龍蝦粉絲煲 原隻龍蝦拆肉 粉絲少少辣味道甚佳  泰式辣椒膏炒魷魚 強烈推介既菜式 辣椒膏香味十足而有層次 魷魚非常嫩滑 為必試之選  泰式奶茶千層蛋糕 入口超順滑 陣陣泰茶香結合埋特濃奶味 亦唔算好甜 仲有可愛小長頸鹿裝飾  Lemongrass Drink 清甜生津，味道比想像溫和  Thai Milk Tea  真正既泰奶 有泰國既質素  慢慢食住野睇日落 同好耐冇見既好友共渡時光 氣氛100分！


再上星期去過銅鑼灣既胡爐對佢既湯底讚不絕口今次黎到佢另一間位於尖沙咀既姊妹店醉胡爐 繼續食返夠本同樣係叫招牌鮮椰青雞鍋養生度100分員工係你面前炒雞然後加上椰青水同濃郁雞湯煮一陣就食得夠曬滋補花雕醉滑牛酒味香濃既滑牛肉質非常嫩帶有少少筋增加咬口手打牛丸手打既牛丸同平時食到既有好大分別彈牙同真材實料好多汁燒原條茄子冇諗過火鍋店都會有串燒帶點日本風味，質素不俗日本鱈場蟹棒相對高質既蟹腳出前一丁出前一丁放入雞湯煮熟後撈起然後撈麻油製成撈麵滿滿麻油香之餘又食到雞湯清香值得一讚蔬菜拼盤有三款是日蔬菜竹蔗茅根水甜甜地都幾生津㗎


打邊爐就食得多 串串火鍋你食過未？ 將火鍋料用竹籤串埋 方便之餘仲好有特色 仲要係勁扺食呀  湯底叫左椰子雞湯同沙嗲湯底 椰子雞湯清甜養生 味道溫和又唔會好淡 沙嗲湯底好惹味 幾乎唔辣㗎  美食方面 有唔同嘅海鮮，肉類，丸類，菜等等 勁大隻螺係自助區任拎 仲有各款串串牛肉 都係返本之選 推介串串椒泡牛，鴨血，雞腎都好優質  飲品有十幾款 選擇算多 仲有雪糕，雪條，豆腐花做甜品  餐廳服務質素好 員工細心有禮 值得一讚


假日行完D2 Place 去到附近新開業既既INN - I'am Not Nothing 食晚飯 絕對有驚喜呀  餐廳設計為古羅馬風格 環境低調帶奢華 別具風格  Chilli Garlic Vodka with Fresh Clams 香蒜辣椒伏特加煮鮮馬拉蜆 蜆肉鮮甜 香蒜辣椒令蜆肉鮮味更為特出 酒味唔算好重但已經做到香口既效果  Australian Ribeye 8 oz with homdmade gravy 澳洲肉眼扒8安士配薯菜，燒汁 肉眼份量夠曬大 而且厚身 燒汁調味不俗 仲有粗炸薯條同烤蕃茄添  Spaghetti Tossed in Chilli Garlic and Basil with Scallops 香煎北海道帶子配香蒜辣味羅勒意粉 強烈推介既美食 北海道帶子肉質結實鮮美 意粉羅勒味香濃 食落帶陣陣香蒜味 然後辣味會慢慢出黎 有啲後勁，辣得有層次 鐘意辣既一定唔可以錯過  Homemade Tiramisu提拉米蘇 自家製既甜品 亦都係水準之作 cream既芝士味濃 真材實料 手指餅俾酒浸軟 有住滿滿酒香 味道同口感都出色㗎  呢度真係好有渡假感覺 去完即刻差爆電呀


要食到一份高質既牛扒 除左要有好既產地，靚既部位 廚師既功力都好重要 銅鑼灣 The Grill Room 既Ribeye 一定唔會令你失望  香草牛油燒珍寶大蝦配青蘋果沙律 大蝦肉質佳，燒到勁香 沙律菜纖維唔會太粗 食落相當juicy又唔苦  燒美國安格斯肉眼扒配黑松露薯蓉 Medium既肉眼巨到足足2cm厚 切開見到入面帶血既肉質就知冇overcooked  肉眼有少少嚼勁 肉味係肉眼黎講算濃 又滑又多肉汁 仲有燒汁同香草醬 食牛扒強烈推介黎呢間呀  Rainbow Smoothies 用雜果，牛奶，乳酪打成 順滑得黎都幾rich 甜甜地好適合小朋友 顏色亦夠曬少女心  Litchi Tea 紅茶配搭清新荔枝香氣 清新怡人  另外，餐廳氣氛幾Chill 服務員態度超好 值得一讚


去完銅鑼灣shopping 想去打邊爐 就揀左間之前未試過既火鍋店胡爐   走高檔路線既佢 湯底既質素唔錯㗎  招牌鮮椰青雞鍋 將雞放喺窩入面炒熟 加上雞湯同椰青水 可以食雞同飲咗湯先 然後就係火鍋時間  手切頂級安格斯肥牛  口感鬆軟有牛味 雪花都分佈得唔錯  皇帝柱貝墨魚丸 墨魚丸入面有粒粒貝柱肉 爽口得黎有鮮味  手唧黑松露蟹子魚蓉麵 已經好少地方有唧唧魚麵提供 佢地既魚麵咬落偏軟身 黑松露成份算多 蟹籽有加強口感  蔬菜拼盤 有生菜同娃娃菜2種 都唔錯㗎  茅根竹蔗水 係自家製既 甜甜地，味道都ok


刺身係我最鐘意既日本野 講到高CP既餐廳 又點可以唔提爆丼屋  佢地既刺身鋪到成座山咁 見到都咪話唔興奮呀  味噌湯 爆多餸既味噌湯 有豬肉，蘿蔔，昆布等 係飲過最足料既味噌湯  四重火山盛丼 刺堆到山咁高夠吸睛 又有水準 有棉滑既吞拿魚蓉 仲有精緻得黎又粒粒企身既三文魚籽 蟹肉就鮮甜口感爽 海膽味又濃又甜，而且夠大隻，100分！


！  極上拖羅盛丼 極上拖羅既係點？ 既係油花滿滿又分佈均勻呀 大吞拿魚腩入口即溶 香軟細滑帶微酸 完全係幸福既味道 呢種質素就算係超市買幾片都要二百幾三百蚊 所以呢碗絕對係高CP之選呀  波子汽水 超夠氣既汽水 飲完仲可以扭開樽蓋 拎粒波子出黎玩 係回憶呀


深水埗最近開多左小cafe吸引唔少文青同打卡愛好者其實該區仲有其他好野食㗎金多寶海鮮私房菜就係其中一間餐廳裝修簡約價錢相當貼地烤魚就係佢地既招牌菜烤魚少辣有得揀大，中，小辣甚至唔辣相當貼心鱸魚炸到脆身放入加左多款辣椒既爐加熱拎出黎果陣已經相當吸睛煮多一陣辣汁就會慢慢慘入魚肉鱸魚肉質潔白，味道鮮美而且口感細嫩富油脂食到中後期辣度會繼續提高好食到停唔到口另外，爐入面仲有大量水晶粉、蘿蔔、雜菌等配料份量夠曬多，相當扺食二百幾蚊就足夠兩個女仔食到飽飽鱸魚含有豐富既蛋白質、仲有維他命A、B雜、鈣、鎂、氨基酸等營養成分好補身㗎又好食又有營養既野你點可以錯過？


K11 Musea 餐廳非常多 當中點少得麵食 一樓既喫麵為自助形式 價錢相對相宜 又有精緻既維他熊仔特色飲品 大人細路去到都開心  京都蟹腳醬油拉麵 醬油拉麵就食得多 有蟹腳嘅真係少見 蟹腳大約四至五舊 非常厚肉又大隻 湯底都做得唔錯 應該係餐廳嘅招牌菜  吉隆坡龍蝦海鮮拉麵 非常有東南亞風味嘅湯底 帶微酸同少辣 除咗龍蝦半隻仲有青口  芒果鮮蝦牛油果紙米卷 清新之選 朋友食到讚口不絕 簡單叫米紙包住鮮蝦、牛油果、芒果、青瓜、紅蘿蔔絲等 味道清淡帶陣陣蝦鮮同果香  沙嗲玻璃魷魚 爽脆魷魚點沙嗲醬 別有一番風味  香芒莓莓熊 強烈推薦 果香好濃 較得好好飲 又唔會太甜  黑糖泰奶珍珠麥麥熊 既有麥精味 又有泰奶味 口味創新得黎冇違和感 黑糖係底 可以透過攪勻黎決定茶既甜度 正呀


究竟係邊度只係每日提供12份既pancake? 就係Ocio 啦   位於坑口既Ocio 係簡潔風嘅日式西餐廳 環境別緻 令人感覺舒適  水牛城雞扒漢堡 非常巨大嘅漢堡包 雞扒勁厚 加埋唔算好辣嘅水牛城汁 相當滋味 仲提供沙律同炸薯條 份量十足又好味  鑊仔蜂蜜厚鬆餅 每日限量嘅鬆餅 又係超大舊 熱辣辣既加上牛油同蜂蜜 口感係似梳乎厘pancake 非常鬆軟 而且蛋香味濃 食完都唔會太漏 值得一讚呀  餐廳既木調環境都幾好打卡㗎 相信好多人都會鐘意呢種格調


燒肉推介既地方 食肉獸既我又出末了 身為一隻食肉獸 肚餓當然唔少得食烤肉 仲要食放題呀  除左有M5和牛任食 都仲有好多唔同牛牛選擇㗎 個人認為M5和牛不俗 但就肥左少少 其他牛肉質素好啲  多春魚都唔錯 條條脹卜卜 烤熟之後魚子都香脆 而鮮蝦都幾大隻  除左肉類同海鮮 雞翼都醃製得幾好 香濃入味，單骨雞翼食落好方便  食完仲有得揀雪糕同檸檬愛玉 為一餐畫上句號  整體而言餐廳質素不俗 而且通風ok ga 所以食完都唔會有大陣烤肉味


講到香港嘅美食經典 點少得大排檔 不過舊式嘅大排檔衛生情況未必好理想 所以每次想食大排檔風味小菜 都會諗起女人街食飯公司  生炸脆皮頂鴿 頂鴿都幾大隻 皮脆肉厚，醃得夠曬入味 味道甘香口感甚佳  豉椒炒蟶子皇 蟶子嫩滑爽脆 有鮮味之餘一啲都唔硬  豉椒炒大蜆 大蜆分量多 鮮甜美味 豉椒汁香濃帶微辣 非常惹味  金菇沙爹肥牛煲 上枱嗰陣熱到咋咋聲 肥牛份量多而且偏瘦 味道香濃 最正嘅就係煲底有粉絲 相當美味  對比起大排檔 呢度相當企理 涼住冷氣坐得舒服 更唔使擔心衛生問題 唔怪得咁受歡迎啦～


米走雞 係青蛙其中一間最愛既餐廳 全因佢地有超邪惡既芝士雞煲 採用既係全雞腿肉 每件都咁香滑   黃金雞煲芝煲 上枱既時候煮溶啲芝士就食得㗎啦 由於揀左增量芝士碎所以芝土鋪滿左成個煲 冇得頂呀 雞脾肉相當多 食完已經半飽  之後就可以加芝士湯打邊爐啦 五香鮮牛肉 牛肉好新鮮，口感非常嫩滑 食過返尋味  脆鯇腩 脆肉腩既口感特別 爽身彈牙一啲 最啱打邊爐  生菜 爽脆既生菜同芝士湯底意外地夾 口感甚佳又芝味無比  咁豐富邪惡既火鍋只係人均二百幾 雞煲同火鍋配料份量都好大 絕對物有所值


去將軍澳除左踩單車 係海邊既bar chill下都係一個唔錯選擇 最近發現既 A Tavola Bar and Grill 除左環境氣質高分 牛扒絕對有驚喜！！  Popcorn Chicken 炸雞粒採用雞胸肉 食落唔會有油膩感 肉質鬆化有雞味 配泰式酸辣醬絕對加分  Fish and Chips  炸魚2大條 香軟得黎又夠滑 薯條係粗身既 非常可口  Angus Rib Eye Steak 14 OZ.


Medium 優質既安格斯牛扒 肉質相當軟身 而且juicy有肉香 肉既脂肪少，有少少筋 相當出色  Virgin Mojito 唔好睇少冇酒精既Mojito雞尾酒 每間bar既水準都可以差好遠 呢度既Mojito酸度掌握得好 薄荷葉唔會太重手 清新怡人冇苦澀味


銅鑼灣全新鬼屋主題餐廳 係人氣餐廳Mamaday既分店黎㗎 餐廳為暗黑大宅場境 相當有氣氛 你唔係驚呀嘛？  鬼混番薯條紫菜味 香脆既番薯條 加上紫菜調味碎碎 口感外脆肉軟 入口先咸後甜  威靈頓白吞拿魚 肉嫩多汁嘅白吞拿魚鮮味無比 外層用薑蔥包住 外層再包上酥皮 酥皮既油香同吞拿魚嘅鮮味非常之夾  山楂玫瑰薑茶 山楂味好重，帶酸味 帶著淡淡嘅玫瑰花香 薑茶都幾暖胃㗎 飲落好舒服  桂花柑橘蘋果冰沙 非常清新嘅沙冰 又唔會太甜 桂花同蘋果香味好夾  餐廳環境大而舒適 店員亦都好多 食完飯仲可以過隔離玩鬼屋 大膽嘅你快啲嚟試下啦


講起正宗韓國燒肉 一定會諗起韓珍 之前食過佢地既五花腩拼盤 食到讚不絕口 今次一於食埋佢地既海鮮烤肉拼盤  八方美人 豐富且多樣化美食 包括鮮鮑魚，烤大蝦，牛舌，雪花牛肉，豬頸肉，護心肉，豬頰肉，醬油雞肉  海鮮建議放係爐既旁邊慢慢燒 烤熟既鮑魚好彈牙㗎 其他肉類各三到五件 全部厚切 韓牛既特色係肉味濃而且有嚼勁 護心肉同牛舌都出色 豬頸肉記得燒耐少少 外表呈金黃色就可以放入口啦～  水冷麵 食完烤肉食返啲涼清新得黎浸浸既野就最啱 特別鐘意呢度既細身麵 非常清爽 軟淋淋又唔易斷既質感 連湯底都做得非常出色


太耐冇去旅行 如果你問我最掛住韓國啲咩？ 答案一定會係炸雞 唯有旺角既鳳雛燉雞食下韓國既味道啦  芝士雞蛋卷 經典既韓式流心芝士蛋捲 表面加上韓式沙律醬同茄汁 咸中帶甜 襯熱食芝士仲可以拉絲 不得不試  芝士醬汁無骨炸雞 成個pan鋪滿左層厚厚既芝士 加埋甜酸醬 令炸雞球味道更有層次 調味高分之餘 亦都食到雞肉本身既味道 份量大而且肉質都幾滑  由於食物份量大又唔貴 2人共2百幾蚊已經食到勁飽 cp值都幾高㗎～ 所以一定會再去


上次去完油麻地Lockeroom Dinning 發現身邊都有唔少球迷 原來旺角都有Lockeroom Dining分店㗎 一於去埋！  同樣以阿仙奴為主題 餐廳氣氛都係開心熱鬧既 上次試完好好食既牛扒 今次繼續做食肉獸呀  沙律 用玻璃瓶裝住 非常搞怪 沙律菜配上義大利黑醋 再加埋芒果脆脆爆珠 係好新鮮嘅配搭  紅菜頭餐湯 紅菜頭磨成蓉煮湯 清新無腥味 值得一讚  香燒美國Creekstone牛肉眼拼法國鵝肝 厚切鵝肝超香超細嫩 好食到讓人尖叫 Medium既肉眼好冧 肉味相對輕一啲 勝在多Juicy  雜肉扒 牛舌大約3到4cm厚 口感十足調味佳 香煎雞扒肉質不俗 配埋甜甜地既醬汁絕對加分 加埋大大件既香草雞肉德國腸 仲有半熟既溫暖蛋 大滿足呀  價錢方面只係人均二百蚊左右 主題餐廳黎講絕對物有所值 而且餐廳服務質素極佳 去過2間分店都有俾員工既快樂感染到！


！ 一定會再黎！


K11 Musea 開左咁耐 好多人都問我有咩好野食 首選既必定係Kaiyo   餐廳有壽司等日本料理提供 而火鍋都好出名㗎～ 揀左龍蝦雜錦海鮮餐 材料相當豐富 份量十足  北海道花膠滋補湯 用花膠同蟲草花淆煮成既雞湯 相當滋補  同行者就揀左壽喜燒 甜甜既湯底煮牛肉就最夾  御付 前菜有簡單而美味既沙律 同又香又可口既魚乾合桃  茶碗蒸 口感超嫩滑細緻 入口即溶 甜味由雞蛋，雞肉，鮮蝦，魚湯等帶出  龍蝦，海蝦，活蜆 食得出既新鮮 開邊既龍蝦 肉質超爽口彈牙  海蝦用竹纖穿好 口感結實鮮美無比  活蜆大大隻 完全冇沙  美國和牛 高質到好似日本和牛咁 由於算切得厚身 淥十幾秒 放入口香甜肉汁就會爆曬出黎 口感細嫩充滿油香  自家製餃子 菜同豬肉比例好 餃子皮薄軟滑  招牌魚蛋 超有驚喜既白魚蛋 又香又彈牙  食完海鮮同肉已經飽左大半 之後仲有田園時蔬 有多款雜菜同菇類 仲有豆腐，粉絲，同稻庭烏冬  呢間餐廳高質都絕對要再黎！


下次要食下壽司先


初七人日食咩好 食La Famille啦 超人氣日系美炸迷你戚風蛋糕 中間仲加左超軟滑既cream 適合一至兩人食用 唔使驚份量太大食唔曬 人多既話仲可以試多幾隻味添  干邑堅果朱古力 朱古力濃度係70% 食落有好重既朱古力味 繼而nuts香會慢慢出黎 超受大家歡迎  皇牌士多啤梨 超香既真正士多啤梨味 鮮紅色既蛋糕非常吸睛 配上軟滑忌廉，新鮮士多啤梨，同士多啤梨啫喱 冇得頂呀  香濃開心果 想新既一年開開心心又點少得佢？


青綠色既外表又幾別緻 食落開心果味爆重 又唔會好甜


超扺日本料理 幾十蚊就有主食一份 再加味噌湯，沙律，飲品放題 大部分定食埋單唔使100  九井壽司盛  98蚊就包餐湯沙律飲品放題 一個字，扺！ 有齊三文魚吞拿魚蟹子北寄貝等壽司 非常滿足 刺身又夠新鮮  茶碗蒸 跟餐加配 蛋味好重 質感覺其他餐廳結實一啲  海膽手卷 海膽味重，鮮甜，唔苦 食到最尾一啖都有海膽既  黑松露珍寶赤蝦壽司 手掌咁大隻赤蝦 配上份量唔少既黑松露 勁滿足  芝士雞翼餃子 雞翼軟滑juicy 咬落芝士香係爆出黎既 有驚喜  鹽燒日本油甘魚鮫 扺食之選 表面燒到金黃色 皮脆肉嫩香滑  炸墨魚咀 爽口帶咸香 超好食


尖東幾出名既蠔吧 Open Oyster 假日吸引唔少人流 啱曬對食蠔有講究既吃貨  Irish Premium 來自愛爾蘭既生蠔 海水味淡 入口滑溜，非常creamy 蠔肉清甜，冇乜金屬味 屬於味道淡身嘅生蠔  Namibia Gigas 來自非洲納米比亞既生蠔 同樣係creamy既表表者 入口果刻咸甜適中 去到最後滿口充滿鮮甜味  經典凱撒沙律 加左沙律醬既菜 配上芝士煙肉碎同麵包粒  法式龍蝦湯 味道濃郁美味 有質感，好鮮味  意大利小食拼盤 煙三文魚，沙美樂腸，巴馬火腿，水牛芝士蕃茄，橄欖  炸脆薯角 即炸香脆帶微辣 有外國既味道  香辣茄汁大蝦意大利麵 茄味香濃，辣中帶微酸 食到陣陣香蒜味 大蝦質素不俗  雖然係蠔吧 冇諗過其他食物都咁有水準 而家叫set lunch仲可以用優惠價食蠔㗎 仲唔快啲同朋友一齊食蠔啲


聚友煮廚最近出左自家製蘿蔔糕同XO醬 自家製而且真材實料 可能因為冇太大宣傳同包裝成本 價格非常優惠 質素高過其他同價品牌既產品好多 買黎自用就最啱啦  瑤柱鮑魚蘿蔔糕 蘿蔔糕表面加左矜貴既鮑魚粒同瑤柱碎 食得出既甘香 輕輕煎熟就食得 而且臘味同蝦米比例高 蘿蔔切得粗身有口感 絕對係扺食之選  聚友頂級XO醬 由辣椒，蝦米，瑤柱等製成 出其他品牌相片之下 聚友既XO醬勁少油 偏向乾身而不失風味 感覺健康一啲 辣度亦都好夠 用黎配蘿蔔糕就最啱啦


將軍澳既朋友口福好左 因為新商場The Lotus 多左好多早質食肆 亞泰 就係其中一間啦～ 今次我就帶左朋友黎食佢最愛既龍蝦  冬陰公龍蝦湯河 龍蝦係原隻開邊，肉質結實 仲有香菇貢丸 冬陰公湯底唔會太辣 香辛料充足 湯河份量超大 只售一百頭，認真扺食  串燒 即燒串燒4串 豬肉薄切夠入味得黎多肉汁 肉質軟滑 雞肉就肉質結實一啲 配埋經典沙嗲醬冇得輸  椰汁雞湯 青檸同香料加上濃濃既雞湯 非常滋味 雞肉份量多 椰香味唔算太重  泰式炸蝦餅 蝦餅多蝦肉 爽口彈牙 配泰式酸辣醬 朋友表示超喜歡  泰國鮮椰青 肉厚生津清甜 勁解渴呀


相信好多波迷都知香港有阿仙奴主題餐廳 為左感受下球場嘅熾熱氣氛 特意黎到油麻地  一入到去已經俾果度既環境吸引住 踩住既係仿草地 餐廳以紅灰為主題色 掛滿球衣，照片，阿仙奴紀念品 氣氛超好 連食品方面意外地有水準  胡蘿蔔濃湯 胡蘿蔔切碎煮成既西湯 風味十足 幾清新㗎   lockeroom 小食拼盤 雞翼，薯角，洋蔥圈，薯絲蝦，德國腸 全部即炸 然後加上勁香既咸蛋黃醬 份量十足相當邪惡 推介洋蔥圈同薯絲蝦  波士頓活龍蝦配鮮茄汁意大利扁麵 呢度竟然有活龍蝦食 surprise左 龍蝦肉有鮮味 肉質結實 用芝士焗 相當吸引而且好好食 意粉茄味濃郁  澳洲草飼牛柳蒜香意大利扁麵 牛柳有少少筋 咬落有嚼勁 肉質甚佳 意粉帶淡淡蒜香  朱古力忌廉泡芙 入面有忌廉嘅泡芙加上牛奶朱古力 份量雖少但幾滋味㗎


黎到mk有咩做？ 緊係食啦 今次黎到位於登打士街既部屋咖啡室 l 環境唔大勝在坐得舒服又多boardgame  叫左個幾扺食既二人餐  炸蟹餅 蟹餅由蟹柳製成 包上炸粉炸到香脆 又唔錯喎   香辣虎蝦海鮮意粉 虎蝦大大隻 意粉充滿香濃蕃茄醬 醬汁帶小辣非常惹味 另外仲有青口，螺肉等海鮮   西西里Pizza Pizza 係即焗既 有辣肉腸，火箭菜，茄醬，芝士等 欣賞佢既手拉餅底 咬落好煙韌   八寶美顏茶 用紅棗杞子菊花沖泡而成 美顏養生又好飲 好啱女士們   朱古力沙漠 朱古力味同奶味都好香濃 甜甜地唔會太膩


普通餐廳就去得多 用熊仔做主題既親子餐廳你又去過未？ 熊小館 係一間滿佈熊熊毛公仔既超扺食西餐廳 黎到Megabox要食  粟米忌廉雞蓉湯配法式蒜蓉包 跟餐加幾蚊就有既湯 大大碗又好飲 蒜蓉包香脆可口  烤美國安格斯漢堡伴炸薯條 特價88蚊既set超扺食 漢堡牛肉多，彈牙肉味濃 有足足2cm厚 加埋沙律菜等配料冇得頂 配又熱又脆既粗薯條  烤雞肉羅宋湯螺絲粉 雞肉香滑肉質佳 湯底勁濃有大大粒牛肉  鐵板一口牛 話就話一口牛 大到要咬開幾口 肉質超嫩滑 調味甚佳  跟餐仲配飲品 有得配鮮橙汁，健康又有益  餐廳氣氛溫馨和諧 仲有兒童遊樂區同圖書閱讀區 無論係同家人，小朋友，情侶，定同朋友黎打卡都咁適合 重點係今餐 只係食左人均100左右咋 平到笑


生活很苦，但你要甜 係時候俾自己sweet下啦 得閒食下甜品 人都開心啲㗎 黎到 The one 既Gram Cafe and Pancakes 點少得食佢地既招牌Pancake?  雜果朱古力班戟 大量新鮮雜果 有士多啤梨，藍莓，奇異果，橙等等 加上香濃既朱古力醬 好靚好好打卡 pancake帶咸甜 佢地既Cream做得好香好軟滑  意大利芝士蛋糕班戟 咖啡味超重既pancake 咖啡控一定超喜歡 Cream有住滿滿既芝士味 味道濃郁，質感厚實 仲鋪滿左可可粉 相當邪惡  餐廳環境舒服 裝修係清新既森林風 大自然色系俾人感覺舒適 員工親切有禮 幾好㗎


從來沒有保證～仍期待會盡情～ 就是我最動人的愛～  愛情既野真係從來都冇保證 唯獨可以做既就係珍惜眼前人  黎到旺角既Bellevue Bar and Grill  食住牛扒睇日落 都咪話唔浪漫    意式雜菜湯 非常濃沃嘅雜菜湯 清香有口感 熱辣辣既餐包係有香草㗎    燒雞肉配牛油果沙律 燒雞肉非常入味 口感嫩滑，滿分 牛油果啱啱好熟 夠creamy 沙律撈左醋同橄欖油    三文魚燴紫菜忌廉意粉伴蟹子 全新既創意菜式 意粉加左大量紫菜同Herbs 估唔到真係咁夾 紫菜滿滿既咸甜鮮味加埋蟹籽既口感 一洗“忌廉意粉就係漏“既想法 粒粒三文魚既鮮美亦值得一讚    炭燒安格斯牛柳伴燒汁 肉嫩多汁既牛柳非常厚身 肉質偏軟 燒汁濃郁 提供既蜜糖芥末醬都好高質    香蕉蛋糕 精選蛋糕係每日唔同 今日食既係香蕉蛋糕 真材實料濃郁 簡單而美味    跟餐配咖啡或茶


聽講香港嘉里酒店既 Bong 係全港唯一既90日韓國風乾牛扒餐廳 佢地係香港有自家牛扒工場㗎  Soup of the Day 簡單而美味既椰菜花湯相對於其他湯清淡一啲 椰菜花成蓉狀 由於冇過多配料 飲完會有一種好舒服既感覺 養生之選  Sweet Pumpkin Soup 採用優質超甜南瓜為主要食材 除左南瓜蓉 飲落仲有粒粒南瓜  Seasonal Salad 精選沙律菜配上蕃茄同西柚 去皮既蕃茄可見廚師非常細心  Pan-Fried Seabass Fillet 有驚喜既炸魚餅 有魚肉，薯仔，紅蘿蔔等製成 外脆而入面超軟棉棉 配帶酸既sauce好開胃 肉質偏向結實 油香豐富 魚皮煎到脆卜卜  House Dry-aged Ribeye Steak 熟成牛扒係呢一餐嘅重點 餐廳採用自家熟成工房生產既肉眼 煮至5成熟既肉眼 細嫩滋味令人一試難忘 肉汁非常多 仲提供海鹽，岩鹽，紫菜鹽，黑椒汁，法國芥辣，酸瓜 夠曬專業  Today Dessert 是日甜品係朱古力榛子蛋糕配芒果雪葩 蛋糕非常順滑 榛子味濃 芒果雪葩清新  餐廳員工服務周到細心 態度親切 絕對係一大加分位  聽職員講餐廳黎緊仲會有情人節套餐提供 想係情人節同另一半Staycation 或都食返餐好既 記住留意餐廳既最新資訊啦


最近多左買外賣返屋企食 聽講太子新開左有田和牛 放工過去試下  店鋪不大 門面放左部自助點餐機 好似汽水機咁 買完就可以等廚師準備饍食 有日本feel得黎 得意又好玩  卵之極上和牛丼定食 薄切既宮崎和牛 都幾軟滑 同滑蛋炒埋一齊 仲有洋蔥等配菜  Mr.


Arita 半熟溫泉蛋豚肉丼定食 豚肉切成片狀 配溫泉蛋都幾夾 好好餸飯 飯素份量好多 話咁快就成份食曬  跟餐仲有日式芝麻醬沙律同湯  分量充足質素不俗 正呀


黎過幾次既旺角Mini Friday  永遠都冇令人失望既高cp餐廳  炭燒香草羊扒 配紅酒燒汁 羊架有2大舊 肉質非常嫩滑 完全唔乾 香草味好重帶陣陣炭香 咬落好香既油脂香味 跟餐配黑松露薯蓉  薯蓉有粒粒黑松露 味道芳香口感軟滑 其他配菜都足料又好味   燒紐西蘭肉眼扒 配黑松露燒汁  肉眼扒成塊面咁大仲要厚身 烤到5成熟 肉嫩得黎有少少筋 令口感更吸引 肉汁保留得好好 黑松露汁唔會遮左牛味 調味出色  意粉份量超多 大胃既都唔洗驚唔夠飽 如果小鳥胃既 相信淨係食牛扒已經夠曬  跟餐仲有餐湯同飲品 餐湯係微辣又有質感既雜菜湯 呢間絕對可以食多幾次


朋友一句想Chill下 即刻帶佢去食好野 銅鑼灣既Festival Walk出名有外國feel 所以揀左其中一間餐廳Moo Moo Plus 食下好野   燒豬仔骨配薯蓉  豬仔骨份量十足到哇左一聲 有三大舊 每舊有2條胸骨 淨係食肉已經夠曬飽  由於肋肉非常厚身 燒完完全唔鞋又唔乾 調味出色 燒烤醬恰到好處 有辣醬同茄汁提供   銅鑼堡 煎到外脆內軟既大大件鵝肝 肉質結實，厚身少肥肉既牛肉漢堡扒 加上蕃茄生菜同特製MooMoo醬 厚到要分層食 蠻味無比呀   松露磨菇薄餅 松露味超重 磨菇多 薄餅既餅好濕潤，完全唔乾 而薄餅底就做到脆卜卜 採用淡芝士為主所以咸味唔會遮到松露香 欣賞菜式設計者既用心   香辣薯條 薯條微辣超香脆 影完一大輪相咬開仲出緊煙 加芝士邪惡拉絲 連肉醬啖啖香濃 好滿足呀  餐廳氣氛幾Chill 店員熱情有禮 食物份量大，啖啖肉 值得再黎


Mamaday 呢間餐廳hit左成年 今次青蛙終於跳到入去 體驗下創意餐廳帶俾客人既驚喜 同埋高cp既好味美食  肩甲肉眼牛，蕎麥麵配魚露，有啲沙律菜咁囉 肉眼中間有條細筋，有嚼勁 多肉汁肉味幾濃 調味唔會太咸 適合香港人口味  清新既蕎麥麵非常幼身 第度難搵到  沙律新鮮又高質  有蟹GO又有蟹肉蟹蟹蟹意大利扁麵  爆多蟹肉既扁意粉 每一啖都食到蟹肉 蟹既鮮味仲重過忌廉汁 絕對係超高性價比之選 鐘意食海鮮既一定唔可以錯過  青檸蜂蜜梳打 藍色既蝶豆花梳打加入蜂蜜入面 漸變成紫色 味道酸甜  放心無乜杏仁味好香的杏仁焦糖薑綠茶 薑味重令茶非常暖胃 但係冇乜薑既辣味 好易入口 係嚴寒下既推薦飲品   除左野食高質 餐廳環境充滿創意玩味元素 氣氛歡愉輕鬆 適合朋友聚餐


冇得去旅行成年 搵左間有日本傳統feel既和果子鋪 中環既汴京茶寮休息下 用上傳統簡約和室裝修風格 氣氛祥和恬靜  歎返個和風木盒下午茶套餐 享受一下美味又真材實料既和菓子 又點只打卡咁簡單呢？  紅葉和菓子 外皮製成紅葉既樣 中間係豆沙餡 口感香棉軟滑細緻  Tiramisu大福 表層非常軟棉棉 入面啲cream一咬開 咖啡同奶香即刻爆出黎 滿滿驚喜  迷你紫薯蛋糕 紫薯蛋糕包住鮮忌廉 冇諗過紫薯果可以咁突出  青竹芒果布丁 芒果布丁放入青竹入面 唔會太甜 慢慢就會食到溫柔既淡淡果香  宇治抹茶蕨餅 口感Q軟而涼浸浸既抹茶蕨餅 茶味好濃厚但完全唔苦 非常清新  紅豆宇治抹茶羊羹 口感爽過葛餅一啲 紅豆粒有口感  紅豆抹茶小丸子 將丸子同紅豆同抹茶一齊煮熱 係抹茶味最濃一道美點 小丸子大細適中Q彈有嚼勁  靜岡手沖碾茶 ＜薄茶松風山政小山園＞ 每年11月都係抹茶當造既時候 所以而家飲到既會係新茶  碾茶係冇被壓碎為粉狀既抹茶 今次所飲既碾茶 茶園工人係採摘前4星期 會係茶樹上搭上遮掩物 減少陽光吸收 突出茶既鮮味  沖泡後既綠茶呈清澈既翠綠色 口感順滑爽口 茶味香濃帶微苦  能夠係度渡過一個悠閒既下晝 絕對係一大樂事


放假緊係要陪下屋企人 食下點心飲下茶 識去一定去唐宮小聚    臘味煲仔飯 有齊原味臘腸，辣味臘腸，潤腸，油鴨肶，臘肉 即叫即整原煲上 飯粒乾身有口感 食完成身暖曬  麻辣乳鴿  燒乳鴿就食得多 原來麻辣都可以好好食 乳鴿肉質極軟滑鮮嫩 食到停開到口  陳釀醉蟹  用香醇既陳年佳釀 所製成滿滿蟹黃既醉蟹 蟹膏軟滑甘香 蟹肉鮮美 陣陣酒香完全冇苦味 更令齒頰留香  皮蛋豆腐  皮蛋切粒 豆腐薄切成片狀 加上大量芝麻醬 新鮮不膩又冇苦味 豆香幾突出  非常山竹  外面係紫薯波波 入面既龍蝦汁蟹肉內餡豐富又juicy  焗鮑魚酥  鮑魚爽口彈牙 酥皮酥脆香口 非常高質  繽紛四色  四款唔同口味既甜品 榴蓮，朱古力，斑斕，柚子 榴槤味超好食 朱古力夠香 其實都唔錯㗎


最近天氣凍左都都食下好野 講到烤春雞不得不去太子既MIX   BBQ慢烤豬肋骨  豬肋骨烤得有內準 肉質唔錯 而且夠曬入味  金山魷魚圈 魷魚切成圈圈 加上充滿鹹蛋黃既炸醬 非常美味 除左魷魚圈仲有少量洋蔥圈 同樣用鹹蛋黃炸粉  黑啤烤春雞  肉質爆嫩滑多汁 春雞用黑啤黎醃製 所以有酒香得黎帶甜甜既麥味 齡頰留香 係強烈推薦既菜式  澳洲和牛漢堡 同樣係推薦菜式 和牛係半熟狀態 肉質軟淋淋 帶陣陣和牛既油香 配埋芝士，茄醬，洋蔥，西椒等 Perfect呀！


聖誕日日都係大餐 聽講旺角有間叫RIMK既新Cafe  行街經過緊係要試  櫻花濃蝦湯 跟餐既濃蝦湯 質素極高超香蝦味 勁鮮甜 係高級餐廳既level  香草蜜糖無激素雞翼 雞翼大大隻而且肉質結實 有甜甜既香脆外皮  紅酒黑椒慢煮德國去骨鹹豬手 扺食而且不得不試 豬手帶咸香，細嫩又多肉汁 食得出廚師煮得好細心 烹煮既溫度同時間都啱啱好 紅酒汁幾香 配有薯蓉 強烈推介！


招牌名古屋部燒鰻魚蛋包意大利飯 同樣份量超大 鰻魚好高質 大大條夠曬肥美 蛋包鋪滿整個碟 飯嘅口感都同一般嘅唔同  雙重抹茶雪糕拿鐵 奶味偏濃既拿鐵飲落帶有陣陣抹茶香 好滑又唔會太甜 雪糕既茶味勁香濃 推介！


雪糕朱古力 凍朱古力上面加上朱古力雪糕 飲落甜甜地 奶味好重 都唔錯㗎  餐廳service好 職員貼心有禮 環境休閒輕鬆又舒適 好啱約fd上黎傾下計


去深水埗除左食Cafe同打卡 青蛙都會去下唔同既地方 睇下發唔發掘到高質既餐廳  黎到Rare 見佢地既pizza同意粉好似幾吸引 忍唔住叫左黎試下  忌廉湯 濃濃既忌廉湯 好香好足料 有粒粒蔬菜  廚師沙律 沙律新鮮 撈埋沙律醬都幾吸引  雞翼拼炸雞塊 雞翼充滿蜜糖 外脆內熱 略帶香草味 雞塊好食過某大型快餐店既 仲有泰式酸辣醬提供 超正  蕃茄肉醬意粉  芝士超多既意粉 差唔多每啖都可以拉絲 奶香味十足 蕃茄汁唔酸 大人細路都啱食 而且份量勁大  煙三文魚薄餅 同樣超多芝士既薄餅係新鮮焗起㗎 煙三文魚唔會太咸 最欣賞佢超鬆軟既麵包底  凍奶茶 茶底香濃有層次 奶都夠多 而且夠曬滑  餐廳主要做街坊生意  價錢非常親民 絕對扺食同好食過自己整


最近係太子發現左火五越式牛肉粉專門店 見好多人幫襯所以入去試下  火五生牛肉河 河粉份量超大 好似已經加咗底咁 生牛肉嘅份量都唔少 肉質幾好而且唔算肥 非常扺食  魚翅花膠雞湯湯河 湯底有驚喜 有著滿滿既花膠香 而且雞肉都好多舊 肉質不俗 下次要再食  意大利雞翼 炸雞翼配上意大利黑醋汁 雞翼表面炸到香酥 同時充滿著牛油嘅香氣 黑醋帶出清新滋味  黃金脆魚皮 脆卜卜魚皮帶咸蛋黃香 夠曬脆得黎完全唔油膩  食左咁多野連飲品都係百幾蚊 扺都爛呀 下次經過要再食


Soho一向都係放工chill下既好地方 bar就去得多 有冇諗過可以食到中菜為基礎既fushion菜式？  脆炸薯片蜜糖雞翼 用香港生產原蜜 同薯片製定既雞翼 香甜可口又入味  24小時慢煮伊比利亞叉燒、配九州溫泉蛋、韓國紫菜、香噴噴香蔥豬油撈飯 叉燒超高質 口感極佳有肉香 溫泉蛋煮得啱啱好 冇諗過同豬油撈飯咁夾 而且冇想像中咁油膩  先炆後煎和牛臉頰 芥蘭粒配搭擔擔風味煎腸粉 超有水準既牛牛臉頰 入面爆多肉汁 勁香口 辣辣既調味帶出牛肉既香味 食完成個嘴唇都feel到麻 腸粉都好香  Buzz Honey Lager 用香港生產原蜜生產既啤酒 味道香甜又唔苦 超適合女生  紅豆冰 紅豆同cream都勁多 唔太甜  除左野食高質 環境仲好chill好啱打卡 適合同朋友一齊開心吹水


好耐冇食過四川菜 一食就要食正宗既 所以特登黎到西營盤既川之源   麻婆豆腐 超讚既一道菜 辣中帶麻既豆腐味道有層次 豆腐非常香滑   清湯手工餃子 好正宗既皮薄多餡餃子 菜肉既比例啱啱好 份量多大大碗 好食又扺食  重慶酸辣粉 調味極佳 辣中帶甜唔係死辣 粗薯粉彈牙 必叫  紅燒牛肉麵 牛肉味超強 肉質厚實 辣味同本身既牛味好夾 湯底香濃 麵幼身  桂花冰粉 用來解辣既滿分甜品 桂花清甜解膩 涼浸浸 食完個口即刻清新返曬  呢次真係冇後悔過突登過黎 因為真係正宗既味道呀


真係唔講唔知 原來位於太古既工厦都有餐廳㗎今日黎到裝修幾特別既AGE Cuisine Express 試下佢地有咩好食先  南瓜忌廉湯 幾香幾滑 有陣陣南瓜香  珍寶蟹脆蟹餅配粟米莎莎 蟹肉餅炸起 再係上面加上粟粒莎莎 用於帶出蟹肉既甜味  椰香辣醬燒春雞 燒春雞就食得多 配上椰香辣醬都幾有特色㗎 冇想像中咁辣  香煎鴨肝配鴨胸伴薯蓉雜菜 鴨肝充滿油香 肝味濃郁 鴨胸厚身 調味不俗  朱古力榛子蛋糕 份量唔大勝在真材實料 棒子味超重超香 層次都做得唔錯 而且擺盤好靚 可以打卡


仲記得舊年去新加坡旅行 買咗黑松露薯片畀同事做手信 香港而家都有得賣啦  黑松露薯片係幾年前已經係新加坡既人氣手信 皆因薯片有著超濃既黑松露味道 而且係純手工㗎 絕對矜貴  Original Truffle 香脆濃 一開袋已經聞到超香濃既黑松露味 薯片偏向厚身但好夠脆 有貼心既密實拉鏈 咁就可以分開幾次食都唔會變淋  Honey Dijon 甘脆濃 甜甜地既蜜糖味配上濃厚既黑松露 意外地夾，0違和感 味道非常可口 食到停唔到呀  而家係尖沙咀新開既分店可以買到啦 大家一齊黎品嘗下新加坡風味薯片啦


又食我最鍾意嘅韓國炸雞店 Goobne Chicken  位放銅鑼灣既鬧市 交通十分方便之餘 超高樓底落地玻璃可以睇到海景同城市夜境 淨係個view已經蠃曬  秋冬必食佢地既UFO 芝士火鍋 有兩款炸雞可以揀 我哋揀咗韓式bbq醬煙燻烤雞 同蜜糖香滑烤雞  芝士火鍋上枱之後 會有職員過黎炒 望住爆多芝士慢慢煮溶 除之嗅到芝士既咸香味 都咪話唔幸福  芝士煮溶後 就可以用炸雞點芝士黎食 非常邪惡 芝士主要採用淡芝士 所以點好多都唔會太咸 而且奶香味勁香濃 拉絲可以拉到勁長  韓式bbq醬煙燻烤雞 滿滿既煙燻味令雞肉好香 又滑又蠻味  蜜糖香滑烤雞 蜜糖味好重好香甜 而且雞肉超滑  鯊魚之淚 係檸檬香桃特飲 鯊魚係蔚藍色嘅海吐出紅色糖漿 好趣怪  Rita 混合左經典蘋果酒Somersby Cider既冰沙 非常清新又易入口


之前係銅鑼灣發現有間扺食西餐廳 Season Oyster and Wind Bar  主打平價高質既生蠔同海鮮 作為生蠔控既我今次又再黎食過  美國中碼生蠔 大隻爽口清新 鮮美可口  精選生蠔 細隻過美國中碼生蠔少少 扺食之選 Creamy 略帶金屬味  兩款生蠔既海水味偏淡 蠔味唔會太濃 啱香港人口味 勝在夠新鮮  烤焗海鮮拼盤 芝士焗原隻龍蝦 原隻龍蝦開邊鋪滿芝士 龍蝦肉質結實 勁多芝士又好香  巴馬臣芝士焗扇貝 扇貝非常鮮甜 而且大大粒 芝士多到可以拉絲  蒜蓉翡翠螺 螺肉大隻又鮮味彈牙 原全唔硬 調味都唔錯  芝士黑松露焗大蘑菇 爆多半溶芝士係菇面 一切開蘑菇啲肉汁爆曬出黎 黑松露味唔算太濃但都好食到令人興奮  牛油蒜蓉焗虎蝦 Size唔大但勝在蝦味重 肉質結實又有膏  記得之前係除夕夜晚食都冇加過價㗎 真心扺～


我一向鐘意大魚大肉 銅鑼灣既就最適合我呢隻食肉獸 將唔同既泰菜放曬入個胃度  火山排骨 必點既網紅菜式 排骨直頭大過我塊臉 仲要俾滿滿既香料包住 辣中帶酸 香辛味濃 肉質非常滑 入味之餘多肉汁  泰式串燒 必食推介 啖啖肉既串燒 肉質唔硬得黎好多肉汁 調味甚佳 唔點沙爹醬已經好好食  泰式海南雞  經典既東南亞美食 除左超滑 帶淡淡既椰香 好清新 媲美其他出名嘅海南雞飯店  小食拼盤 有炸魚餅炸蝦餅香葉包雞炸春卷蝦片 一次過就可以試曬咁多樣野 水準高，每樣都唔馬虎 最愛蝦餅同春卷


完成忙碌既工作 放工同朋友聚舊差下電 今次試下係天后開業多年既順日本料理  二人前晚餐 同知己好友享受住簡單而不平凡的美味 係最好不過既一大樂事  前菜蟹籽豆腐沙律 由蟹柳，昆布，蟹子同豆腐組成既沙律 既香且鮮  刺身拼盤 有三文魚，帶子，蝦，白身魚 刺身非常新鮮 質素可以媲美係日本食到既刺身  清酒煮蜆 清酒唔苦但勁香 偏甜既調味令蜆肉既鮮味更突出  汁燒牛肉 極佳既調味 充滿香甜燒汁既牛肉好爽口  鹽燒鯖魚 燒完即刻上枱既鯖魚 影完相一陣仲係熱到食唔到 鯖魚燒到啱啱好熟 魚片薄脆而且鎖住肉汁 而且魚既脂肪豐富  甜蝦蓉飯 比較少地方食到既甜蝦蓉飯 軟滑口感較原隻蝦好食  金槍魚蓉飯 金槍魚蓉夠香 而且切得夠細滑  雞肉雜菜煲 好今人感到滿足既一道菜 食材主要都係黎自日本 超欣賞佢地既菜既質素同調味  黃豆厥餅 雖然只有一口 已經能夠為是日晚餐畫上完美既句號  試過呢次 對廚師同餐廳食物質素都好有信心 下次黎可以食Omakase了


恭喜深受廣大市民歡迎既the point 係日出康城二期正式開業 超令人興奮  餐廳裝修以偏粉既木調為主 影出黎既相都好似落左少少filter咁 顏色優雅粉嫩得黎俾到人溫馨既在家感覺  黎到全新既店舖當然要試全新既菜式   鹽烤紅菜頭牛油果泡菜豆腐沙律 紅菜頭整到幾鮮甜 配埋軟滑既牛油果醬相當特別 泡菜就整到慕絲狀 好似食緊份子料理感 係青蛙大愛既菜式   黑松露芝士焗薯條 勁多焗溶左既芝士再加上松露既薯條 一上枱已經俾佢吸引住 芝士味超濃 帶陣陣松露香 粗身薯條襯熱食咬落軟棉棉熱辣辣   經典卡邦拿拉扁意粉 用豬面脥肉同蛋黃醬煮成既意粉 揉合傳統煮法同新式既食材配搭 係設計認真既創意料理 豬面脥肉爽口 而蛋黃醬煮出黎既意粉唔單只好食過傳統 carbonara 仲冇咁漏 值得一讚   香蕉天堂披薩 The Point不得不吃既Pizza甜品 棉花糖香蕉pizza新鮮焗起 加上一球雲呢拿雪糕 香蕉焗完之後甜味好重 雪糕慢慢用法 同麵包般既批底好夾  Pink Champagne 超好飲同好打卡既mocktail飲品 由蘋果汁，青檸汁同薑味汽水調製而成 入口微酸似果汁酒  Green Point 有小島風情既菠蘿特飲 用大量菠蘿汁調制而成 清新而且有益健康  日出康城二期聽日就正式開幕啦 雖然有唔少鋪頭都未開 但都俾我發崛到唔少得意野 相信大家都會鐘意呢個新商場


有冇諗過食好嘢都可以好健康？ 放假既夜晚黎到厚福食下素 只係一間新派素菜餐廳  沙嗲素雞串燒 雞串炸好 淋上沙爹醬 邊個話食素一定係好清淡  原隻菠蘿炒椰菜花飯 用最近大熱既椰菜花飯代替白飯 配上素肉碎，素肉鬆，提子乾，雞蛋同腰果 味道豐富 好食又有咬口  生酮早餐 生酮飲食係一種嚴格限制碳水化合物既攝取量 同埋食高脂肪同有充足蛋白質既飲食方式 早餐全日供應，有牛油果沙律，炒蛋，炒菠菜，天貝，燒烤菇，羅馬串串番茄，士多啤梨藍莓，同奇亞籽布丁 早餐每樣都有少少 豐富而且營養均衡 生果蔬菜非常新鮮 奇亞籽布丁椰香味重 唔錯㗎  芒果雪山 芒果味好重 真材實料  火龍果紅茶乳酪 清甜可口嘅乳酪 飲落清新對腸胃好  餐廳食品列明係全素，五辛素，蛋素同奶素 令大家都食得安心又放心


幾年冇食過粥底火鍋 突然心血來潮想食下 就搵到呢間發哥海鮮粥底火鍋店 試下佢地鮮味至極既海蟹餐  除左海蟹同海鮮拼盤 仲有冰震鮑魚或都新鮮鮑魚二選一 仲可以另外揀多8樣餸 連埋頭盤等食物 就算唔係任食都勁飽肚  先黎一個姬松茸燉雞湯 用料高質好滋補 湯面冇油㗎 啱曬貪靚既女士同養生一族  頭盤有泰式焗青口 非常惹味 而冰震鮑魚就非常鮮甜爽口 有埋芝麻醬可以點  黎到重頭戲粥底火鍋 蟹好新鮮 肉多而鮮甜  蟶子係黎自新西蘭既 碌十幾秒就食得 清甜爽口又完全唔硬 美味至極  鮑魚係生既 放入鍋前一刻都仲識跳舞 碌幾分鐘就夠曬彈牙  蜆都識郁而且完全冇沙 帶子大大粒碌三幾分鐘就夠  拼盤仲有多寶魚，蝦等等 淨係佢地已經令湯底夠曬鮮味 仲有安格斯牛肩肉 靚部位肉質軟滑 正呀  八款自選配料揀左日本黑豚肉，滑牛肉，蟹柳，滑雞肉，魚皮餃，油麥菜，順德釀東菇，自家製蝦滑  由於粥底火鍋易黐底 記得間唔中攪下個底呀  食完曬啲餸見到粥底已經唔同色 意味住已經吸曬海鮮同其他美食既精華 加飯底落去煮一煮就食得 個粥好似濃湯咁 鮮甜到難以形容 只有靚海鮮先煲到咁甜既粥  另外，餐廳有自家製竹庶茅根水 又有汽水任飲 鐘意啤酒既可以係出面外帶入黎 店主夠曬佛心呀  食完同行者話要帶嫲嫲再黎食 我亦都想帶朋友再試 人均二百幾有曬咁多樣新鮮海鮮 可以由6點坐到閂門 開心


特登黎到大角咀 搵朋友兼食好野 聽佢講有間餐廳新開左 佢話想試 所以try try 先  香草煙三文魚片 煙三文魚卷住新鮮嘅沙律菜 魚既份量幾多 唔會太油 沙律菜唔苦  小食拼盤 炸蠔新鮮又肥美 外脆內軟 炸魚手指就勁嫩滑 柚子蜜雞翼就感中帶甜 非常開胃 芝士薯條仲有黑松露忌廉可以點  惹味啤酒釀全雞 呢一餐既重點 烤焗好既雞原隻上 另外有2對手套提供 可以俾我地撕啲肉黎食 一撕開已經見到啲肉汁多到瘋狂流落下面既伴菜度 雞肉軟滑超級juicy 雞皮薄脆又好香 好食到停唔到口  西班牙海鮮炒飯 海鮮種類都幾多 有我最鍾意嘅蝦帶子同八爪魚 炒飯幾有口感 而且有海鮮嘅鮮甜味  朱古力脆片蛋糕 濃厚朱古力味嘅蛋糕 入面有脆片 蛋糕款式簡單 個係香到有驚喜  浮華墨紅玫瑰 清新既玫瑰花茶 養顏又健康  榛子奶蓋美綠 必試之選 真材實料 奶味非常香濃  呢餐最難忘嘅就係隻雞 下次想再黎食過


前幾日參加左EL Dining 私人party形式既晚餐 餐廳由2015年開對到而家 每季都會有新menu㗎 佢地既大廚黎自五星級酒店 仲要曾經係米芝蓮二星餐廳師傅 今次就一試佢地全新既menu！！   黑松露野菌忌廉湯 好濃厚好creamy既餐湯 點松露味超重  香草雜菜湯 清新既雜菜湯 雜菜切細左都好有咬口 香草夠多 令成個湯勁香  三色紅菜頭沙律 健康又養生既紅菜頭用血橙醃製過 清新得黎有果香 配埋空氣感好強既紅菜頭慕絲就更加吸引  簿切吞拿魚 吞拿魚好香好新鮮 配埋魚子醬冇得輸 非常鮮味 食到停唔到口  牛肝菌雞絲雲吞 好特別既雲吞配搭 牛肝菌好香 配埋下面既炒洋蔥就更香口  香煎蟹餅 勁鐘意既一道菜 蟹肉好多 調味料既味道濃得黎唔會遮到蟹肉既鮮味  煙燻帶子 最Igable既一道菜 原料厚肉既帶子用特別既方法煙燻 比起普通煙燻方法有更重既煙燻味 帶子結實得黎爽口 一食就知食材質素好高  慢煮寶雲蘇羊肉柳 配甘筍苗及卷菜甘藍 配薄荷忌廉汁 羊肉既味調得好好 脂肪比例亦都唔錯 有油香之餘肉質嫩滑 七成熟既羊保留左大量肉汁  香煎美國特級肩甲肥牛 伴燒苦白菜野菌蓉及煙蠔燒汁 雖然叫肥牛 但實質脂肪唔多 不過肉汁就比平時食到既牛扒多一啲 好欣賞廚師調配既煙燻蠔汁 係其他地方食唔到既味道  朱古力心太軟  心太軟既朱古力用料極佳 而且特多流心醬 無論係外皮定流心都好香濃 而且糖既比例都較得啱啱好 完全唔苦又唔會太甜 朱古力畫可以揀自己鐘意既公仔 然後由朱古力畫師親自畫 無論慶祝生日定週年紀念都好適合  餐廳主題浪漫溫馨個人化 除左有咁多好野食 仲有獨家製作朱古力擺設圖 係可以帶返屋企既小心意黎㗎  餐廳既weekend有懷舊party free jamming 星期日就有兒童朱古力畫工作坊 呢啲活動適合任何年齡層既朋友  唔知大家會帶邊個黎呢？


再一次嚟到鰂魚涌 今次食咗佢哋既蝦湯泡飯  湯夠濃不過都幾咸 有2隻蝦 五色菜幾健康  最鍾意炸豚肉 有肉味又有肉汁 份量唔細  不過可能lunch hour多人外賣 員工整唔見左張單 催左2次先發現漏單 要再煮過 平時得一個鐘食飯咋 有啲趕呢


嚟到將軍澳嘅美人鍋 同一樣咁貪靚既朋友試咗佢哋出名既火鍋 只售168既一人餐 我揀咗咖哩湯底 而朋友就揀咗招牌既雞白湯底  雞白湯拎黎果陣係啫喱狀 慢慢煮熔好治癒 而咖哩湯底都好香濃好正  加左68蚊轉美國牛小排 肉質都唔錯㗎 不過唔使加錢既豬肉拼雞肉就再吸引啲 仲有免治雞肉都幾特別 鐘意明太子芝士果隻  除左肉之外 每人仲有一份蔬菜同主食 推介羽衣麵 口感煙韌  整體而言 火鍋份量唔會太多 食完肉同菜 再食埋主食啱啱好  餐廳加48蚊有自助沙律吧 仲包埋特色飲品 任飲任食  餐廳環境方面闊落 坐得好舒服 員工都好有禮貌㗎


位於尖沙咀嘅十和田總本店 之前經過畀佢嘅舖面吸引咗已經好想去  主要賣魚生刺身嘅日本料理店 質素比想像中高好多 壽司本身已經加咗豉油 好貼心  吞拿魚筋壽司 好特別既部位 比魚肉有咬口一啲 唔硬 口感幾特別  雜錦魚生丼 必食既丼 魚生大大粒 厚肉過壽司果啲 刺身份量相當多 而且價錢平 下次黎一定會再叫  三文魚三味壽司 三文魚壽司 薑蓉三文魚壽司 同火炙三文魚壽司 魚片比較厚身同軟滑  蒸蛋 蛋味香濃 高湯味就清淡一啲 感覺好健康  唐揚炸雞 新鮮炸起一定要襯熱食 雞肉非常嫩滑多汁 值得一試  吞拿魚卷物 魚生比例多 扺食又好食  呢間餐廳既刺身夠曬高質 價錢只係人均百幾 夠曬高cp


上星期食左宴既和牛shabushabu放題 今個星期到試佢另一間姊妹店樂宴   兩間同樣係沖繩居酒屋 餐廳都採用沖繩食材 不過今次要食既係沖！繩！料！理！  沖繩直送海葡萄 海葡萄係生長於水中既海草類植物 鮮美無比而且略帶咸香 點壽司鼓油就食得 口感似食緊三文魚子 適合佐酒 好少餐廳有提供㗎  沖繩風炒豬肉麵筋 軟綿綿的麵筋和薄切豬肉片 用醬油等調味料炒成 口感好滑好特別 係好有驚喜嘅一道菜  沖繩墨魚汁帆立貝茶碗蒸蛋 加左墨魚汁既茶碗蒸充滿海鮮鮮甜味 帆立貝爽口彈牙 蒸蛋好滑 入口即溶 記得要趁熱食  沖繩風炒幼麵 用新鮮蔬菜炒幼麵 感覺有啲似炒米粉 清新可口  風味沖繩炸雞 雞肉炸得啱啱好 肉汁勁多又好滑 可以配沙律醬  宮崎和牛冰見湯烏冬 超高質既宮崎和牛脂肪均勻 入口既溶油香濃郁 冰見烏冬造法同稻庭烏冬相似 不過麵就幼一啲 味道比較清淡 同和牛好夾  沖繩四季桔汁 微酸好清新既果汁 都好有日本feel  整體而言餐廳菜式唔貴 每份食物既量唔會太多 可以試多幾樣 環境舒適氣氛愉快 值得再去


位於酒店嘅餐廳 經常都滿座 特別係午飯時段因為非常之抵 唔使一百蚊就食到半自助餐  蒜蓉牛肉眼扒 有得揀幾多成熟 蒜蓉好香 但係牛扒就多筋咗啲 不過唔使一百蚊就咁大嚿 都算係咁  出面右方包，湯， 同嘢飲可以自己拎 食幾多都得 所以都幾抵㗎


位於油麻地嘅紅煮意 雖然係住宅區樓下 有少少難搵 但勝在地方闊落座得舒服  街坊價既扒餐扺食夾大件 肉眼扒唔多筋 味道唔錯 淨係食完舊扒已經飽左大半  烤鱸魚肉質結實有油香 配埋微甜既白汁都幾好食  叫main有得跟餐埋單都係百幾蚊一位  推薦既菜式係瑞士汁雞翼 雞翼大隻得黎夠曬入味 肉質非常軟滑


住港島返工又係港島究竟係啲咩驅使我放工都黎荃灣？係美食呀！！七日內第二次為左打個靚邊爐黎到荃灣既廿一前 除左打邊爐同食刺身今次仲食埋佢地既炸物同串燒炸物餐廳嘅廚師好有誠意分開普通炸物同天婦羅兩種今次每樣都叫咗少少試下全部都新鮮炸起夠曬熱食物嘅質素都好唔錯推介炸蝦同茄子天婦羅串燒同樣做得好有誠意嘅串燒每樣都有得揀要醬燒，鹽燒，定味噌燒雞肉串同金菇肥牛卷非常香口食完仲想再叫薄燒牛舌串就好爽口，完全唔硬刺身刺身方面就試多咗唔同款除咗上次食過超好食嘅甜蝦榮螺片，帶子，北寄貝都相當好食當然仲有肥美嘅三文魚啦終於暫時試曬佢地大部分既野食整體而言都高質過普通火鍋店同放題店價錢又唔貴絕對可以食多幾次


又係時候Chill下啦 尖沙咀既諾士佛臺有間新野 就係Oasis Bar and Restaurant 啦   呢度既氣質好悠閒 無論係拍拖定同朋友飲杯野Chill下都好適合  炭烤美國頂級穀飼肉眼伴香草燒新薯，時令蔬菜 烤到Medium 既肉眼厚度適中 好大件 炭烤既牛扒比起一般食到既更香 肉質好嫩帶有油脂甜味 牛扒有少少筋 有嚼勁但唔會硬 烤得非常好  龍蝦汁天使麵伴大虎蝦及三文魚子 大虎蝦肉質結實 烤到好香口之餘味道鮮美無比 背面既殼剪開左，食起上黎方便 而龍蝦汁既味調得好香 配埋三文魚子好match 口感特別得黎食到曬兩樣海鮮既鮮味  Mojito 黎到Bar緊係要飲返杯Chill下啦 呢度既Mojito青檸味比較重 飲落微酸而帶清涼感  全身放鬆攤係搖搖櫈度 聽住悠閒既音樂 飲返兩杯 舒服到唔捨得走


不如意事十常八九 每日面對住種種預料唔到既事情 難得有時間 就要俾自己放鬆一下  黎到深水埗既一間日系小店 坐住舒適既榻榻米 環境簡約氣氛和諧寧靜 和知己好友品嚐各種日式甜品 咩煩惱都唔記得曬  十常吐司 浸滿蛋漿既金黃色吐司 入口軟棉棉得黎唔會好甜  草莓忌廉奶油慕斯 超適合打卡既甜品 慕斯幾香滑 士多啤梨係超甜㗎  天使之鈴 喺香港好難搵到嘅可麗露源自法國 外面偏硬，帶陣陣焦糖香 入面軟淋淋 咬落香甜有酒香 雲呢拿味好重  焦糖布丁 比起普通嘅雞蛋布丁更滑更有蛋香 口感再入口既溶一啲 真材實料  黃豆黑糖豆乳 豆乳濃郁香滑 黃豆粉味道突出 飲落有層次  黑糖伯爵茶 微甜既earl grey 黑糖帶出左茶既香味 幾特別  由於餐廳只有4張枱 如果有興趣既記得少少去排隊啦～


原來ufufu有下午茶set 只須要48蚊就食到佢地既招牌芭菲同野飲 今次叫咗香蕉朱古力芭菲 朱古力雪糕非常香濃 但係奶味唔係好重 配埋朱古力醬都幾吸引 而且有脆粒口感層次豐富 香蕉唔算多 不過四十幾蚊算係咁


前幾日俾我發現咗一間以沖繩蛋做主題既餐廳 採用嘅雞蛋都由沖繩縣直送㗎 蛋黃既色澤係靚靚既橘子色 而且食落會比起普通蛋黃甜一啲 好矜貴㗎～  五款玉子串燒  一次過就可以試曬五款味 蛋香味好香甜好突出 絕對值得再食 親子三文魚同蟹肉都做得好出色  芝士明太子筷子捲 筷子捲即係用筷子卷成既關西風味大阪燒 好有特色 係香港好難搵到㗎 推薦食法係整爛蛋黃 再點佢既蛋汁黎食 筷子捲中間仲有超多芝士 勁滿足  大阪燒風八爪魚捲 係我最鐘意既一道菜 啖啖甘香既玉子 入面有好多粒粒章魚 非常好食  南蠻炸雞配自家製他他醬 正宗既南蠻炸雞 雞肉口感甚佳 而且多肉汁 扺讚  親子丼 親子丼係日本一向大受歡迎 半熟既雞蛋 加上雞肉同醬油 配埋柚子胡椒 係簡單又非常美味既家常料理 呢間店既親子丼就更滑更吸引 用靚雞蛋真係唔同啲㗎


疫情期間唔方便出去食 咁就唯有叫外賣啦 outback 嘅外賣有做特價 對比係堂食平左唔少 而且都會有黑糖麵包 都係同喺舖頭一樣咁好食 係開心既 今次試咗肉眼扒餐 牛扒唔算好厚 幾好食 但係唔知關唔關煮完好耐先拎事 牛扒已經變左welldone啦 而其他食物嘅質素都同舖頭一樣 都唔錯㗎


米芝蓮推介既媽咪雞蛋仔 一直都深受大家歡迎 分店亦都越黎越多喇  黃金雞蛋仔 即係咸蛋黃雞蛋仔 係最受歡迎既口味黎 咬開中間有住微咸既咸蛋黃 更能襯托出雞蛋仔既蛋香 呢個組合勁match  咖啡朱古力雞蛋仔 咖啡味好重好香 因為冇落好多糖所以唔會好甜 粒粒朱古力係半溶㗎 雞蛋仔都係外脆內軟 口感甚佳  野苺沙冰 野苺味好重 酸酸甜甜 非常消暑解渴  鮮榨檸檬汁 一開頭都以為會好酸 但飲落又唔難入口 健康又清新  聽講佢地既奶茶沙冰都好出名 等我下次再去試下先


最近喺寶琳發現一間好扺食嘅韓國菜 唔只選擇豐富，真材實料 仲好適合打卡  一放工去到已經有少少人龍 不過好彩仲算早 等咗一陣就入到去  芝士岩漿炒飯 炒飯落左醬油 煮到好香 飯既旁邊圍滿咗芝士蛋 俾客人撈埋一齊食 拉絲芝士勁足料 又唔會好咸 最開心嘅就係食到最後一啖仲係熱㗎  拼拼麵 韓國餐廳都可以食咗車仔麵 湯底，麵底同餸都可以自己揀  叫左個蟹柳年糕拉麵 拉麵底煮得啱啱好 有口感 蕃茄湯底好香 食得出落左唔少新鮮蕃茄去煲 推介蟹柳，大件又好食   傳統豆腐海鮮湯 豆腐海鮮湯係韓國出名的名菜 驚喜嘅係呢個湯嘅海鮮味好重 而且啲蝦非常大隻 鮮甜爽脆 仲有蜆，魷魚，青口，豆腐，蛋同野菜 相當足料 所以叫左走辣都咁好飲  夢幻蝶豆花特飲 特飲冇想像中咁甜 帶陣陣檸檬香味 都幾清新 不過記得攪勻先飲呀  食左咁多野人均只係一百多少少 質素高又有得打卡 扺到爛  餐廳新開左冇耐 坐得好舒服 員工服務相當親切友善 野食都好快黎到 值得再去


返工做完一日野 放工要去俾自己放鬆一下 今次就揀左中環碼頭既bacon and the bun  同朋友一齊chill下談下心  Full Monty  麵包夾住厚厚既餡料 有香腸，蛋，芝士，同煙肉 車打芝士勁多 襯熱食仲有拉絲既效果 味道香濃 香腸開左邊更易放入口 口感好好勁高質 加埋煙肉同蛋可以用大滿足嚟形容  Cubano 見到佢厚厚既蜜糖火腿就知佢夠曬足料 仲要車打芝士同豬肉 配埋芥末醬竟然意外地夾  佢地既店有濃厚既外國特色 Buns都係即叫即整 叫多枝酒去海邊吹下風 放低一下煩惱 都咪話唔Chill  除此之外 員工仲好熱情 笑容滿面 食個包都去咗外國嘅感覺 係開心既


位於佐敦既燒肉放題店響  一向深受吃貨歡迎 今次就去了解下點解長期爆滿  一去到先黎個刺身同龍蝦先 刺身新鮮度高 同平時食放題既唔同 海膽好香好滑 油甘魚都好好味  贈送既龍蝦勁大隻 有好多膏 成本都唔低㗎 咬落好鮮甜  黎到重點既烤肉 有澳洲和牛 全部都係任點㗎 肉眼，西冷，牛胸腹都有 靚既部位都可以任食真係好扺 特別推介佢地既肉眼 烤到medium rare就最正  除此之外 雞翼肉質好好又大隻 烤菠蘿都好吸引㗎 仲有牛舌都唔錯  熟食方面 推介炸蝦天婦羅，芝士年糕，燒雞串，同炸餃子  食完主食記得一定要去甜品櫃 因為Movenpick 同Dreyer's 雪糕任食㗎 見到已經超級興奮 而且佢哋都有唔同口味 絕對係回本之選  我就搵到我最鍾意嘅放題店啦 唔知你哋搵到未呢？


位於鰂魚涌嘅呢一間越南粉餐廳 最近裝修咗 鋪面光猛坐落都舒服咗 但價錢就照舊 相當佛心  推薦生牛粉絲 牛肉份量算多 雖然粉絲份量唔係好大 但係都尚算夠飽  如果肚餓嘅話可以試下豬頸肉飯 份量勁多又好食


每次想食章魚燒都會嚟到呢度 細個已經成日去佢哋嘅太古分店食 而家銅鑼灣都有 真係方便咗  章魚燒調得好好味 有好香濃嘅燒汁味 加埋紫菜粉 勁正 而且每粒都有大大粒章魚 買完記得趁熱食 如果唔係會冇咁靚同好食㗎


我鍾意唱k 每次唱k都會考下食下啲小食 最平加廿幾三十蚊就有下午茶 都幾扺㗎  今次試咗吉列豬扒同埋芝士薯角 兩樣嘢都新鮮炸起 夠曬熱  豬扒大大件又厚 扺食 芝士薯角係流心㗎 而且芝士都幾多 所以都好正  仲包2杯野飲 唔錯㗎


尋晚去咗打邊爐 呢間火鍋店出名高質 所以去咗試下 先呢個雞煲有得揀唔辣bb辣 大中小辣 雞煲每隔兩分鐘要炒一炒 炒幾次之後就食得 不過記得要睇住火呀 唔係有機會燶 基本調味好好食 肉質軟滑 值得一讚  雞可以任添 之後就可以火鍋 有得揀成個煲換又或者加湯 佢會有一盤嚟先送畀你 有生蠔帶子蝦青口 勁扺食  強烈推薦牛頸脊 雖然要加錢 不過好食好多


最近既人氣火鍋店牛大人係銅鑼灣開左分店 非常受歡迎所以要提早勁多book枱 因為book左8位所以hold 左間房俾我地 地方非常闊落 冷氣亦都勁夠 所以食麻辣煱都唔驚熱  打邊爐一定係瘋狂叫牛肉 佢地既牛肉非常新鮮又高質 食返夠本 仲有麻辣鴨血都好受歡迎 叫左勁多都全部清曬  除此以多 呢度啲丸都高質㗎 推介竹炭海鮮丸同芝心丸  海鮮方面 魚有好多選擇 蝦就唔算大隻不過勝在夠新鮮 蜆有少少沙有待改善 不過除左呢樣名方面都做得好好  值得一提既係 麻辣鍋小辣都幾麻下 如果唔食得麻既 記得唔好叫咁辣呀～


住喺港島區嘅我特登嚟到烏溪沙就係為咗呢一間cafe  這間餐廳出名裝修好靚 好適合打卡 而且坐得好舒服環境闊落 可以同朋友一齊慢慢傾計  餐廳嘅食物店和風為主 強烈推介佢哋嘅芝士炒年糕 新鮮就係嘅年糕熱辣辣 咬落軟綿綿 中間有流心芝士 帶微酸  我仲叫咗佢哋嘅明太子茶漬飯 茶漬飯即係日本人嘅茶泡飯 明太子令到成個飯香左 雖然鹹咗少少 但係味道都唔錯 份量好大 食完已經食唔落甜品啦  等我下次特登出去再試下佢啲甜品先 聽講都好好食㗎 不過呢間餐廳唔知book位 如果要去上可能要早少少去排隊


平時間唔鍾意呢間餐廳度食喇沙 因為佢哋嘅喇沙好出名 除咗湯底好濃 摻摻煮得啱啱好 佢哋既串燒非常之好食  我通常會叫串燒喇沙餐 會有2串豬肉2串雞肉 串燒點會沙嗲醬 非常香口 而且燒得啱啱 好肉質嫩滑 完全唔會鞋  仲會送冬瓜茶一杯 唔使80蚊就食到都算高cp


最近好想食台灣野 黎到將軍澳既老媽拌麵  梗係要食我好耐冇食過嘅粗拌麵  和牛炸醬拌麵 用矜貴嘅和牛製成炸醬 仲有粒粒滷豆腐 拌麵吸滿和牛醬汁 每一啖都食到好香嘅和牛味 麵嘅質感都好滑 有口感  私房花雕雞拌麵 花雕雞肉質結實 好香口 佢地採用咗雞髀黎整 所以咬落都幾香滑 酒味啱啱好唔會太濃  滷牛腱 大大件既牛腱肉 切得好厚 因為炆得好淋 所以一啲都唔硬 非常扺食  韭菜豬肉水餃 餡料非常豐富 包到漲卜卜 咬落啲肉汁多到爆出嚟  老媽黑糖珍珠鮮奶 鮮奶既質地好濃厚 配埋黑糖唔會太甜 正  金羅漢果海底椰 係餐廳比較少有嘅嘢飲 非常潤喉 而且對氣管好好 啱曬有鼻敏感嘅我  店內環境闊落舒適 店員服務態度良好 食物大大件 好扺食 等我下次試下佢個冷泡茶先


呢間餐廳最近出咗超抵嘅抗疫下午茶套餐 一於嚟試下  佢嘅角切刺身丼都只係49蚊咋 終於有湯同果汁  呢個餐嘅飯同刺身都好多 係午餐嘅份量 刺身質素都還好 有吞拿魚三文魚 雖然蝦係熟嘅 不過因為佢只係買四十幾蚊 所以都合格


無意中俾我搵到間勁多boardgame既樓上cafe 餐廳環境闊落 以紅白色做主題 充滿住節日氣氛  今次黎到食左佢地既吉列海鮮拼盤 拼盤有酥炸魚柳，日式吉列炸蝦，黃金蟹鉗，帶子，魷魚圈 入到去嗰陣冇曬魷魚圈 所以就其他海鮮每樣加多一件  炸蝦同蟹鉗非常香口有鮮味 魚手指肉質結實 食得出係靚魚黎既 而炸帶子都好特別 唔係度度食到㗎  蜜糖雞翼 每碟有8隻  全部大大隻，脹卜卜 炸到外脆內軟 充滿甜甜既蜜糖味令人食過返尋味  炸洋蔥圈 我最鍾意嘅菜式 洋蔥好厚好多汁 炸粉亦都唔會太厚 趁熱食真係大滿足  雪山玫瑰 由玫瑰，檸檬，同乳酪製成既冰沙 甜甜地得黎帶花香 打卡好靚  神仙 即係蜂蜜桂花茶 帶桂花既蜜糖水好滋潤 好想飲多杯  巨峰提子冰沙 冰沙帶有少少檸檬汁 唔會太甜 幾鍾意呢個配搭  呢間cafe最低消費係每人一杯野飲 認真扺玩 等我下次試下佢個香腸拼盤先


作為一個龍蝦控見到有餐廳新推出龍蝦餐緊係第一時間去食先叫咗兩個頭盤香蒜辣椒白酒煮大蜆大蜆非常大隻食得出好新鮮而且非常鮮甜完全冇沙棒棒雞翼配蜜糖燒烤醬雞槌預先切好咗先拎去炸食起上嚟就更加方便雞翼香口配埋特製嘅燒烤醬更加滋味食完兩個頭盤就到二人龍蝦餐出場喇（ 拍手拍手先黎龍蝦湯呢個湯非常足料每一啖都有人好重嘅龍蝦味龍蝦肉都唔少絕對係真材實料再嚟一個火焰龍蝦pizza上檯果刻非常吸睛係打卡之選pizza 上面係原隻龍蝦龍蝦釀滿咗芝士，蝦肉，番茄同磨菇薄餅充滿龍蝦肉，芝士，蕃茄等配料勁好食之後再食龍蝦芝士通粉啱啱出爐嘅通粉滿佈住芝士可以拉到勁長㗎芝士拉絲真係好興奮通粉都被滿滿嘅龍蝦汁同龍蝦肉包圍絕對會令食客難忘跟餐配埋菠蘿梳打菠蘿香味清新唔會有糖漿味好消暑呀原價600頭嘅二人龍蝦餐而家300頭就食到仲要每碟都真材實料真係好扺另外值得一讚既係除左餐廳服務態度優異員工仲勁貼心佢哋嘅專業精神好令人欣賞唔怪得咁多人排隊啦


北角既米芝蓮推介既星馬菜 野食非常高質仲要係黃店 平時黎到北角都會好想食 等我食返碗蝦麵先  新加坡馳名嘅福建蝦麵 湯底係由辣椒同蝦殼煲成 相當惹味 麵底係摻摻 即係油麵加米粉 配上叉燒，魚旦，魚片，原隻鮮蝦同豆卜 非常豐富  朋友食咗佢哋嘅古滑雞飯 雞肉真係超級滑 配埋醬汁幾易送飯  我通常會飲玉桂拉茶 同港式奶茶唔同 拉茶有住獨特的香料味 好有特色 聽到佢哋嘅班蘭拉茶都唔錯 等我下次都試下先  不過呢間餐廳係晏晝好多人㗎 有機會要排隊


鍾意食辣嘅我  特登嚟到上環 就係為咗食呢間揀得啱車仔麵   佢哋嘅麻辣好出名 205辣椒醬係自家製 非常非常辣 建議大家第一次試咗小辣先  車仔麵方面 我揀左咖哩陳皮魚蛋，牛蒡丸，極品牛肋條，嫩滑腐竹，紫菜同蘿蔔 魚蛋都幾辣 咬落陳皮味非常重 好有層次  極品牛肋條炆得好入味 但係唔會炆到太淋 咬落仲有口感 牛肉質素幾高 係扺食之選  而牛蒡丸食落有啲似貢丸 帶陣陣既牛蒡香味 不得不試  我仲揀左佢哋新出咗魔芋絲黎做麵底 食落清新爽口 對身體亦都冇咁大負擔 啱曬關注健康嘅吃貨  小食方面 千杯不醉雞翼 同其他餐廳唔同佢 哋醉雞翼係熱既 好處就係整到入曬味之餘 肉質會變到太硬  麻辣鴨血 最近大熱既麻辣鴨血 竟然會喺車仔麵檔搵到 一片片既鴨血唔係好辣 但就帶陣陣麻香 係我既至愛  油菜 唐生菜都幾新鮮 整得幾好食 為本餐畫上完美既句號  今次嘅我真係大滿足 因為從來冇試過咁豐富嘅車仔麵 唔知你哋又鍾意叫咩餸呢？


呢間舖一開業就好受歡迎 最出名就係食瑞士雞髀 每一日都大排長龍㗎 難得去試  緊係去食佢哋嘅經典雞髀餐 有瑞士雞髀一隻 仲有炒蛋蕃茄通粉  都係50蚊左右咋 非常之抵 瑞士汁好濃 雞髀非常香滑 入面有肉汁 味道啱啱好  而家啲嘅蕃茄湯非常吸引 因為有好多蕃茄 湯味濃郁 仲可以加辣㗎 不過建議試小辣先 因為小辣都幾辣 不過我就覺得唔係好食啲  除咗價錢平 食物質素唔錯之外 茶記黎講  呢間餐廳都算闊落  店員都幾有禮貌㗎 大家黎開北角不妨一試 相信都滿足到位食嘅你哋


呢間鋪頭喺唔起眼嘅巷仔入面 雖然唔算好大間 但係有室外露天茶座 所以都容納到幾多人㗎  我最鍾意食佢哋嘅炭燒雞扒飯 佢哋嘅雞扒真係炭燒而成 而且份量好多 非常之邪惡 雞扒醃得好入味 燒到勁香 飯面再加啲蔥油 真係好吸引㗎  燒豬頸肉都係另一個受歡迎菜式 我同朋友都好鍾意食 因為佢又香又滑  呢度嘅越南粉都非常之出名 湯底好香 而且食完會好飽 性價比好高㗎   佢哋可以嗌少飯㗎 對我嚟講叫少飯已經非常之飽 雖然呢度衛生唔算好好 但係因為太好食 所以我都成日嚟


返工做完一日野 俾自己最大既獎勵就係去食餐好既 K11新開左既網紅打卡台灣料理店 就滿足到我食野，休息同打卡既慾望  膠原滿滿熔岩飯 滷肉採用左西班牙黑毛豬 用料非常矜貴 再加埋女士最愛 滋補養顏嘅桃膠 竟然完全冇遺和感 不得不試  華麗大蝦配黑毛豬滷肉乾拌麵 見到咁大堆蝦已經好開心 蝦既質素唔錯 非常鮮甜 口感都不俗 拌麵除左有滷肉既香味 仲食到好香麻油味 成個麵唔會好乾 麵質偏軟 有驚喜  炸排骨拉絲蛋餅 比較有新意既料理 蛋餅入面包住一大件炸排骨 排骨用南乳醃製 配埋拉絲既芝士同帶蔥油香既蛋餅 記得要襯熱食  髒髒朱古力 超濃既朱古力勁香 絕對稱得上真材實料 而且唔算甜 啱曬怕太甜既我   蜜桃烏龍茶 果味濃郁 但又唔會遮左茶香 有粒粒蜜桃果肉  簡單而不平凡既料理就俾到我滿足既感覺


你耳機聽什麼～能不能告數我～ 點解我咁好唱口？ 因為一入餐廳就有桔仔水飲  今次特登黎到中環既大呷台灣食正宗既台灣菜  大呷綜合涼菜拼盤 拼盤由高樑酒香雞，滷糖心鴨蛋，黑醋小木耳，蔥油干貝拌豆腐同台醬拌茄子組成 樣樣都有啲真係非常吸引 推薦酒香雞同黑醋木耳  鍋燒三杯雞 食台灣菜點可以唔食三杯雞？


三杯雞既三杯係指主要由麻油，豉油同米酒黎調味 非常香口唔使講 呢間店既雞煲份量好多 而且啖啖肉 絕對係好食兼扺食  香菇肉絲炒水蓮 水蓮係台灣既流行菜式 喺香港好難搵到㗎 口感非常特別 而且咬落有陣陣蓮花香 配埋香姑同肉絲炒好夾 好欣賞佢地既肉絲一啲都唔鞋  玫瑰紅棗茶 台灣受歡迎既養生茶 入口時紅棗味好濃 吞果陣又有啖啖花香味 真材實料  仙草奶茶 店員將仙草切成薄片 咁就每一啖都有奶茶有仙草 非常細心呀  整體而言 佢哋嘅店員非常貼心同有禮貌 食物性價比勁高 俾到我去左台灣既感覺 我下次一定會返嚟試佢哋嘅阿仔煎 因為佢地既正宗阿仔煎有落蕃薯粉㗎 口感同台灣食到嘅一模一樣


相信大家都有聽過HeSheEat 呢間餐廳喺銅鑼灣屹立咗好耐我亦都幫襯咗佢好多年今日同大家介紹下佢嘅經典菜式HeSheEat Brunch有煙肉，火腿，炒蛋，燒烤菇，蕃茄，菠菜，薯蓉等等豐富又好食燒鰻魚伴海膽忌廉汁扁意粉鰻魚大條又肥美勁邪惡意粉嘅口感都好好單骨蜜糖芥末雞翼炸得好香脆醬汁同雞翼好夾而朱古力花生醬焦糖香蕉pancake就最啱打卡熱辣辣嘅pancake上面有雪糕配有朱古力榛子醬同蜜糖非常好食朱古力咖啡奶昔既咖啡味唔會好重飲落香滑好creamy朱古力奶都好濃郁餐廳做咗咁多年都keep到高水準難怪我鍾意去食佢地既美食咁耐.


轉眼間已經幾年冇去過韓國 非常懷念當地嘅烤肉  韓珍就有正宗嘅韓國燒烤啦 質素同喺韓國食嘅一模一樣 仲要由韓國人主理 係真正嘅韓國美食  呢間餐廳採用既係新鮮嘅肉類 身為食肉獸嘅我 叫咗個八式珍味拼盤 調味烤裏脊既肉質鮮嫩 牛味豐富 甜甜地既調味料帶出咗牛嘅鮮味  調味烤排骨既口感爽滑 係我最鍾意嘅一道菜  牛舌切得夠薄 好容易烤 對燒烤新手嚟講都唔會難度  雪花牛肉偏瘦但又不失油脂嘅香味 食幾多都唔會有內疚感  五花肉有四個味 包括辣椒醬，香草，咖哩同蒜蓉 咖哩味同香草味係必試既 一set可以試曬咁多樣野 完全滿足曬我都食肉嘅慾望呀  食韓國嘢又點少得部隊鍋？


呢間既部隊鍋唔會太辣 湯底鮮甜 煙肉唔會好咸 香腸既口感結實彈牙 真材實料 午餐肉都好正宗 配埋泡菜娃娃菜豆腐等 勁好食呀  配菜有好多款 我最鍾意就係食佢哋嘅薯仔沙律 係簡單而美味嘅傳統韓國料理  唔只野食好正  呢度既服務水準高 Order完好快上菜 服務態度好 而且乾淨衛生 冷氣好夠 就算係炎炎夏日 都適合怕熱嘅人放心去食


今日帶大家嚟到旺角搵食 一直想試吃吧好耐 今日終於可以大大力懲罰佢  吃吧招牌拼盤 呢個拼盤好適合打卡 有少少afternoon tea嘅感覺 唔單只食材豐富 擺盤都好吸引 三文魚莎莎勁好食呀 肝醬入口即溶 原來同蘋果好夾㗎 煙火腿配哈蜜瓜酥盒都好香 係值得推介既高cp頭盤  慢煮甜酒繪和牛面頰 大大舊既和牛面頰 見到就興奮 食得出店員用左唔少心機去煮佢 牛肉軟滑可口入曬味 醬汁鮮味濃郁 帶出牛肉嘅香味之餘 配薯蓉仲好吸引  西班牙海鮮炒飯 海鮮勁多超豐富 可以用啖啖肉嚟形容 魚，蝦，魷魚，帶子，青口.


.. 應有盡有 而且海鮮嘅size絕對唔細 炒飯好有口感 蕃茄味好重 微辣 大人細路都啱食  焦糖蜂蜜奶昔 陣陣蜂蜜味嘅奶昔 清新香甜 呈冰沙狀 解渴又消暑  水蜜桃荔枝紅茶 呢款飲品係鐘意打卡既人必叫嘅 上枱嘅時候仲有一刻懷疑過係裝飾嚟 估唔到飲品都可以靚到咁 仲要唔係得個樣㗎 紅茶充滿著果香 少甜 非常清新 靚到唔捨得飲  今次我同朋友都食得好開心 下次有機會試下佢個德國豬手先


呢間我已經由細食到大 最近太耐冇食過 一於去回味一下 日式咖哩同印度咖哩唔同嘅地方就係佢偏甜 呢間鋪頭嘅咖哩有得揀辣度 我通常都會揀兩至三分辣 推薦嘅菜式係咖哩牛肉飯 仲有流心芝士漢堡扒 配埋菠菜同蕃茄真係好好食 而佢哋嘅甜品係採用意大利雪糕 性價比都ok㗎


一向鍾意食喇沙嘅我 今日揀咗呢間深黄嘅星加坡餐廳 平時通常都要排隊先去到 呢間喇沙唔會好辣 椰香味好重 唔好睇佢唔係好大碗 但其實摻摻勁多 多到食唔曬 魚片同大蝦都好好食 特別既係 呢間有獅篏食㗎 真係唔係度度都有 同埋呢度嘅野食唔會好貴 性價比好高 唔怪得成日keep住咁多人呢排隊啦


無意中比我搵到間泰國菜黃店 見佢喺銅鑼灣同方便 一於試下  叫咗個炸雲吞同肉丸小食 雲吞入面嘅豬肉非常嫩滑 有鮮味 雲吞皮脆卜卜 好正 肉丸味道都幾辣 又好重嘅香料味 非常好食  肉碎生菜包既肉碎非常多 好扺食 唔算好辣 配生菜清新又開胃  最後叫做青咖哩豬肉 佢嘅青咖啡唔算辣 椰香味好重 肉片好多 仲有好多唔同嘅蔬菜 都算幾抵好㗎  值得一提既係 佢哋嘅蝦片勁好食 雖然唔係任添嘅   餐廳設計方面 環境偏暗 比較浪漫 餐廳有室外同室內兩個部分 室外可以享受燭光晚餐


放假約埋朋友黎到呢道打卡 我同朋友都食咗佢個crepe set當brunch  158 就有湯，沙律，甜品，薄餅，飲品 絕對高cp  佢今日叫你餐湯係南瓜粟米湯 香味濃郁  頭盤係沙律菜連茄汁焗豆 沙律菜好新鮮  crepe我就叫做煙三文魚特製乳酪醬法式鹹薄餅 薄餅少少脆脆地 即製嘅嘢特別好食  甜品有朱古力蛋糕同冧酒提子芝士蛋糕 朱古力蛋糕最好用但係就好香滑 深圳提示芝士蛋糕嘅芝士味比較重 係我鐘意既味道  飲品就叫左rose lemonade 好飲唔會好酸 勁啱打卡  呢度嘅服務態度超好 店員會主動幫你打卡


高質既西餐廳 lunch hour長期爆滿 通常要book 位先食到  餐廳既牛扒好好食 但汁較得啱啱好 對牛扒既熟度都掌握得幾好  煎魚好軟滑 魚味好香 不過份量就唔係好多啦  唯一既缺點係餐廳細 坐得有啲迫


身為芒果控嘅我 無意中搵到間位於北角嘅泰式甜品店 冇得去旅行嘅我當然要搵佢嚟頂住癮先  佢哋嘅甜品主要用芒果做主題 我地叫左Super mango Mania同 Mango honey toast  本身想叫三份 好彩冇叫咋 因為原來份量勁多  Super Mango Mania 有芒果， 芒果雪糕，糯米飯，芒果布丁，忌廉，芒果醬，同椰汁 非常之豐富 撈埋一齊勁好食 芒果啱啱好熟透 撈埋唔會太甜 亦唔會有好重既人造香料味  Mango honey toast 吐司上面有糯米飯同椰子雪糕 原來佢哋意外地夾 椰子雪糕勁好食 吞果陣feel到好清香既椰子味 啱啱加熱好嘅吐司配上雪糕 真係冇得輸  呢間舖頭連員工都有泰國人 Service好好 食物完全係泰國嘅味道 唔知以為真係去咗泰國


鐘意食辣但又食唔到太辣既我搵到間新開既人氣打卡拉麵店 呢間拉麵店最大嘅特色係有得分別揀幾麻同幾辣 最鍾意食叉燒嘅我揀左增量叉燒x2辣麻味噌拉麵 小辣既拉麵辣度比我想像中輕 大概係譚仔10小辣 亦都唔會太麻 香料味好夠  呢個拉麵有兩舊超厚切嘅叉燒 叉燒脂肪唔多 超過九成都係瘦肉 驚喜既位係佢既肉質非常軟滑 而且油膩感唔重 大大啖咬落舊入味既叉燒度 好有滿足感 麵質方面就軟硬適中 份量大  而朋友揀既芫荽辣麻味噌拉麵 一上枱已經好有驚喜 芫茜超級多 朋友見到非常興奮 湯底都充滿著芫茜味 我同朋友都勁鍾意呢個湯底  餐廳嘅裝修以日本風既地獄為主題 好啱嚟打卡 深黑色既牆上布滿咗紅紅嘅火光同惡鬼既面具 再加埋鼓聲既背景音樂 係香港難得一見既主題 絕對係香港版嘅台灣妖怪村